vamanadinam thoughts | മഹാബലിയെ പാതാളത്തിലേക്ക് ചവിട്ടിത്താഴ്‌ത്തി; ഇനിയും മലയാളിയുടെ സ്വന്തം തിരുവോണത്തെ ചവിട്ടിത്താഴ്‌ത്തുമോ? 'വാമനദിനം' ഉളവാക്കുന്ന ആശങ്കകൾ... - MarunadanMalayali.com\nOctober 04, 2016 | 09:51 AM IST | Permalink\nഓണം കഴിഞ്ഞിട്ട് രണ്ടാഴ്ച ആയിരിക്കുന്നു, ഇപ്പോൾ ഓണത്തെ പറ്റി എന്തിനെഴുതണം എന്ന് പലർക്കും തോന്നാം. ഈ കുറിപ്പ് ഓണക്കാലത്ത് തന്നെ എഴുതാൻ ആലോചിച്ചതാണ്. ഓണക്കാലത്തു എഴുതിയാൽ ' ഓണത്തിനിടയിലാ പൂട്ടുകച്ചവടം' എന്ന ചിന്ത ചിലർക്കൊക്കെ തോന്നാൻ സാധ്യത ഉണ്ടെന്നു കരുതി,അതിനാൽ എഴുതണമെന്ന ത്വര ശക്തമായിരുന്നിട്ടും അല്പം കഴിഞ്ഞേ എഴുതുന്നുള്ളു എന്ന് തീരുമാനിച്ചു. ഓണാഘോഷത്തിന്റെ ആലസ്യം മനസ്സിൽ നിന്നും മാറാത്ത ഈ സമയമാണ് പറ്റിയ സമയം എന്ന ബോധ്യം ഉള്ളതിനാൽ ആണ് ഇപ്പോൾ എഴുതുന്നത്.\nഓണം ആണ് ഇവിടെ വിഷയം എങ്കിലും ആദ്യം ഉത്സവങ്ങളെ പറ്റി ഒന്ന് പരാമർശിച്ചിട്ടു മുഖ്യവിഷയത്തിലേക്കു വരാം. മനുഷ്യന്റെ ജീവിതത്തിൽ ഏറ്റവും ആവശ്യം വേണ്ട ഒരു കാര്യം ആണ് ഉത്സവാഘോഷം എന്ന് ഞാൻ വിശ്വസിക്കുന്നു. കാരണം തിരക്ക് പിടിച്ച ജീവിതത്തിന്റെ എല്ലാ വിരക്തികളും അകറ്റാൻ പറ്റിയ ഔഷധം ആണ് ഉത്സവങ്ങൾ. തിക്കും തിരക്കും നിറഞ്ഞ ജീവിതത്തിന്റെ സമ്മർദ്ദങ്ങൾക്ക് അയവു വരുത്തി മനസ്സിനും ശരീരത്തിനും ആശ്വാസവും ഒരു പുത്തനുണർവും നൽകാൻ ഉത്സവങ്ങൾക്കു കഴിയും.\nപ്രവാസിയുടെ മരണം: ഡിബേറ്റ് ഫോറത്തിന്റെ ടെലികോൺഫെറെൻസ് പ്രതിഷേധ യോഗം വെള്ളിയാഴ്ച\nലീലാ മാരേട്ട് ഇന്ത്യൻ ഓവർസീസ് കോൺഗ്രസ് കേരള ചാപ്റ്റർ പ്രസിഡന്റ്\nഅതുകൊണ്ടു തന്നെ ഉത്സവങ്ങൾ നാം ശരിക്കും ആഘോഷിക്കണം. എന്നാൽ മതപരമായ ഉത്സവങ്ങൾ എല്ലാവർക്കും ചേർന്ന് ആഘോഷിക്കാൻ സാധിക്കില്ലല്ലോ. അതാത് മതവിഭാഗത്തിൽ ഉള്ളവർക്ക് മാത്രമേ മതപരമായ ഉത്സവങ്ങൾ ആഘോഷിക്കുവാൻ കഴിയുള്ളു. അപ്പോൾ ഒരു പ്രദേശത്തു തന്നെ വ്യത്യസ്ത മതവിഭാഗങ്ങൾ താമസിക്കുമ്പോൾ ഒരു ഉത്സവവും പ്രദേശം മൊത്തമായി ആഘോഷിക്കുവാൻ സാധിക്കില്ല . അതിന്റെ ദോഷം ഏറ്റവും കൂടുതൽ അനുഭവിക്കുന്നത് കേരളം പോലെ വ്യത്യസ്ത മതവിഭാഗങ്ങൾ പാർക്കുന്ന പ്രദേശങ്ങളിൽ ആണ്.അതിനു ഒരു പരിഹാരം ആണ് ഓണം പോലുള്ള ദേശിയഉത്സവം.\nവ്യത്യസ്ത മതവിഭാഗങ്ങൾ ആഘോഷിക്കുന്ന മിക്കവാറും ഉത്സവങ്ങളിൽ പങ്കെടുക്കുന്നതിന് എനിക്ക് അവസരം കിട്ടാറുണ്ട്.വ്യത്യസ്ത മതവിഭാഗങ്ങളിലെ സുഹൃത്തുക്കൾ ക്ഷണിക്കുമ്പോൾ ഒരു സങ്കുചിത വിചാരങ്ങളും കൂടാതെ അതിലൊക്കെ ഞാൻ പങ്കെടുക്കാറുണ്ട്. എന്നാൽ അനേക ഉത്സവങ്ങൾ ആഘോഷിക്കുമ്പോളും എന്നെ സംബന്ധിച്ചിടത്തോളം, ഏറ്റവും സന്തോഷത്തോടും ആവേശത്തോടും കൂടി ആഘോഷിക്കുന്ന ഉത്സവം ഓണം ആണ്. അതിന്റെ കാരണം ,ജാതിയുടെയും മതത്തിന്റെയും വേലിക്കെട്ടിനു പുറത്തു നിന്ന് എല്ലാരും ഒരു പോലെ ഒത്തു ചേർന്ന് ആഘോഷിക്കുന്ന മറ്റൊരു ആഘോഷം നമ്മുടെ രാജ്യത്തു വേറെ ഇല്ല എന്നതാണ്. കൂടാതെ, മനുഷ്യർ എല്ലാരും ഒന്നാണ് എന്ന ബോധം ഓർമ്മയിലും ചിന്തയിലും സ്വപ്നത്തിലും നിറയ്ക്കുവാൻ ഓണമെന്ന ഈ ഉത്സവത്തിനു മാത്രമേ സാധിക്കുന്നുള്ളൂ.ആ ബോധം എന്നും എന്നിൽ ഒരു ആവേശം ഉളവാക്കുന്നുണ്ട്. ആ ബോധ്യത്തിൽ പ്രസ്തുത വിഷയം വച്ചു ഞാൻ ഒരു ഓണക്കവിത രചിച്ചു.\n10 വർഷം മുമ്പ് എഴുതിയ ആ കവിത ഇവിടെ കുറക്കുന്നു.\nഅതെ, എല്ലാവരും ഒന്നാണെന്ന ചിന്ത തന്നെ വളരെ ഉദാത്തമാണല്ലോ. അതാണ് ഓണത്തിന്റെ ഏറ്റവും വലിയ സവിശേഷത.\nമലയാളികൾ, പ്രത്യേകിച്ചു മറുനാട്ടിലുള്ളവർ; അന്യസംസ്ഥാനത്തുകാരുടെ മുമ്പിൽ തല ഉയർത്തി നിന്ന് നിരത്തുന്ന ചില സ്വകാര്യഅഹങ്കാരങ്ങൾ ഉണ്ട്. അതിൽ ഏറ്റവും മുന്തിയതാണ് ഓണം. ഭാരതത്തിലെ മിക്കവാറും എല്ലാ സംസ്ഥാനക്കാരും മലയാളിയുടെ ഓണാഹങ്കാരത്തിനു മുന്നിൽ തല കുനിച്ചു നിൽക്കുന്നത് കാണുവാൻ ഈയുള്ളവന് സാധിച്ചിട്ടുണ്ട്. എല്ലാ മതസ്ഥരും ചേർന്നുള്ള ഒരു ഉത്സവം അവർക്കു ചിന്തിക്കാൻ കൂടി പറ്റില്ല.\nനമ്മുടെ രാഷ്ട്രം മതേതരതരാഷ്ട്രം ആണല്ലോ. എന്നാൽ മിക്കവാറും സംസ്ഥാനങ്ങളിൽ അത്ര അത് ശക്തമായി പാലിക്കപ്പെടുന്നുണ്ടൊ എന്ന സംശയം പലപ്പോഴും ഉണ്ടായിട്ടുണ്ട്.ഇന്ത്യയിൽ ഏറ്റവും ശക്തമായി മതേതരത്വം പാലിക്കപ്പെടുന്ന സംസ്ഥാനാം കേരളമാണെന്നു നിസ്സംശയം പറയുവാൻ സാധിക്കും. ആ അവസ്ഥ നിലനിൽക്കുവാൻ ഏറ്റവും കൂടുതൽ പങ്കു വഹിക്കുന്നത് ഓണം എന്ന ഉത്സവം ആണെന്നതും വസ്തുതയാണ്.\nഓണത്തെപ്പറ്റി വായിച്ചറിഞ്ഞ അന്യസംസ്ഥാനക്കാർ അതെപ്പറ്റി അസൂയയോട് ചോദിക്കുമ്പോൾ മലയാളി ആയി ജനിച്ചതിലുള്ള നമ്മുടെ അഭിമാനബോധം എവറസ്റ്റ് കീഴടക്കും. അതിനാൽ ആണ് അതൊരു സ്വകാര്യ അഹങ്കാരം എന്ന് മുകളിൽ പറഞ്ഞത്. ശബരിമലയെ പറ്റി വർണ്ണിക്കുമ്പോളും ഇതുപോലുള്ള സ്വകാര്യഅഹങ്കാരം അനുഭവിക്കാറുണ്ട്.\nശബരിമലയിലും ഏരുമേലിയിലും പോയി അയ്യപ്പനെയും വാവരെയും ദർശിച്ചു അർത്തുങ്കൽ പള്ളിയിൽ എത്തി വെളുത്തച്ചനെ വണങ്ങി മാല ഊരുന്ന മലയാളി മതേതരത്തത്തിന്റെ മഹനീയ മാതൃക ആണല്ലോ. അതൊക്കെ അഭിമാനമായി, അഹങ്കാരമായി വിളമ്പി അന്യസംസ്ഥാനക്കാരുടെ മുമ്പിൽ തല ഉയർത്തി നിൽക്കുന്നത് മറുനാടന്മലയാളികൾക്കു എന്നും അഭിമാനമായിരുന്നു.\nഅങ്ങനെ മലയാളികളെ മതേതരത്തിന്റെ അപ്പോസ്തലരായി കരുതിയ എനിക്ക് ഈ തവണ ഓണം ആഘോഷിച്ചപ്പോൾ അല്പം ഉൽക്കണ്ഠ ഉണ്ടായി എന്ന് പറയുവാനായിട്ടാണ് ഈ കുറിപ്പ് എഴുതുന്നത്. പല സുഹൃത്തുക്കളും ഈ ലേഖകനോട് അത് പങ്കു വച്ചപ്പോൾ ഇതൊരു സ്വകാര്യ ഉൽക്കണ്ഠ അല്ലായെന്നു എനിക്കും ബോധ്യമായി.\nഓണം മാറ്റി വാമനദിനമായി ആചരിക്കുവാൻ ആഹ്വനം ചെയ്യുന്ന കുറിപ്പുകളും പ്രസ്താവനകളും ആശംസകളും കണ്ടപ്പോൾ നമ്മുടെ അഭിമാനമായ ഓണവും ഹൈജാക്ക് ചെയ്യപ്പെടുമോ എന്നൊരു ഭയം അങ്കുരിച്ചു.\nഓണത്തെ പറ്റി അനേകഐതീഹ്യങ്ങൾ നിലവിലുണ്ട്. മതപരവും അല്ലാത്തതും ഒക്കെ അതിലുണ്ട് . എട്ടാം നൂറ്റാണ്ടിൽ തമിഴ്‌നാട്ടിലെ മഹാബലിപുരത്ത് ജീവിച്ച മഹാബലി എന്ന രാജാവിന്റ സ്മരണോത്സവം ആണ് ഓണമായി ആഘോഷിക്കുന്നത് എന്ന ചരിത്രപരമായ ഒരഭിപ്രായവും നിലവിലുണ്ട്. ഇതെടുത്ത് എഴുതിയത് ഓണത്തെപ്പറ്റി കേവലം മതപരമായ ഐതീഹ്യങ്ങൾ മാത്രമല്ല നിലവിലുള്ളത് എന്ന് കാണിക്കുവാൻ കൂടിയാണ്.\nഎന്നാൽ ബഹുഭൂരിപക്ഷം മലയാളികളും അംഗീകരിക്കുന്ന മിത്ത്, കേരളം പണ്ട് വാണിരുന്ന ഒരു അസുര രാജാവ് ആയ മഹാബലി തന്റെ പ്രജകളെ കാണാൻ ആണ്ടിൽ ഒരിക്കൽ വരുമെന്നും അത് ചിങ്ങമാസത്തിലെ തിരുവോണനാളിൽ ആണ് എന്നും ഉള്ളതാണ്. ആ പുണ്ണ്യാത്മാവിന്റെ ഭരണകാലം; കള്ളവും ചതിയും ഇല്ലാത്ത, പൊളിവചനം എള്ളോളവുമില്ലാത്ത,മനുഷ്യരെല്ലാവരും ഒന്ന് പോലെ ആമോദത്തോടെ വസിച്ചിരുന്ന, ഒരു സുന്ദരസുരഭില കാലഘട്ടം ആയിരുന്നു. ആ ഓർമ്മ തന്നെ അനുഭൂതി ഉളവാക്കുന്നതാണല്ലോ.\nഈ മിത്തിൽ മനുഷ്യന്റെ മുമ്പിൽ ദേവഗണം തോൽക്കുകയാണ്.ലോകത്ത് ഒരിടത്തും മനുഷ്യന്റെ മുമ്പിൽ ദൈവം തോറ്റ ചരിത്രം കേട്ടിട്ടില്ല. എന്നാൽ ഓണം നൽകുന്ന മഹത്തരമായ സന്ദേശം ദൈവം പോലും പ്രജാതല്പരനായ രാജാവിന്റെ മുമ്പിൽ പരാജയപ്പെടുന്നുവെന്നാണ്. ജനക്ഷേമങ്ങൾക്കു ജീവനേക്കാൾ വില നൽകുന്ന രാജാവിന്റെ സൽഭരണം കണ്ടു അസൂയ പൂണ്ടിടത്താണ് ആദ്യം ദേവഗണം പരാജയപ്പെടുന്നത്, വേഷം മാറി വന്ന,വാമനനെന്ന ബ്രാഹ്മണബാലന്റെ ചതിവ് തിരിച്ചറിഞ്ഞിട്ടും വാക്ക് പാലിക്കുന്നതിനായി ശിരസ്സ് കുനിച്ചു കൊടുക്കുന്ന മഹത്തായ ത്യാഗത്തിന്റെ മുമ്പിൽ രണ്ടാമത് ദൈവം തോറ്റത്. മഹാബലിയുടെ ശിരസ്സിൽ പാദം അമരുമ്പോൾ ദേവഗണം ജയിച്ചുവെന്നാണ് കരുതിയത്. എന്നാൽ ആ ത്യാഗിയുടെ മുമ്പിൽ അന്ന് വാമനൻ പരാജയപ്പെട്ടതുകൊണ്ടാണല്ലോ ഇന്നും ജനം മഹാബലിക്കായി ഓണം ആഘോഷിക്കുന്നത്. ചരിത്രത്തിൽ ഇതിനു തുല്യം ക്രിസ്തുവിന്റെ ബലി മാത്രമേ ഉള്ളു.\nഇവിടെ എല്ലാത്തിനും കാരണമായത് മഹാബലിയുടെ ജനങ്ങളോടുള്ള അതിരുകടന്ന സ്‌നേഹമാണല്ലോ. പ്രജകളെ സ്‌നേഹിച്ചു അവരുടെ ക്ഷേമങ്ങൾ കണക്കിലെടുത്ത് ഭരിച്ചതാണ് മഹാബലിയുടെ കുറ്റം. എന്നാൽ അഭിനവജാതിക്കോമരങ്ങൾക്കു മഹാബലിയുടെ നന്മ അംഗീകരിക്കുവാൻ കഴിയില്ലല്ലോ.ജനത്തെക്കാൾ ദൈവത്തെ രക്ഷിക്കുവാൻ വേപഥു പൂണ്ടു നടക്കുന്നവർക്ക് മഹാബലി അല്ല വാമനൻ ആണ് നന്മ. അല്ലെങ്കിൽ, അങ്ങനെ വരുത്തിത്തീർക്കുവാൻ ആണ് ഇവരുടെ ജാതിമത സ്വാർത്ഥത ക്കു പഥ്യം . ദൈവത്തെ രക്ഷിക്കുവാൻ വേണ്ടി മനുഷ്യരെ കൊന്നൊടുക്കുന്നതാണല്ലോ ഇന്നിന്റെ നീതി.\nതിരുവോണം, മഹാബലിയെന്ന അസുരരാജാവിന്റെ നന്മയുടെ ഓർമ്മ പുതുക്കുന്നു. ആ നന്മയുടെ പ്രതീകത്തെ വരവേൽപ്പാണ് ജാതിമതഭേദമെന്യേ ആഘോഷിക്കുന്ന തിരുവോണം. ആ പൊന്നോണം കേവലം ഒരു മതത്തിന്റെ കുത്തകയാക്കി മാറ്റുവാനായി കച്ച കെട്ടി ഇറങ്ങിയിരിക്കുന്നവർ ഓർക്കുക, ഓണം 'വാമനദിനം' ആയിട്ടു മാറ്റുമ്പോൾ മലയാളിയുടെ നന്മ; ലോകമെങ്ങും അംഗീകരിച്ച മതസൗഹൃദത്തിന്റെ നന്മ, ഇല്ലാതാക്കി വർഗ്ഗീയതക്കും മേൽജാതിപ്രീണനത്തിനും അടിയറവു വയ്ക്കുകയാണ്. എന്നും മതേതരത്വത്തെ നെഞ്ചിലേറ്റി നടക്കുന്ന ഒരു മലയാളിക്കും ഇതിനോട് യോജിക്കാനാവില്ല. അതിനാലാണ് ഞാൻ ഈ കുറിപ്പ് ഇവിടെ കുറിക്കുന്നത്.മനുഷ്യരിൽ സ്‌നേഹവും വിശ്വാസവും ഉള്ള ഒരുവ്യക്തിക്കും ഈ സാംസ്‌കാരിക അധിനിവേശശ്രമത്തെ കണ്ടില്ലന്നു നടിക്കുവാൻ കഴിയില്ല.\nഓണം മഹാബലിയുടെ പുനരാഗമന ദിനമായിട്ടാണ് നാം ഇതുവരെ ആഘോഷച്ചത്. ജാതിയും മതവും നിറവും സമ്പത്തും അതിർവരമ്പുകൾ സൃഷ്ടിക്കാതെ ഏകോദരസഹോദരങ്ങളായി വാണ ഒരു കാലത്തിന്റെ ഓർമ്മപുതുക്കലായ തിരുവോണം വേണ്ടെന്നു വച്ച്, നന്മയെ ചവിട്ടിത്താഴ്‌ത്തുന്നതിന്റെ സ്മരണയായ മറ്റൊരു ഉത്സവം ആയി ഈ ദിനത്തെ ആഘോഷിക്കുവാൻ നമുക്ക് കഴിയുമോ? ഇതുവരെയും ഓണം മഹബലിയുടെ പേരിൽ ആഘോഷിച്ചിട്ട്, ഇവിടെ ദശാവതാര സങ്കല്പത്തിനു യാതൊരു കളങ്കവും വിശ്വാസിയുടെ മനസ്സിൽ ഉണ്ടായിട്ടില്ലല്ലോ.എന്നിട്ടും എന്തെ ഓണത്തെ മാറ്റി മറിക്കുവാൻ ശ്രമിക്കുന്നത്? ഓണത്തിന്റെ സമത്വ (സോഷ്യലിസ്‌റ് ) ചിന്താഗതിയാണോ പ്രശ്‌നം? ഓണം ഉയർത്തുന്ന സോഷ്യലിസ്‌റ് ചിന്തകൾ ആണോ ഇവിടെ ഫാസിസം കടന്നു വരുവാൻ തടസ്സം? അതിനാൽ ആ ചിന്ത ഉളവാക്കുന്ന ഓർമ്മ തന്നെ പിഴുതെറിഞ്ഞാൽ ഇവിടെ അതിവേഗം ഫാസിസസ്‌റ് നിലപാടുകൾ കൊണ്ടുവരാമെന്ന അതിബുദ്ധിയിൽ നിന്നാണോ ഇങ്ങനെ ഒരു വീണ്ടുവിചാരം.\nഫാസിസത്തിനു ഒരിക്കലും സഹിക്കാൻ കഴിയാത്തതാണ് സാംസ്‌കാരിക ഭിന്നതയുടെ സഹവർത്തത്വം .ആ സഹകരണമാണ് ഇവിടെ ഓണത്തിലൂടെ സംജാതം ആകുന്നത്. അത് അവസാനിക്കേണ്ടത് ഫാസിസത്തിന്റെ ആവശ്യമാണല്ലോ. അടുത്തിടെ വായിച്ച ഒരു FB കുറിപ്പിൽ ഫാസിസത്തിന്റെ കടന്നുവരവിനെ പറ്റി വായിച്ചു. അതിൽ പറയുന്നത് നമ്മൾ എന്ത് വേഷം ധരിക്കണം, നമ്മൾ എന്ത് പഠിക്കണം,എന്ത് കഴിക്കണം നമ്മൾ ആരെ ഭോഗിക്കണം ( വിവാഹം കഴിക്കണം), ഒക്കെ തീരുമാനിക്കുന്നതു ഫാസിസസ്‌റ്കൾ ആയിരിക്കുമെന്നാണ്. അതിന്റെ കൂടെ ചേർക്കുവാൻ ഒരു പുതിയ ഐറ്റം കുടി കിട്ടി . നാം എന്ത് ആഘോഷിക്കണം എന്നും അവർ തീരുമാനിക്കുവാൻ തുടങ്ങി.\nലോകമെങ്ങുമുള്ള മലയാളികൾ കസവുമുണ്ടും കസവുസാരിയും ഉൾപ്പെടെയുള്ള കേരളീയ വേഷം ധരിച്ചു,പൂക്കളമൊരുക്കി, ഓണക്കളികൾ കളിച്ചു, ആഘോഷിച്ചാർക്കുന്ന പൊന്നോണത്തിനെ അധിനിവേശക്കാർക്കു വിട്ടു കൊടുക്കാൻ മലയാളിയായി പിറന്ന ആർക്കെങ്കിലും കഴിയുമോ? തൂശനിലയിൽ വിളമ്പുന്ന തുമ്പപ്പൂച്ചോറും, അവിയലും, തീയലും, കാളനും ഓലനും തോരനും, പച്ചടിയും കിച്ചടിയും അച്ചാറും, ഇഞ്ചിപ്പുളിയും,എരിശ്ശേരിയും, പുളിശ്ശേരിയും, പരിപ്പും പയറും, കൊണ്ടാട്ടവും, ഉപ്പേരിയും, പപ്പടവും, ശർക്കരപുരട്ടിയും, കാളിയടക്കായും, പാൽപ്രഥമനും, അടപ്രഥമനും,ഒന്നും മലയാളിക്ക് വെറും ഭക്ഷണമല്ല; അത് അവന്റെ സാംസ്‌കാരിക പൈതൃക,ഗൃഹാതുരത്വ പ്രതീകങ്ങളാണ്. അത് തട്ടിപ്പറിക്കുവാൻ പുതിയ അടവും തടവും വ്യാജചരിത്രവും ആയി ഇറങ്ങിപ്പുറപ്പെട്ടിരിക്കുന്ന ഫാസിസ്റ്റു ശക്തികളെ മാനവികതയിൽ വിശ്വസിക്കുന്ന മലയാളികൾ ഒത്തു ചേർന്നു പരാജയപ്പെടുത്തുമെന്നു പ്രതീക്ഷിക്കുന്നു.


'ആന അലറലോടലറലി'ലെ ഗാനങ്ങൾ റിലീസ് ചെയ്തു- Aana Alaralodalaral audio launch\n'ആന അലറലോടലറലി'ലെ ഗാനങ്ങൾ റിലീസ് ചെയ്തു\n'ആന അലറലോടലറൽ' എന്ന ചിത്രത്തിൽ വിനീത് ശ്രീനിവാസൻ, അനു സിതാര, സുരാജ് വെഞ്ഞാറമൂട്, തെസ്നി ഖാൻ, മാമുക്കോയ എന്നിവരാണ് പ്രധാന വേഷങ്ങളിൽ അഭിനയിക്കുന്നത്\nNovember 27, 2017 03:22:18 pm\nഡിസംബറിൽ തിയേറ്ററുകളിൽ എത്തുന്ന വിനീത് ശ്രീനിവാസൻ ചിത്രം ‘ആന അലറലോടലറലി’ലെ ഗാനങ്ങൾ റിലീസ് ചെയ്തു. ചിത്രത്തിലെ അഞ്ചു ഗാനങ്ങൾക്കും സംഗീതം നൽകിയിരിക്കുന്നത് ഷാൻ റഹ്‌മാനാണ്. വിനീത് ശ്രീനിവാസനും മനു മഞ്ജിത്തും ഗാനരചന നിർവഹിച്ചിരിക്കുന്നു\nചിത്രത്തിന്റെ ഓഡിയോ ലോഞ്ച് ചടങ്ങ് കൊച്ചിയിൽ നടന്നു. വിനീത് ശ്രീനിവാസൻ, ഷാൻ റഹ്‌മാൻ, അനു സിതാര, തെസ്നി ഖാൻ, ഗായകരായ സച്ചിൻ ബാലു, ശ്രേയ ജയദീപ്, ഗൗരി ലക്ഷ്മി, ചിത്രത്തിന്റെ തിരക്കഥ ഒരുക്കിയ ശരത് ബാലൻ, ചിത്രത്തിന്റെ സംവിധായകൻ ദിലീപ് മേനോൻ, ചിത്രത്തിന്റെ നിർമ്മാതാവ് സിബി തോട്ടുപുറം, മ്യൂസിക്247ന്റെ ഹെഡ് ഓഫ് ഒപറേഷൻസ് സൈദ് സമീർ തുടങ്ങിയവരും മറ്റു അണിയറപ്രവർത്തകരും ചടങ്ങിൽ പങ്കെടുത്തു.\nശരത് ബാലന്റെ തിരക്കഥയിൽ നവാഗതനായ ദിലീപ് മേനോൻ സംവിധാനം നിർവഹിച്ച ‘ആന അലറലോടലറൽ’ എന്ന ചിത്രത്തിൽ വിനീത് ശ്രീനിവാസൻ, അനു സിതാര, സുരാജ് വെഞ്ഞാറമൂട്, തെസ്നി ഖാൻ, മാമുക്കോയ എന്നിവരാണ് പ്രധാന വേഷങ്ങളിൽ അഭിനയിക്കുന്നത്. ഛായാഗ്രഹണം ദീപു എസ്.ഉണ്ണിയും ചിത്രസംയോജനം മനോജുമാണ് നിർവഹിച്ചിരിക്കുന്നു. പോയട്രി ഫിലിം ഹൗസിന്റെ ബാനറിൽ സിബി തോട്ടുപുറം, നേവീസ് സേവ്യര് എന്നിവർ ചേർന്നാണ് ചിത്രം നിർമിച്ചിരിക്കുന്നത്. മ്യൂസിക്247നാണ് ഒഫീഷ്യൽ മ്യൂസിക് പാർട്ണർ.


ഇംഗ്ലീഷ് പ്രീമിയര് ലീഗില് കുതിപ്പ് തുടര്‍ന്ന് ചെല്‍സിയും സിറ്റിയും ലിവര്‍പൂളും | English premier league| EPL| Premier League round 14 results| Chelsea| Liverpool| Manchester City\nമറ്റ് മത്സരങ്ങളില് ലെസ്റ്ററിനെ സതാംപ്ടണും (2-2), വെസ്റ്റ് ഹാമിനെ ബ്രൈട്ടണും (1-1), വോള്‍വ്‌സിനെ ബേണ്‍ലിയും (0-0) ന്യൂകാസില് യുണൈറ്റഡിനെ നോര്‍വിച്ച് സിറ്റിയും (1-1) സമനിലയില് തളച്ചു.\nലണ്ടന്: ഇംഗ്ലീഷ് പ്രീമിയര് ലീഗില് കുതിപ്പ് തുടര്‍ന്ന് കരുത്തരായ ലിവര്‍പൂളും ചെല്‍സിയും മാഞ്ചെസ്റ്റര് സിറ്റിയും. ലിവര്‍പൂള് എവര്‍ട്ടണെ തകര്‍ത്തപ്പോള് ചെല്‍സി വാറ്റ്‌ഫോര്‍ഡിനെ മറികടന്നു. സിറ്റി ആസ്റ്റണ് വില്ലയെയാണ് കീഴടക്കിയത്.\nഎവര്‍ട്ടന്റെ ഹോം ഗ്രൗണ്ടില് നടന്ന മത്സരത്തില് ഒന്നിനെതിരേ നാലുഗോളുകള്‍ക്കാണ് ലിവര്‍പൂളിന്റെ വിജയം. മുഹമ്മദ് സല ഇരട്ട ഗോളുകളുമായി തിളങ്ങിയപ്പോള് ജോര്‍ദാന് ഹെന്‍ഡേഴ്‌സണ്, ഡിയാഗോ ജോട്ട എന്നിവരും ലിവര്‍പൂളിന് വേണ്ടി ലക്ഷ്യം കണ്ടു. എവര്‍ട്ടണിനുവേണ്ടി ഡെമറായ് േ്രഗ ആശ്വാസ ഗോള് നേടി. മികച്ച ഫോമില് കളിക്കുന്ന മുഹമ്മദ് സല ഗോള്‍വേട്ടക്കാരുടെ പട്ടികയില് 13 ഗോളുകളുമായി ഒന്നാം സ്ഥാനത്ത് തുടരുന്നു.\nസിറ്റി ഒന്നിനെതിരേ രണ്ട് ഗോളുകള്‍ക്ക് ആസ്റ്റണ് വില്ലയെ കീഴടക്കി. സിറ്റിയ്ക്ക് വേണ്ടി റൂബന് ഡയസും ബെര്‍ണാഡോ സില്‍വയും ലക്ഷ്യം കണ്ടപ്പോള് ആസ്റ്റണ് വില്ലയ്ക്ക് വേണ്ടി ഓലി വാറ്റ്കിന്‍സ് സ്‌കോര് ചെയ്തു. സ്റ്റീവന് ജെറാര്‍ഡ് പരിശീലകനായി സ്ഥാനമേറ്റ ശേഷം ആസ്റ്റണ് വില്ല വഴങ്ങുന്ന ആദ്യ തോല്‍വിയാണിത്.\nചെല്‍സി ഒന്നിനെതിരേ രണ്ട് ഗോളുകള്‍ക്കാണ് വാറ്റ്‌ഫോര്‍ഡിനെ കീഴടക്കിയത്. മേസണ് മൗണ്ട്, ഹക്കിം സിയെച്ച് എന്നിവര് ചെല്‍സിയ്ക്ക് വേണ്ടി വലകുലുക്കിയപ്പോള് ഇമ്മാനുവേല് ബോണാവെന്‍ച്വര് വാറ്റ്‌ഫോര്‍ഡിന് വേണ്ടി ആശ്വാസ ഗോള് നേടി.\nContent Highlights: English premier league 2021-22 round 14 results\nസൗദി പണം ഒഴുകി; കീറണ് ട്രിപ്പിയറെ സ്വന്തമാക്കി ന്യൂ കാസില് യുണൈറ്റഡ്


സ്മാര്‍ട്ട് സിറ്റി: കൊച്ചിയില് ഓഫീസ് - ഇ വാർത്ത | evartha\nBreaking News: പി.എസ്.എല്.വി സി–53 ഐഎസ്ആര്‍ഒ വിജയകരമായി വിക്ഷേപിച്ചു ◆ ഏക്നാഥ് ഷിന്‍ഡെ മഹാരാഷ്ട്ര മുഖ്യമന്ത്രി; ഫഡ്നാവിസിനെ മന്ത്രിസഭയിലെടുത്തേക്കില്ല ◆ മതപരിവർത്തനം ആരോപിച്ച് കർണാടകയിൽ സംഘ്പരിവാർ ആക്രമണം; ബൈബിൾ കത്തിച്ചു ◆ 1947 ഒരു ഡോളറിന് 4.16 രൂപ; ഇന്ന് 79 രൂപ ◆ രാജി പ്രഖ്യാപിച്ച് മഹാരാഷ്ട്ര മുഖ്യമന്ത്രി ഉദ്ധവ് താക്കറെ ◆ കേരളത്തിലെ ആദ്യ ശിഖ് ഗുരുദ്വാര തിരുവനന്തപുരത്ത്; മന്ത്രിസഭായോഗ തീരുമാനങ്ങൾ അറിയാം ◆ ശിവസേനയുടെ ഹർജി സുപ്രീം കോടതി തള്ളി; മഹാരാഷ്ട്രയില് വിശ്വാസ വോട്ടെടുപ്പ് നാളെ തന്നെ ◆ ബയോ വെപ്പൺ പരാമർശം; ഐഷ സുൽത്താനക്കെതിരെയുള്ള കേസിലെ തുടർനടപടികൾ സ്റ്റേ ചെയ്ത് ഹൈക്കോടതി ◆ ഔറംഗാബാദും ഉസ്മാനാബാദും ഇനിയില്ല; മറാത്താ പാരമ്പര്യം സംരക്ഷിക്കാൻ സ്ഥലപ്പേര് മാറ്റി ഉദ്ധവ് താക്കറെ സർക്കാർ ◆ മാധ്യമ പ്രവര്‍ത്തകരെ അവരുടെ എഴുത്തിന്റെയും ട്വീറ്റിന്റെയും പേരില് ജയിലില് അടയ്ക്കരുത്: ഐക്യരാഷ്ട്രസഭ ◆\nസ്മാര്‍ട്ട് സിറ്റി: കൊച്ചിയില് ഓഫീസ്\nEvartha Desk 15 January 2013\nകൊച്ചിയില് സ്മാര്‍ട്ട് സിറ്റി പദ്ധതിയ്ക്ക് ഉടന് തുടക്കമാകുമെന്നതിന് ശുഭ സൂചനകള് വന്നു തുടങ്ങി. പദ്ധതിക്കായി രണ്ട് മാസത്തിനുള്ളില് കൊച്ചിയില് ഓഫീസ് തുടങ്ങാന് ദുബായില് ചേര്‍ന്ന കമ്പനിയുടെ ഡയറക്ടര് ബോര്‍ഡ് യോഗം തീരുമാനിച്ചു. ആറു മാസത്തിനുള്ളില് മുഴുവന് സമയ സിഇഒയുടെ സേവനവും ലഭ്യമാകും. ടീകോമിന്റെ സിഇഒ യായ അബ്ദുല് ലത്തീഫ് അല് മുല്ലയ്ക്കാണ് സ്മാര്‍ട്ട് സിറ്റിയുടെ പൂര്‍ണ്ണ ചുമതല. അഞ്ചര വര്‍ഷത്തിനകം പദ്ധതി യാഥാര്‍ഥ്യമാക്കുകയാണ് ലക്ഷ്യം.\nസ്മാര്‍ട്ട് സിറ്റി പദ്ധതിയ്ക്ക് മുഴുവനായി ഒറ്റ സെസ് വേണമെന്ന ആവശ്യം ടീകോം സംസ്ഥാന സര്‍ക്കാരിന് മുന്നില് വെച്ചിട്ടുണ്ട്. കേരളത്തെ പ്രതിനിധീകരിച്ച് യോഗത്തില് പങ്കെടുത്ത വ്യവസായ മന്ത്രി പി.കെ.കുഞ്ഞാലിക്കുട്ടി, വ്യവസായ സെക്രട്ടറി പി.എച്ച്.കുര്യന്, സ്മാര്‍ട്ട് സിറ്റി മാനേജിംഗ് ഡയറക്ടര് ബൈജു ജോര്‍ജ് എന്നിവരോടാണ് കമ്പനി തങ്ങളുടെ ആവശ്യം അറിയിച്ചത്. സെസ് പദവിയുടെ കാര്യത്തില് തീരുമാനമെടുക്കേണ്ടത് കേന്ദ്ര സെസ് ബോര്‍ഡാണ്. ഇക്കാര്യത്തിലുള്ള അവ്യക്തത കൂടി മാറിക്കിട്ടിയാല് സ്മാര്‍ട്ട് സിറ്റി ഒരു തടസ്സവുമില്ലാതെ ആരംഭിക്കാന് കഴിയും.\nTopics: kochi smart city\nഭാര്യയ്ക്കായി 350 രൂപയുടെ കേക്കിന് ഓര്‍ഡര് നല്‍കി; നഷ്ടമായത് 48,000 രൂപ\nദേവേന്ദ്ര ഫഡ്നാവിസ് നാളെ മഹാരാഷ്ട്ര മുഖ്യമന്ത്രിയായി സത്യപ്രതിജ്ഞ ചെയ്‌തേക്കും\n‘ഓപ്പറേഷന് താമര’ മഹാരാഷ്ട്രയിലും വിജയം കണ്ടു


കർണാടകയിലെ പതിനഞ്ചു നിയമസഭാ സീറ്റുകളിലേക്കും ഒക്ടോബർ 21 ന് ഉപതെരഞ്ഞെടുപ്പ്; യെദ്യൂരപ്പക്ക് നിർണായകം; ഒഴിവു വന്നത് കോൺഗസ് , ദൾ എം എൽ എ മാരെ അയോഗ്യരാക്കിയതിനെത്തുടർന്ന് - True News Malayalam\nHome / karnataka news / nationa news / news / കർണാടകയിലെ പതിനഞ്ചു നിയമസഭാ സീറ്റുകളിലേക്കും ഒക്ടോബർ 21 ന് ഉപതെരഞ്ഞെടുപ്പ്; യെദ്യൂരപ്പക്ക് നിർണായകം; ഒഴിവു വന്നത് കോൺഗസ് , ദൾ എം എൽ എ മാരെ അയോഗ്യരാക്കിയതിനെത്തുടർന്ന്\nകർണാടകയിലെ പതിനഞ്ചു നിയമസഭാ സീറ്റുകളിലേക്കും ഒക്ടോബർ 21 ന് ഉപതെരഞ്ഞെടുപ്പ്; യെദ്യൂരപ്പക്ക് നിർണായകം; ഒഴിവു വന്നത് കോൺഗസ് , ദൾ എം എൽ എ മാരെ അയോഗ്യരാക്കിയതിനെത്തുടർന്ന്\ntruenewsmalayalam.com September 21, 2019 karnataka news, nationa news, news\nബെംഗളൂരു (True News , Sept 21): മഹാരാഷ്ട്ര, ഹരിയാന നിയമസഭാ തിരഞ്ഞെടുപ്പുകളോടൊപ്പം കർണാടകയിലെ പതിനഞ്ചു നിയമസഭാ മണ്ഡലങ്ങളിലും ഉപതെരഞ്ഞെടുപ്പ്. ഇതിനൊപ്പം നടക്കും.\nകാലുമറിയ കോൺഗ്രസ്സ് എം എൽ എ മാരെ സ്പീക്കർ അയോഗ്യരാക്കിയതിനെത്തുടർന്നാണ് പതിനഞ്ചു നിയമസഭാ മണ്ഡലങ്ങളിൽ ഒഴിവു വന്നത്. വിമത കോൺഗ്രസ്സ് എം എൽ എ മാർ കുമാരസ്വാമി ഗവെർന്മേന്റിനു പിന്തുണ പിൻവലിച്ചതിനെത്തുടർന്നാണ് ഇവരെ സ്പീക്കർ അയോഗ്യരാക്കിയത്.\nതിരഞ്ഞെടുപ്പ് വിജ്ഞാപനം സെപ്റ്റംബർ 27ന് പുറപ്പെടുവിക്കും. ഒക്ടോബർ നാല് ആണ് നാമനിർദ്ദേശപത്രിക സമർപ്പിക്കാനുള്ള അവസാന തീയതി.ഒക്ടോബര് 24 ആണ് വോട്ടെണ്ണൽ.\nവോട്ടെടുപ്പ് യെദ്യൂരപ്പ സർക്കാരിന് നിർണായകമാകും. പത്തിലധികം മണ്ഡലങ്ങളിൽ ബി ജി പിക്ക് ജയിക്കാനായില്ലെങ്കിൽ ബി ജെ പി സർക്കാർ ത്രിശങ്കുവിലായേക്കും. ഇപ്പോൾ തന്നെ ബി ജെ പി എംഎംഎൽ മാരിൽ പലർക്കും മന്ത്രിസ്ഥാനം കിട്ടാത്തിൽ നീരസമുണ്ട്. അതിനാൽ തന്നെ കഴിഞ്ഞ തവണ തോറ്റ ഈ പതിനഞ്ചു സീറ്റുകളിൽ പതിലെങ്കിലും ജയിക്കേണ്ടത് യെദ്യൂരപ്പക്ക് അനിവാര്യമായിരിക്കുകയാണ്.തെരെഞ്ഞെടുപ്പ് കമ്മീഷന്റെ അപ്രതീക്ഷിത തീരുമാനം അയോഗ്യരാക്കപ്പെട്ട എം എൽ എ മാരെ ഞെട്ടിച്ചിരിക്കുകയാണ്. ഇവരുടെ കേസ് സുപ്രീം കോടതി പരിഗണിക്കാനിരിക്കെയാണ് തെരെഞ്ഞെടുപ്പ് പ്രഖ്യാപിച്ചിരിക്കുന്നത്


Will develop policy to check misuse of social media: Prasad: സമൂഹ മാധ്യമങ്ങളുടെ ദുരുപയോഗം തടയാന് നയം രൂപീകരിക്കുമെന്ന് കേന്ദ്രസര്‍ക്കാര്\nരാജ്യസഭാ അദ്ധ്യക്ഷന് വെങ്കയ്യ നായിഡുവിന് മറുപടി നല്‍കുകയായിരുന്നു കേന്ദ്രമന്ത്രി.\nUpdated: July 20, 2018 12:38:21 pm\nന്യൂഡല്‍ഹി: സാമൂഹ്യ മാധ്യമങ്ങളുടെ ദുരുപയോഗം തടയാന് നയം രൂപീകരിക്കുമെന്ന് കേന്ദ്ര വിവര സാങ്കേതിക വകുപ്പ് മന്ത്രി രവി ശങ്കര് പ്രസാദ്. ഇതിനായി വിവിധ മാധ്യമങ്ങളെയും രാഷ്ട്രീയ പാര്‍ട്ടികളെയും ചര്‍ച്ചയ്ക്ക് വിളിക്കുമെന്നും മന്ത്രി അറിയിച്ചു.\nസാമൂഹ്യ മാധ്യമങ്ങളില് വരുന്ന പ്രചരണങ്ങള് പിന്‍പറ്റി രാജ്യത്ത് പലയിടത്തും ആള്‍കൂട്ട അക്രമങ്ങള് അരങ്ങേറിയിട്ടുണ്ട്. ഇത് ചൂണ്ടിക്കാണിച്ച രാജ്യസഭാ അദ്ധ്യക്ഷന് വെങ്കയ്യ നായിഡുവിന് മറുപടി നല്‍കുകയായിരുന്നു കേന്ദ്രമന്ത്രി.\n“സാമൂഹ്യ മാധ്യമങ്ങളുടെ ദുരുപയോഗം എന്നത് വലിയൊരു പ്രശ്നം തന്നെയാണ്. ഒരു ഭാഗം മാത്രം കണക്കിലെടുത്തുകൊണ്ട് ഒരു ധാരണയിലെത്താന് നമ്മുക്കാവില്ല” വെങ്കയ്യ നായിഡു പറഞ്ഞു.\nവിഷയം വിവിധ രാഷ്ട്രീയപാര്‍ട്ടികള് അടക്കം വരുന്നവരുമായി ചര്‍ച്ച ചെയ്യണം എന്നും ദേശീയാടിസ്ഥാനത്തില് ഒരു നയരൂപീകരണം ഉണ്ടാവണം എന്നും വെങ്കയ്യ നായിഡു പറഞ്ഞു. “രാജ്യാന്തര മാനങ്ങളുള്ള ഒന്നാണത്” ഉപരാഷ്ട്രപതി കൂട്ടിച്ചേര്‍ത്തു.\nCentral GovernmentSocial MediaVenkaiah Naidu\nWeb Title: Will develop policy to check misuse of social media ravi shankar prasad


Garrincha is brazil angel– News18 Malayalam\nUpdated: June 13, 2018, 3:39 PM IST\nഫുട്‌ബോളിന്റെ മാമാങ്കം റഷ്യയിലെ തുണുത്തുറഞ്ഞ പുല്‍മേടുകളെ തീപിടിപ്പിക്കാന് ഇനി ദിവസങ്ങള് മാത്രം. കാല്‍പ്പന്തിന്റെ ചരിത്രത്തിലെ വേറിട്ട കാഴ്ചകളെ, വേറിട്ട കളിക്കാരെ, അപൂര്‍വ നിമിഷങ്ങളെ പരിചയപ്പെടുത്തിക്കൊണ്ട് മുംബൈയിലെ പത്രപ്രവര്‍ത്തകനായ സിബി സത്യന് എഴുതുന്ന പരമ്പര - ഓഫ് ലൈന് - ഇന്നു മുതല് ആരംഭിക്കുന്നു. ആഴ്ചയില് രണ്ടു ദിവസം വീതം. വേറിട്ട കാഴ്ചകളുടെ സംഗീതം.\nഗരിഞ്ച (Garrincha) എന്ന ബ്രസീലിയന് ഫുട്‌ബോളറെക്കുറിച്ച് എഴുതുമ്പോള് വാക്കുകള് കവിതകളാകേണ്ടതുണ്ട്. അയാളവശേഷിപ്പിച്ചു പോയ ഫുട്‌ബോളിന്‍റെ വന്യസൗന്ദര്യം എത്ര ദശാബ്ദങ്ങള്‍ക്കിപ്പുറവും ജനതകളെ പ്രചോദിപ്പിക്കുകയും ആനന്ദിപ്പിക്കുകയും ചെയ്യുന്നു.\nഏറ്റവും പ്രിയപ്പെട്ട കളിക്കാരനാരെന്ന് ഒരു ബ്രസിലുകാരനോട് ചോദിച്ചാല് അവനൊറ്റ പേരേ പറയാനുണ്ടാകൂ. അത് ഗരിഞ്ചയെന്നാകും. പെലെ ഒരു സമ്പൂര്‍ണ ഫുട്‌ബോളറായിരുന്നുവെങ്കില് ഗരിഞ്ച ഫുട്‌ബോളിന്‍റെ മാലാഖയായിരുന്നു. ഡ്രബ്‌ളിങ്ങിന്‍റെ പൊന്നു തമ്പുരാന്. ചട്ടുകാലും വളഞ്ഞ നട്ടെല്ലുമായി ജനിച്ച വികലാംഗന്. വലംകാലിനേക്കാള് രണ്ടിഞ്ചു നീളം കൂടിയ ഇടംകാല്. പക്ഷേ, അയാള് പന്തു തൊടുമ്പോള് കളിക്കളങ്ങളില് കവിത വിരിഞ്ഞു. ബ്രസീലിയന് ഫുട്‌ബോള് സൗന്ദര്യമായിരുന്ന സീംഗ(Ginga) ആയിരുന്നു ഗരീഞ്ചയുടെ ഹൃദയരക്തം. അയാള് ആനന്ദിപ്പിക്കുകയായിരുന്നു. ഫുട്‌ബോളിന്‍റെ ചരിത്രത്തില് ഗരിഞ്ചയെപ്പോലെ ജനങ്ങളെ ആനന്ദിപ്പിച്ച മറ്റൊരു കളിക്കാരനില്ലെന്ന് ഉറൂഗ്വന് എഴുത്തുകാരനായ എഡ്വേര്‍ഡോ ഗലീനോ ഒരിക്കല് പറഞ്ഞിട്ടുണ്ട്.\nഗരിഞ്ച ആരായിരുന്നു - 1958 ലെയും 62ലെയും ലോകകപ്പ് നേടിയ ബ്രസീലിയന്. 1962ലെ ഗോള്‍ഡന് ബൂട്ട് ബഹുമതിയും ഗോള്‍ഡന് പ്ലയര് ബഹുമതിയും ലഭിച്ചയാള്. ലോകത്തിലെ എല്ലാക്കാലത്തേയും ഫുട്‌ബോള് ടീമിനെ തെരഞ്ഞെടുത്തപ്പോള് അതില് സ്ഥാനം കിട്ടിയ ആള്. നൂറ്റാണ്ടിലെ ലോകത്തിലെ ഏറ്റവും മികച്ച കളിക്കാരനുള്ള ഫിഫയുടെ വോട്ടെടുപ്പില് ഏഴാംസ്ഥാനം എത്തിയവന്. മൂന്നു ഭാര്യമാര്. അഞ്ചു സ്ത്രീകളിലായി 14 കുട്ടികള്. ഒടുവില് 49-ാം വയസില് കടുത്ത മദ്യപാനിയായി, കരള് രോഗം പിടിപെട്ട്, ഏകനായി മരിച്ചവന്. ഗരിഞ്ചയെ ചുരുക്കത്തില് അങ്ങിനെ എഴുതാം. ഗരിഞ്ച വാണവനും വീണവനുമായിരുന്നു. പക്ഷേ, ഫുട്‌ബോളിന്റെ അനശ്വരതയില് അയാളൊരു ഒറ്റനക്ഷത്രമായി.\nഗരിഞ്ചയുടെ മുത്തച്ഛനും മുത്തശിയും അടിമകളായിരുന്നു. 1933ല് ബ്രസീലിന്റെ ദാരിദ്ര്യത്തിലേക്ക്, കടുത്ത മദ്യപാനിയായ പിതാവിന്റെ മകനായി ഗരിഞ്ച ജനിച്ചു. പ്രായത്തിന്റെ വളര്‍ച്ചയില്ലാതെ, കാര്യഗൗരവമില്ലാതെ വളര്‍ന്ന ആ ചെറുപ്പക്കാരന് ഫുട്‌ബോള് മാത്രം കളിച്ചു. ബാക്കിസമയം പെണ്ണുപിടിയനായും കള്ളുകുടിയനായും ജീവിച്ചു. 1953ല് ബോട്ടാഫാഗോ എന്ന ബ്രസീലിയന് ക്ലബിന്‍റെ ട്രയല്‍സിലേക്കു തെരഞ്ഞെടുക്കപ്പെട്ടതോടെ, അവിടെ ബ്രസീലിന്റെ ദേശീയ ടീം പ്രതിരോധഭടനായിരുന്ന നില്‍ട്ടണ് സാന്റോസിനെ കാഴ്ചക്കാരനാക്കി പലവട്ടം ഡ്രിബിള് ചെയ്തു പന്തു കൊണ്ടുപോയതോടെ ഗരിഞ്ച ഒരത്ഭുതമായി. പക്ഷേ, ചട്ടുകാലനെ ടീമിലെടുക്കാന് പലവട്ടം ചര്‍ച്ചകള്‍ക്കു ശേഷമാണ് ക്ലബ് തയ്യാറായത്.\n1958ലെ ബ്രസീല് ലോകകപ്പ് ടീമിലേക്ക് ഗരിഞ്ച തെരഞ്ഞെടുക്കപ്പെടുമ്പോള് 25 വയസ്. ഒപ്പം തെരഞ്ഞെടുക്കപ്പെട്ട പതിനെട്ടുകാരന്റെ പേര് പെലെ എന്നായിരുന്നു. ബ്രസീല് ടീമിന്‍റെ സന്നാഹമത്സരത്തിലൊന്നില് ഇറ്റാലിയന് ക്ലബുമായുള്ള കളിയില് ഗരിഞ്ച നടത്തിയ പ്രകടനം ഫുട്‌ബോള് മരിക്കുവോളം മറക്കപ്പെടില്ല. പെനാല്‍റ്റി ബോക്‌സിനുള്ളില് മൂന്നു ഡിഫന്‍ഡര്‍മാരെ വെട്ടിച്ചു ഗോളിയെയും വെട്ടിച്ചു മുന്നേറുമ്പോള് അയാള്‍ക്കു മുന്നില് തുറന്ന പോസ്റ്റ് മാത്രം. പക്ഷേ, അയാള് താന് അല്‍പം മുമ്പ് വെട്ടിച്ചു കളഞ്ഞ ഇറ്റാലിയന് ഡിഫന്‍ഡര് പാഞ്ഞു വരാന് കാത്തു നില്‍ക്കുകയായിരുന്നു. അയാളെ പിന്നെയും വെട്ടിച്ചു വീഴ്ത്തിയ ശേഷം പിന്നെ ഒന്നും ചെയ്യാനില്ലാത്തതു കൊണ്ടു മാത്രം ഗോള്‍വലയിലേക്ക് ബോള് തട്ടിയിട്ടു. ശേഷം ബോള് കൈകൊണ്ട് എടുത്ത് തിരികെ സെന്റര്‍ലൈനില് കൊണ്ടു വെച്ച ശേഷം മാറി നിന്ന ഗരിഞ്ചയുടെ പ്രകടനത്തിനു മുന്നില് സ്തബ്ധരായിപ്പോയ ഇറ്റാലിയന് കാണികള് പിന്നെ ഇരിപ്പിടങ്ങളില് നിന്നെഴുന്നേറ്റ് അലറി വിളിച്ചാണ് ഗരിഞ്ചയെ അഭിനന്ദിച്ചത്.\nഫുട്‌ബോള് അയാള്‍ക്ക് ഗോളടി മാത്രമായിരുന്നില്ല. സംശുദ്ധമായ ആനന്ദമായിരുന്നു. ഇരുകാലുകള് കൊണ്ടും പടുകൂറ്റന് ഷോട്ടുകളുതിര്‍ക്കാന് കഴിയുമായിരുന്ന, കുള്ളനായിരുന്നെങ്കിലും മനോഹരമായ ഹെഡറുതിര്‍ക്കാന് കഴിയുന്ന, കോര്‍ണര്‍കിക്കില് നിന്നു നേരിട്ടു ഗോള് നേടാന് കഴിയുമായിരുന്ന (അത്തരം നാലു ഗോളുകള് ഗരിഞ്ച നേടിയിട്ടുണ്ട്), അതിവേഗത്തില് ഓടുമ്പോള് അസാധ്യമായ ആംഗിളുകളിലേക്ക് തിരിയുവാന് കഴിയുമായിരുന്ന ഗരിഞ്ച കളിക്കളങ്ങളില് ഉപമകളും ഉല്‍പ്രേക്ഷകളും തീര്‍ത്തു. ഗരിഞ്ച പെനാല്‍റ്റി ബോക്‌സിനുള്ളില് ഒരു മാന്ത്രികന് മന്ത്രവടി ചുഴറ്റും പോലെ പന്തിനെ വരുതിയിലാക്കി ഡ്രിബിള് ചെയ്യുമ്പോള് ഗോളിമാര് പോലും കളിമറന്നു കണ്ടു നിന്നു പോയിട്ടുണ്ടെന്നും ചിലപ്പോഴൊക്കെ ലൈനിനു പുറത്തു പോകുമ്പോള് കളി മുടക്കാന് മനസുവരാതെ റഫറിമാര് വിസിലടിക്കാതെ കണ്ടു നിന്നിട്ടുണ്ടെന്നും ഐതിഹ്യങ്ങള് പറയുന്നു. ഞാനത് വിശ്വസിക്കുന്നു.\n1958ലെ ലോകകപ്പില് ആദ്യത്തെ രണ്ടു മത്സരങ്ങളില് പെലെയെയും ഗരിഞ്ചയേയും കളിപ്പിക്കാന് മാനേജ്‌മെന്‍റ് തയ്യാറായില്ല. സീംഗ ശൈലിയിലുള്ള വിശ്വാസക്കുറവായിരുന്നു കാരണം. പിന്നെ നിവൃത്തിയില്ലാതെ കരുത്തരായ റഷ്യയ്‌ക്കെതിരെയാണ് അവരെ ഇറക്കിയത്. ബ്രസീല് കളി തുടങ്ങുമ്പോള് ഗരിഞ്ചയുടെ ഡ്രിബ്‌ളിങ്ങും പെലെയുടെ ഷോട്ടുകളും റഷ്യയെ ആദ്യത്തെ മൂന്നു മിനിറ്റുകളില് വിറപ്പിച്ചു. വിശ്വോത്തര ഗോളി ലെവ് യാഷിന് വിയര്‍പ്പില് കുതിര്‍ന്നു. ലോകഫുട്‌ബോളിലെ ഏറ്റവും മനോഹരമായ ആദ്യത്തെ മൂന്നു മിനിറ്റുകള് എന്നാണ് ഫുട്‌ബോള് ചരിത്രകാരന്മാര് ആ നിമിഷങ്ങളെ വിശേഷിപ്പിച്ചത്. 1958 ലെ ഫൈനലില് സ്വീഡനെ പരാജയപ്പെടുത്തി ബ്രസീലിന്‍റെ വിജയം ടീമംഗങ്ങള് ആഘോഷിക്കുമ്പോള് തങ്ങള് ലോകകപ്പ് വിജയിച്ചെന്ന് ഗരിഞ്ചയ്ക്കു മനസിലായതു കൂടെയില്ല. 1962 ലെ ലോകകപ്പില് തുടക്കത്തില് തന്നെ പെലെ പരിക്കേറ്റു പുറത്താകുമ്പോള് ബ്രസീലുകാര് തരിച്ചു നിന്നു. പക്ഷേ, അവര്‍ക്ക് ഗരിഞ്ചയുണ്ടായിരുന്നു. വര്‍ഷങ്ങള്‍ക്കു ശേഷം 1986ല് മാറഡോണ എന്ന കുറിയ മനുഷ്യന് ഒറ്റയ്ക്ക് അര്‍ജന്‍റീനയില് ലോകകപ്പെത്തിച്ചതുപോലെ അന്ന് ഗരിഞ്ചയെന്ന ഒറ്റയാള് പട്ടാളം ഓരോ കളിയും ഓരോ കവിതയാക്കി കിരീടം കൊണ്ടുപോയി. ഗരിഞ്ച ദേശീയടീമിനു വേണ്ടി കളിച്ച 50 കളികളില് ഒന്നില് മാത്രമാണ് ബ്രസീല് തോറ്റത്. ഗരിഞ്ചയും പെലെയും ചേര്‍ന്നു കളിച്ച ഒറ്റക്കളിയില് പോലും ബ്രസീല് പരാജയപ്പെട്ടിട്ടില്ല.\nഓരോ തവണയും ഡിഫന്‍ഡറെ വെട്ടിച്ചു മുന്നേറിയ ശേഷം പിന്നെയും അയാള് വരാന് ഗരിഞ്ച കാത്തുനില്‍ക്കുമായിരുന്നു. ഒരേ ഡിഫന്‍ഡറെ പല തവണ വെട്ടിക്കുക അയാള്‍ക്കൊരു ഹരമായിരുന്നു. ചിലപ്പോഴൊക്കെ പന്ത് അവിടെത്തന്നെയിട്ടിട്ടു മുന്നോട്ടോടുന്ന ഗരിഞ്ചയ്‌ക്കൊപ്പം ഡിഫന്‍ഡറും അറിയാതെ ഓടും. അത് പലവട്ടം ആവര്‍ത്തിക്കുന്നതില് അയാള് വെറുതേ ആനന്ദിക്കുകയും കാണികളെ പൊട്ടിച്ചിരിപ്പിക്കുകയും ചെയ്തു. ഗരിഞ്ച മറ്റേതോ ഗ്രഹത്തില് നിന്നു വന്നയാളെന്ന് പത്രങ്ങള് തലക്കെട്ടെഴുതി.\nയൂറോപ്യന് ലീഗുകള് പണക്കൊഴുപ്പുമായി പലവട്ടം വിളിച്ചിട്ടും ഗരിഞ്ച പോയില്ല. അയാളുടെ ക്ലബ് ഫുട്‌ബോള് ജീവിതം ബ്രസീലില് തന്നെയായിരുന്നു. ബ്രസീലുകാര് അയാളെ ഹൃദയത്തോടു ചേര്‍ത്തുവെച്ചു. പക്ഷേ ഒടുങ്ങാത്ത മദ്യപാനാസക്തിയും വിട്ടുമാറാത്ത പരിക്കുകളും ഗരിഞ്ചയ്ക്ക് വിനകളായി. 49 വയസില് മരിക്കുമ്പോള് അയാള് ഏകനും ദരിദ്രനുമായിരുന്നു. പക്ഷേ അന്ത്യയാത്രയില് വിടനല്‍കാന് ജനലക്ഷങ്ങള് തിങ്ങിക്കൂടി. ഈ ഭൂമിയില് ജീവിച്ചു പോയതിന് അവര് അയാളുടെ കല്ലറയില് നന്ദി രേഖപ്പെടുത്തിവെച്ചു. അയാളോ, അവരുടെ ചരിത്രത്തിന്റെ ഐതിഹ്യമാലകളില് അനശ്വരനായി.


ഓട്ടോ എക്സ്പോ 2020ൽ മഹീന്ദ്ര മറാസോ പ്രദർശിപ്പിച്ചു; വോൾവോ പോലുള്ള ആക്റ്റീവ് സേഫ്റ്റി ടെക്നോളജി നൽകിയിരിക്കുന്നു | CarDekho.com\nഹോംപുതിയ കാറുകൾവാർത്തഓട്ടോ എക്സ്പോ 2020ൽ മഹീന്ദ്ര മറാസോ പ്രദർശിപ്പിച്ചു; വോൾവോ പോലുള്ള ആക്റ്റീവ് സേഫ്റ്റി ടെക്നോളജി നൽകിയിരിക്കുന്നു\nmodified on ഫെബ്രുവരി 13, 2020 04:46 pm by dhruv.a വേണ്ടി\nഎയർ ബാഗുകൾ പോലുള്ള സുരക്ഷ ക്രമീകരണങ്ങൾ ഇന്ത്യയിൽ വ്യാപകമായി ഉപയോഗിച്ച് തുടങ്ങിയിട്ട് ഒരു പതിറ്റാണ്ട് ആയി. ഇനി ഈ രംഗത്ത് ആക്റ്റീവ് സേഫ്റ്റി ഫീച്ചറുകളാണ് താരം. ലെയ്ൻ കീപ് അസ്സിസ്റ്റ് പോലുള്ള ഫീച്ചറുകളാണിവ. ഓട്ടോ എക്സ്പോ 2020ൽ മഹീന്ദ്ര അവതരിപ്പിച്ച മറാസോ എന്ന് എം പി വി യിൽ ഇത്തരം ക്രമീകരണങ്ങൾ ഉണ്ട്. റഡാർ അടിസ്ഥാനമാക്കിയ സുരക്ഷ ക്രമീകരണങ്ങളാണ് നൽകിയിരിക്കുന്നത്.\nഓട്ടോ എക്സ്പോ 2020ൽ അവതരിപ്പിച്ച മഹീന്ദ്ര മറാസോ ഷോ കാറിൽ താഴെ പറയുന്ന ഫീച്ചറുകളാണ് ഉള്ളത്:\nഡ്രൈവർ ഉറക്കം തൂങ്ങിയാൽ ഡിറ്റക്ട് ചെയ്യുന്ന സംവിധാനം: സ്റ്റിയറിംഗ് അനക്കം അനുസരിച്ചാണ് സിസ്റ്റം ഇത് മനസിലാക്കുന്നത്. ഡ്രൈവറോട് ബ്രേക്ക് എടുക്കാൻ ആവശ്യപ്പെടുകയും ചെയ്യും.\nക്രോസ്സ്-ട്രാഫിക് അലെർട്: ക്യാമറ റേഞ്ചിന് പുറത്ത് നിന്നും ഒരു വാഹനമോ വസ്തുവോ കാറിനടുത്തേക്ക് എത്തുന്നുണ്ടെന്ന മുന്നറിയിപ്പ് നൽകും.\nഅറ്റെൻഷൻ ഡിറ്റക്ഷൻ: ഡ്രൈവറുടെ ശ്രദ്ധ മാറുന്നുണ്ടെങ്കിൽ അലെർട് ചെയ്യും.\nബ്ലൈൻഡ് സ്പോട് ഡിറ്റക്ഷൻ: ഡെൻസറുകൾ ഉപയോഗിച്ച് ഡ്രൈവറുടെ കാഴ്ച്ചയിൽ എത്താത്ത വശങ്ങളിലും പിന്നിലും ഉള്ള വസ്തുക്കളെ സംബന്ധിച്ച് മുന്നറിയിപ്പ് നൽകും.\nലെയ്ൻ കീപ് അസിസ്റ്റ്: മുന്നോട്ട് നോക്കുന്നു ക്യാമറ ഉപയോഗിച്ച് ഡ്രൈവർ പെട്ടെന്ന് ലെയ്ൻ മാറുന്നത് തടയുന്നു.\nഓട്ടോണോമസ് എമർജൻസി ബ്രേക്കിംഗ് സിസ്റ്റം: റഡാർ അടിസ്ഥാനമാക്കിയുള്ള ഈ സിസ്റ്റം ആവശ്യമുള്ള സന്ദർഭങ്ങളിൽ സ്വയം ബ്രേക്ക് അമർത്തും.\nഡിസംബർ 2018ൽ,മറാസോയ്ക്ക് 4-സ്റ്റാർ സുരക്ഷ റേറ്റിംഗ് ലഭിച്ചിരുന്നു. ഡ്യുവൽ ഫ്രണ്ട് എയർ ബാഗുകൾ, എബിഎസ് വിത്ത് ഇബിഡി, റിയർ പാർക്കിംഗ് സെൻസറുകൾ, ഐസോഫിക്സ് ആംഗറേജുകൾ,ഫ്രണ്ട് സീറ്റ് ബെൽറ്റ് റിമൈൻഡർ, എൻജിൻ ഇമ്മൊബിലൈസേർ എന്നിവ നൽകിയിട്ടുണ്ട്. ആക്റ്റീവ് സേഫ്റ്റി ഫീച്ചറുകൾ ഘടിപ്പിക്കും മുൻപ് മറാസോയിൽ കർട്ടൻ ഭാഗത്തും മുട്ട് വരുന്നിടത്തും എയർ ബാഗുകൾ, ഫ്രണ്ട് പാർക്കിംഗ് സെൻസറുകൾ എന്നിവ നൽകുക എന്നതാണ് വേണ്ടത്. കാരണം എക്സ് യു വി 300 പോലുള്ള ചെറിയ കാറുകളിൽ പോലും ഇവ നൽകിയിരിക്കുന്നു.\nമുൻനിര കാറുകളിൽ എല്ലാം ഇത്തരം അവശ്യ സുരക്ഷ ക്രമീകരണങ്ങൾ പരക്കെ വന്നതിന് ശേഷമേ ആക്റ്റീവ് സേഫ്റ്റി ഫീച്ചറുകൾക്ക് സ്ഥാനമുള്ളൂ. റോഡിന്റെ അവസ്ഥയും ഇത്തരം ടെക്നോളജികൾക്കായി ഒരുങ്ങേണ്ടി ഇരിക്കുന്നു. പല പ്രീമിയം ലക്ഷ്വറി കാർ നിർമാതാക്കളും ഇന്ത്യയിലെ നിയമങ്ങളും രാജ്യത്തെ അടിസ്ഥാനത്തിൽ സൗകര്യ വികസനത്തിലെ കുറവുകളും കാരണം ഇത്തരം ഫീച്ചറുകൾ നൽകാൻ മടിക്കുന്നുണ്ട്.\nഇന്ത്യൻ വിപണിയിൽ ഈ മറാസോ ഷോ കാർ, ഇത്തരം ഫീച്ചറുകളുമായി ഇറക്കുമോ എന്ന വിഷയത്തിൽ മഹീന്ദ്ര മൗനം പാലിക്കുന്നു. ഈ പതിറ്റാണ്ടിന്റെ അവസാനത്തോടെ എങ്കിലും ഇതിൽ ചിലതെങ്കിലും ഇന്ത്യൻ മാർക്കറ്റിൽ ഇറങ്ങുന്നു കാറുകളിലും എത്തുമെന്ന് പ്രതീക്ഷിക്കാം.\nഓട്ടോ എക്സ്പോ 2020: എക്സ് യു വി 500, എക്സ് യി വി 300, ഥാർ, സ്കോർപിയോ, മറാസോ എന്നിവയ്ക്ക് പെട്രോൾ എഞ്ചിനുമായി മഹീന്ദ്ര\nമഹീന്ദ്ര എക്സ് യു വി 300 പുതുക്കിയ മോഡൽ ഇ-എക്സ് യു വി 300 എത്തുന്നു\nകൂടുതൽ വായിച്ചറിയാം: മറാസോ ഡീസൽ\nമാരാസ്സോ ഉം എക്സ്യുവി700 തമ്മിൽ


ജുബൈലിൽ ഒരു മലയാളി കൂടി കൊവിഡ് ബാധിച്ചു മരിച്ചു; 24 മണിക്കൂറിനിടെ സഊദിയിൽ മരണപ്പെട്ടത് അഞ്ചു മലയാളികൾ ഉൾപ്പെടെ എട്ടു ഇന്ത്യക്കാർ • Suprabhaatham\nKeralites covid death SaudiSaudi corona deathsaudi covid death\nറിയാദ്: കിഴക്കൻ സഊദിയിൽ കൊവിഡ് ബാധയേറ്റ് ഒരു മലയാളി കൂടി മരണപ്പെട്ടു. കരുനാഗപ്പള്ളി പുതിയ കാവ് പുള്ളിമാൻ ജംഗ്‌ഷൻ സ്വദേശി ഷാനവാസ് (32) ആണ് ജുബൈലിൽ മരണപ്പെട്ടത്. ജുബൈൽ അൽമന ആശുപത്രിയിൽ നടത്തിയ പരിശോധനയിൽ പോസിറ്റിവ് കണ്ടെത്തിയതിനെ തുടർന്ന് ക്വാറന്റൈനിൽ കഴിയുകയായിരുന്നു. ഇതോടെ ജുബൈലിൽ മാത്രം മരണപ്പെട്ട മലയാളികൾ നാലായി.\nഅതേസമയം, 24 മണിക്കൂറിനിടെ സഊദിയിൽ മരണപ്പെട്ട മലയാളികൾ അഞ്ചായി. ആദ്യമായാണ് ഒരേ ദിവസം ഇത്രയധികം മലയാളികള് സഊദിയിൽ കൊവിഡ് ബാധിച്ച് മരിക്കുന്നത്. മലപ്പുറം രാമപുരം സ്വദേശി അഞ്ചരക്കണ്ടി അബ്ദുല് സലാം (58), മലപ്പുറം കൊണ്ടോട്ടി മുതവല്ലൂർ സ്വദേശി പറശ്ശീരി ഉമ്മർ (53), മലപ്പുറം ഒതുക്കുങ്ങൽ സ്വദേശി അഞ്ചു കണ്ടൻ മുഹമ്മദ് ഇല്ല്യാസ് (43), കൊല്ലം പുനലൂർ സ്വദേശി ശംസുദ്ദീൻ (42) എന്നിവരാണ് ഇന്ന് ജിദ്ദയില് മരിച്ച മറ്റു നാല് പേര്. ഇതോടെ കൊവിഡ് ബാധിച്ച് സൌദിയില് മരിച്ചവരുടെ എണ്ണം 24 ആയി.\nജിദ്ദയിൽ മരണപ്പെട്ട മലയാളികൾ\nമലപ്പുറം രാമപുരം ബ്ലോക്കുംപടി സ്വദേശി അഞ്ചുകണ്ടി തലക്കൽ മുഹമ്മദ് മകൻ എ.കെ.അബ്ദുസലാം ജിദ്ദയില് ഒബഹൂറിലെ കിംഗ് അബ്ദുല്ല മെഡിക്കല് കോംപ്ലക്‌സില് വെച്ചാണ് മരിച്ചത്. ജിദ്ദയിലെ ഹലഗ മാര്‍ക്കറ്റിന് സമീപം ഒരു ഫ്രൂട്ട്‌സ് കമ്പനിയിലെ ജീവനക്കാരനായിരുന്നു. റമദാൻ ആദ്യ വാരത്തിലാണ് ഇദ്ദേഹത്തെ കോവിഡ് ചികിത്സക്കായി ആശുപത്രിയില് പ്രവേശിപ്പിച്ചത്. മലപ്പുറം കൊണ്ടോട്ടി മുതവല്ലൂർ സ്വദേശി പറശ്ശീരി ഉമ്മർ ജിദ്ദയിലെ ഒബ്ഹൂറിലുളള കിംഗ് അബ്ദുല്ല മെഡിക്കൽ കോംപ്ലക്‌സിൽ വെച്ചാണ് മരിച്ചത്. 53 വയസ്സായിരുന്നു. സാംസങ് കമ്പനിയിൽ ജോലി ചെയ്ത് വരികയായിരുന്നു. ഒരു മാസത്തോളം ആശുപത്രിയില് ചികിത്സയിലായിരുന്നു . മലപ്പുറം ഒതുക്കുങ്ങൽ സ്വദേശി അഞ്ചു കണ്ടൻ മുഹമ്മദ് ഇല്ല്യാസിനെ ആദ്യം സ്വകാര്യ ആശുപത്രിയിലും പിന്നീട് സര്‍ക്കാര് ആശുപത്രിയിലും എത്തിച്ചെങ്കിലും മരണപ്പെട്ടിരുന്നു. കെ എം സി സി നേതാക്കളുടെ നേതൃത്വത്തിലാണ് മരണപ്പെട്ടവരുടെ മരണാനന്തര നടപടി ക്രമങ്ങള് പൂര്‍ത്തീകരിക്കുന്നത്.\nകൂടാതെ, തമിഴ്‌നാട് സ്വദേശികളായ സെന്തിൽ (34), കൃഷ്ണ മുരാരി (49)യു.പി സ്വദേശി ഇഖ്ബാൽ അഹമ്മദ്(57) എന്നിവരാണ് മരിച്ച ഇതര സംസ്ഥാനക്കാർ. ഇവർ മൂന്നുപേരും കിംഗ് അബ്ദുല്ല മെഡിക്കൽ സിറ്റിയിലാണ് മരിച്ചത്. ഇതോടെ ഒറ്റ ദിവസം സഊദിയിൽ കോവിഡ് ബാധിച്ചു മരണപ്പെടുന്ന ഇന്ത്യക്കാർ എട്ടു പേരായി.\nസഊദിയിൽ കൊവിഡ് രോഗി ആത്മഹത്യ ചെയ്തു


ഡെൽഹിയിൽ നിന്ന് ഒഡീഷയിൽ എത്തിയ ഒഡീഷ എഫ് സി ഇനി അഹമ്മദാബാദിലേക്ക് | Fanport | Indian Super League News Malayalam\nMonday, May 17, 2021 09:17 PM\nHome Football Indian Super League ഡെൽഹിയിൽ നിന്ന് ഒഡീഷയിൽ എത്തിയ ഒഡീഷ എഫ് സി ഇനി അഹമ്മദാബാദിലേക്ക്\nഡെൽഹിയിൽ നിന്ന് ഒഡീഷയിൽ എത്തിയ ഒഡീഷ എഫ് സി ഇനി അഹമ്മദാബാദിലേക്ക്\nNovember 5, 2019 - 3:31 PM\nഡെൽഹി വിട്ട് പേരും മാറ്റി ഒഡീഷയിൽ എത്തിയ ഒഡീഷ എഫ് സിക്ക് തൽക്കാലം ഒഡീഷയും വിടേണ്ടി വരും. ഒഡീഷ എഫ് സിയുടെ ഹോം ഗ്രൗണ്ടായ കലിംഗ് സ്റ്റേഡിയത്തിന്റെ നവീകരണ പ്രവർത്തികൾ പൂർത്തിയാകാത്തത് ആണ് ഇപ്പോൾ ഒഡീഷയ്ക്ക് പ്രശ്നമായിരിക്കുന്നത്. സ്റ്റേഡിയം മത്സരത്തിനു തയ്യർ അല്ലാത്തതിനാൽ തൽക്കാ ഒഡീഷ എഫ് സി അഹമ്മദാബിലാകും ഹോം മത്സരങ്ങൾ കളിക്കുക.\nഅഹമ്മദാബാദിലെ ട്രാസ്റ്റേഡിയ ആകും ഒഡീഷയുടെ ഹോം മത്സരങ്ങൾക്ക് വേദിയാവുക. ആദ്യ മൂന്ന് ഹോം മത്സരങ്ങൾ ആയിരിക്കും ഈ വേദി മാറ്റത്തിന് വിധേയമാവുക. എ ടി കെ കൊൽക്കത്ത, ബെംഗളൂരു എഫ് സി, ഹൈദരാബാദ് എഫ് സി എന്നിവർക്ക് എതിരെയാണ് ഒഡീഷയുടെ ആദ്യ മൂന്ന് ഹോം മത്സരങ്ങൾ.\nPrevious articleഏകദിന ക്രിക്കറ്റിന് വമ്പൻ മാറ്റങ്ങൾ നിർദേശിച്ച് സച്ചിൻ\nNext articleഇന്ത്യയുടെ ആദ്യ ഡേ നൈറ്റ് ടെസ്റ്റിന് ധോണി പുതിയ റോളിൽ


'ടാറ്റ ടിയാഗോ എന്‍ആര്‍ജി ക്രോസ്' നാളെ വിപണിയില്\nകൂടുതല് ബോള്‍ഡ് ആന്‍ഡ് അഗ്രസീവ് ലുക്കിലാണ് പുതിയ ടിയാഗോ എത്തുന്നത്. ക്യാബിനില് പുത്തന് ഡിസൈനുമായാണ് ടിയാഗോ വിപണിയിലെത്തുക.വിപണിയില് വിജയമായ ടിയാഗോ ഉല്‍സവ സീസണ് വിപണി പിടിക്കലെന്ന ലക്ഷ്യത്തോടെയാണ് എത്തുന്നത്.\nമാരുതി സുസുക്കി സെലേറിയോയുമായി മല്‍സരത്തിനെത്തുന്ന ടിയാഗോ എന്നാല് പൂര്‍ണ്ണമായും ക്രോസ് ഓവറല്ല. വലുപ്പത്തില് നേരിയ വ്യത്യാസങ്ങളുമായാണ് പുതിയ ടിയാഗോയുടെ വരവ്. 3793 മിമി നീളവും, 1665 മിമി വീതിയും, 1587 മിമി പൊക്കവും വാഹനത്തിനുണ്ട്.\nസൗന്ദര്യവല്‍ക്കരണത്തിനുള്ള പല ഘടകങ്ങളും വാഹനത്തിലുണ്ട്. ബമ്പറില് കറുത്ത ക്ലാഡിങ്ങും സൈഡ് സ്‌ക്കര്‍ട്ടിങ്ങും വാഹനത്തിനുണ്ട്. റിയര് ബമ്പറില് സ്‌ക്കിഡ് പ്ലേറ്റും റൂഫ് റെയില്‍സും ടിയാഗോയ്ക്ക് അഴകേറ്റുന്നു.3നിറങ്ങളിലാണ് ടിയാഗോ എന്‍ആര്‍ജി വിപണിയിലെത്തുന്നത്. മലബാര് സില്‍വര്, ക്യാന്യോണ് ഓറഞ്ച്, ഫ്യൂജി വൈറ്റ് നിറങ്ങളിലെത്തുന്ന ടിയാഗോയ്ക്ക് 14 ഇഞ്ച് ഫോര് സ്‌പോക്ക് അലോയ് വീലുകളാണുള്ളത്.\nഓറഞ്ച്, സില്‍വര് ഇന്‍സര്‍ട്ടുകളുമായി മനോഹരമാക്കിയ ഡാഷ്‌ബോര്‍ഡും വാഹനത്തിനുണ്ട്.5ഇഞ്ച് ഇന്‍ഫൊട്ടെയ്ന്‍മെന്റ് സിസ്റ്റം ടോപ് വേരിയന്റുകളില് ലഭിക്കും. നിലവിലെ വിലയില് നിന്ന് 15,000 മുതല് 20,000 വരെ കൂടിയ വിലയിലാകും ടിയാഗോ എത്തുക.\nRead more on: TATA Group | tata motors\nടാറ്റ ടിഗോര് തിരിച്ചു വിളിക്കുന്നു\nകടബാധ്യത; ടാറ്റ ടെലി സർവ്വീസ് പ്രവർത്തനം നിർത്തുന്നു\nടാറ്റാ മോട്ടോഴ്‌സ് ജീവനക്കാരെ കൂട്ടത്തോടെ പിരിച്ചുവിടുന്നു\nടാറ്റ ബോർഡിനെതിരെ മുൻ ചെയർമാൻ സൈറസ് മിസ്ത്രി


ആത്മവ്യഥകൾ .: ഈ പൈ കുത്തും കോമാ !\nat 12:34 AM Posted by ജീവി കരിവെള്ളൂർ Labels: കുറിപ്പ്, ഗണിതം, പൈ\najith June 30, 2011 at 1:31 AM\nഏത് പൈ ആണീ പൈ?\njayaraj June 30, 2011 at 9:21 AM\nathanu parayunne padikkan pokunna samayathu appurathe maavil kalleriyaan pokalle ennu. paiyude class edutha annu paniyayairunnu.....!!!\nഉമേഷ് പിലിക്കോട് June 30, 2011 at 10:38 AM\nമുകിൽ June 30, 2011 at 10:59 AM\nഎന്നാലും പയ്യിനെക്കൊണ്ടു മാഷെ കുത്തിപ്പിച്ചതു കടുപ്പമായി.പൈതഗോറസ് ക്ഷമിക്കട്ടെ!\nപട്ടേപ്പാടം റാംജി June 30, 2011 at 4:00 PM\n- സോണി - July 1, 2011 at 12:03 AM\nപൈയ്‌ക്ക് പകരം മറ്റൊന്ന്, എന്നാലും കണക്ക് ചെയ്യാതെ വയ്യല്ലോ...\nമുരളീമുകുന്ദൻ , ബിലാത്തിപട്ടണം BILATTHIPATTANAM. July 1, 2011 at 3:12 AM\nഇനി എന്നെക്കൊണ്ടൊന്നും പയ്യിന്റെ പുറത്തുനിന്നും ടൌവിന്റെ പുറത്തുകയറാൻ പറ്റില്ലാട്ടാ‍ാ..\nponmalakkaran | പൊന്മളക്കാരന് July 1, 2011 at 9:13 AM\nSalam July 7, 2011 at 3:31 PM\nസംഗതി കലക്കി. പോസ്റ്റ് ഇഷ്ടമായി\nkanakkoor July 10, 2011 at 7:13 PM\nആ ഭാഷ രസകരം. അഭിനന്ദനങ്ങള്\nraadha July 12, 2011 at 3:05 PM\ndivees July 17, 2011 at 1:30 PM\nenthaayalum pi illathaavum ennaruiyumbol oru missing feeling do\nജീവി കരിവെള്ളൂര് July 19, 2011 at 3:02 PM\nഅഭിപ്രായം അറിയിച്ച എല്ലാവർക്കും നന്ദി .


"മുള്ളറും ബോട്ടങ്ങും ജർമ്മൻ ടീമിൽ തിരികെയെത്തില്ല" | Fanport | Bundesliga News Malayalam\nFriday, Sep 25, 2020 03:01 AM\nHome Football Bundesliga “മുള്ളറും ബോട്ടങ്ങും ജർമ്മൻ ടീമിൽ തിരികെയെത്തില്ല”\n“മുള്ളറും ബോട്ടങ്ങും ജർമ്മൻ ടീമിൽ തിരികെയെത്തില്ല”\nജർമ്മൻ ടീമിലേക്ക് ബയേണിന്റെ താരങ്ങളായ തോമസ് മുള്ളറും ജെറോം ബോട്ടങ്ങും മടങ്ങിയെത്തില്ല എന്ന് പരിശികൻ ജോവാകിം ലോ. അടുത്ത മാസം ആദ്യം നടക്കുന്ന യുവേഫ നാഷൺസ് ലീഗിനായുള്ള ജർമ്മൻ ടീം പ്രഖ്യാപിച്ചതിന് പിന്നാലെയാണ് ജോവാക്കിം ലോ ഈ പ്രതികരണം നടത്തിയത്. മുള്ളറും ബോട്ടങ്ങും അടക്കമുള്ള 2014ലെ ലോകകപ്പ് ജേതാക്കളെ ജർമ്മൻ ദേശീയ ടീമിൽ നിന്നും ഒഴിവാക്കിയതിന്റെ പേരിൽ ഒട്ടേറെ വിമർശനങ്ങൾ ജോവാകിം ലോ ഏറ്റുവാങ്ങിയിട്ടുണ്ട്.\nയുവതാരങ്ങൾക്ക് അവസരം നൽകാൻ ആണ് മുള്ളറേയും ബോട്ടങ്ങിനെയും ഒഴിവാക്കിയതെന്നായിരുന്നു ജോവാകിം ലോയുടെ വാദം. തോമസ് മുള്ളറും ജെറോം ബോട്ടങ്ങും അടങ്ങുന്ന ബയേൺ മ്യൂണിക്ക് ചാമ്പ്യൻസ് ലീഗും ഉയർത്തി ഡൊമസ്റ്റിക് ട്രെബിൾ പൂർത്തിയാക്കിയിരുന്നു. യുവേഫ ചാമ്പ്യൻസ് ലീഗിലെ തോമസ് മുള്ളറുടെ പ്രകടനം ഏറെ പ്രശംസകൾ ഏറ്റുവാങ്ങിയിരുന്നു. മികച്ച ഫോമിലുള്ള രണ്ട് താരങ്ങളെയും ഒഴിവാക്കിയതിനെ കുറിച്ച് വീണ്ടും ചോദ്യമുയർന്നപ്പളാണ് ലോ ഈ പ്രതികരണം വീണ്ടും നടത്തിയത്.\nയുവതാരങ്ങൾ മികച്ച പ്രകടനമാണ് കാഴ്ച്ച വെക്കുന്നതെന്നും അവരുടെ ഡെവലപ്മെന്റിന് തടസം നിൽക്കേണ്ട യാതൊരു കാരണവും ഇപ്പളില്ലെന്നും ലോ പറയുന്നു. മുള്ളറിനും ബോട്ടങ്ങിനും പുറമേ മാറ്റ്സ് ഹമ്മൽസിനേയും ജോവാക്കിം ലോ ജർമ്മൻ ദേശീയ ടീമിൽ നിന്നും ഒഴിവാക്കിയിരുന്നു. സ്വിറ്റ്സർലാന്റ്, സ്പെയിൻ എന്നീ ടീമുകളെയാകും യുവേഫ നേഷൻസ് ലീഗിൽ ജർമ്മനി നേരിടെണ്ടത്.\nPrevious articleബാഴ്സലോണ വിട്ട് ഇന്റർ മിലാനിലേക്ക് പറക്കാനൊരുങ്ങി വിദാൽ\nNext articleവോൾവ്സിന്റെ ഡൊഹേർടി സ്പർസിലേക്ക്\nഒരു മാറ്റവും ഇല്ലല്ലേ!! എട്ടു ഗോൾ ജയവുമായി ബയേൺ സീസണ് വെടിക്കെട്ട് തുടക്കം


Ezhuth Online: വിരൂപത...!!!\nആറടിയിലേറെ ഉയരമുള്ള നിലക്കണ്ണാടിയില് നിന്നും ഗോപാല് തന്റെ യഥാര്‍ത്ഥ രൂപത്തെ അവജ്ഞയോടെ നോക്കി. ഒടിഞ്ഞ് മടങ്ങിയ മൂക്കും, തടിച്ച ചുണ്ടും, കരുവാളിച്ച മുഖവും അയാളില് മടുപ്പുളവാക്കി. ഇതും വച്ചുകൊണ്ട് ഇനിയെത്ര കാലം ? രാഷ്ട്രീയത്തില് സൗന്ദര്യത്തിന് പ്രാധാന്യമില്ല എന്ന അറിവാണ് അയാളെ അതിലേക്ക് ആകര്‍ഷിച്ചത്. കുട്ടിക്കാലത്തെന്നോ എവിടെയും ശോഭിക്കാനാവാതെ, ആരുടെയും ശ്രദ്ധയാകര്‍ഷിക്കാനാവാതെ വന്നപ്പോഴും, തന്റെ വൈരൂപ്യം എന്തിനും തടസ്സമായപ്പോഴും അയാള് ഇതു പോലെ ദുഃഖിതനായി കുന്തിച്ചിരുന്നു പോയിട്ടുണ്ട്. പക്ഷെ അന്ന് തന്റെ സ്വന്തം വൈരൂപ്യം മുഴുവനായും നോക്കിക്കാണാനിതുപോലെ ആറടിയുയരമുള്ള നിലക്കണ്ണാടിയുണ്ടായിരുന്നില്ല. പകരം മൂക്കിന് നേരെ പിടിച്ചാല് മൂക്ക് മാത്രം പ്രതിഫലിപ്പിക്കുന്ന ഒരു കുഞ്ഞ് കണ്ണാടിത്തുണ്ട് മാത്രമേ ഉണ്ടായിരുന്നുള്ളൂ.\nസുഹൃത്തായ പ്രാദേശിക നേതാവിന്റെ ക്ഷണവും, നിര്‍ബന്ധവും സ്വീകരിച്ച് രാജ്യത്തെ പ്രമുഖ രാഷ്ട്രീയ കക്ഷിക്കു വേണ്ടി പ്രവൃത്തിക്കാന് തുടങ്ങുമ്പോഴും വലിയ പ്രതീകഷയൊന്നുമുണ്ടായിരുന്നില്ല ശ്രദ്ധിക്കപ്പെടാന് കഴിയുമെന്ന്. അന്ന് ഗോപാലിന് പ്രായം പതിനഞ്ച്. പത്താം ക്ലാസ്സ് തോറ്റ് ട്യൂട്ടോറിയയില് പ്രൈവറ്റായി പഠിക്കുന്ന കാലം. വിദ്യാര്‍ത്ഥി രാഷ്ട്രീയത്തിന്റെ വിളനിലമായിരുന്നു ട്യൂട്ടോറിയല് എന്ന് നാട്ടുകാര് വിളിച്ചിരുന്ന സാഗര് കോളേജ് എന്ന ഓല ഷെഡ്.\nഇരുണ്ട സുന്ദരമല്ലാത്ത രൂപമായിരുന്നുവെങ്കിലും മുഴക്കമുള്ള ശബ്ദമായിരുന്നു അവന്റെത്. മുഴക്കമുള്ള ഘനഗാംഭീര്യം തുളുമ്പുന്ന പ്രസംഗങ്ങള് അവന് ധാരാളം ആരാധകരെ നേടിക്കൊടുത്തു. പുതിയ വാക്കുകള്‍ക്കും, വാഗ്പ്രയോഗങ്ങള്‍ക്കും, തന്റെ പ്രസംഗത്തിനാവശ്യമായ റഫറന്‍സിനുമായി അവന് പുസ്തകങ്ങളിലും, മാസികകളിലും, പത്രങ്ങളിലും മുങ്ങിത്തപ്പി. അതിലൊതുങ്ങി, അല്ലെങ്കില് അതിലൂടെ മാത്രമായി വികസിച്ചു അവന്റെ പഠനം. എന്നുവച്ചാല് ഔപചാരിക വിദ്യാഭ്യാസം പൂര്‍ണ്ണമായും ഉപേക്ഷിക്കപ്പെട്ടു. അല്ലെങ്കില് അവന് മറന്നു.\nപ്രസംഗ വേദികളില് അവന്റെ വാക്കുകളില് തീ പടര്‍ന്നു. മിന്നല്‍പ്പിണരായി അത് ശ്രോതാക്കളുടെ ശ്രവണേന്ദ്രിയങ്ങളിലേക്ക് തുളഞ്ഞുകയറി. പ്രപഞ്ചം നടുങ്ങുന്ന ഇടിമുഴക്കമായി അത് അന്തരീക്ഷത്തെ പ്രകമ്പനം കൊള്ളിച്ചു. തുടര്‍ന്നുവന്ന പേമാരി പോലെ ഹസ്താരവം മുഴങ്ങി. ഇവിടെ പുതിയൊരു ഗോപാല് പിറക്കുകയാണെന്ന് അവന് അറിഞ്ഞു. അംഗീകാരം, പ്രശംസകള്... അവന് സ്വയം മറന്നു. തന്റെ വൈരൂപ്യം സൃഷ്ടിച്ച പുകമറയില് നിന്നും, വാഗ്മുഴക്കം സൃഷ്ടിച്ച അഗ്നിയുടെ ദീപ്തനാളങ്ങളുടെ വെള്ളിവെളിച്ചം തെളിയിച്ച വഴിയിലൂടെ അവന് പുറത്തു ചാടി.\nഅടുത്തു വന്ന തെരഞ്ഞെടുപ്പില് അവന്റെ മാര്‍ക്കറ്റ് വാല്യു കുതിച്ചുയര്‍ന്നു. നേതാക്കന്‍മാരായ സ്ഥാനാര്‍ത്ഥികള്‍ക്ക് വേണ്ടി അവന് വാക്കുകള് കൗണ്ട് താണ്ഡവമാടി. പ്രസംഗവേദിയില് നിന്ന് ആക്രോശിക്കുമ്പോള് അവന് ആയിരം കൈകളും ആയിരം മുഖങ്ങളുമുള്ളപോലെ തോന്നിച്ചു. മിന്നല്‍പ്പിണരായും ഇടിമുഴക്കമായും അവന് ഉഴുതു മറിച്ച പതം വന്ന നനുത്ത മണ്ണില് തകരകളെന്നോണം സുമുഖരായ പുതു നേതാക്കന്മാര് ഉയിര്‍ക്കൊണ്ടു. അവര് അധികാരശ്രേണികള് ചവിട്ടിക്കയറി. അവരൊക്കെ അവന്റെ ഉറ്റ സുഹൃത്തുക്കളായി തന്നെ നിലകൊണ്ടു. അപ്പോഴൊന്നും അവന് ആഗ്രഹമുണ്ടായിരുന്നില്ല, അല്ലെങ്കില് ചിന്താ ശേഷിയുണ്ടായിരുന്നില്ല, സ്വയം ഒരു നേതാവായി മാറണമെന്ന്. തനിക്ക് കിട്ടിക്കൊണ്ടിരുന്ന കയ്യടികളിലും, അഭിനന്ദനങ്ങളിലും അവന് മതിമറന്നിരുന്നു. അവനത് അമൃത് പോലെയായിരുന്നു. പാര്‍ട്ടിയുടെ ഉന്നത നേതൃവൃന്ദവുമായി അവന് നേരിട്ട് ബന്ധമുണ്ടായിരുന്നു. സുമുഖരായ അവരോരോരുത്തരും അവന്റെ വാഗ്ധോരണിയുടെ ചുവടു പിടിച്ചും, സുന്ദര മുഖങ്ങളാല് ചെയ്യാന് കഴിയുന്നതിലപ്പുറവും, വൃത്തികേടുകള് ചെയ്തും നേതാക്കന്‍മാരായി മാറിയവരായിരുന്നുവല്ലോ ?..!!\nഇപ്പോള് യുവത്വമൊക്കെ ഹോമിക്കപ്പെട്ട്, തൊണ്ട കീറി പൊട്ടി, നാല്‍പ്പതെങ്കിലും അമ്പതോ അതിനു മുകളിലോ പ്രായം തോന്നിക്കപ്പെടുമ്പോഴാണ്, ഗോപാലിന് എന്തെങ്കിലും ആയിത്തീരണമെന്ന് തോന്നിത്തുടങ്ങിയത്. അയാള്‍ക്ക് ഉത്തമ വിശ്വാസമുണ്ടായിരുന്നു, തന്നോടടുപ്പം പുലര്‍ത്തുന്ന, താന് സൃഷ്ടിച്ച സമുന്നത നേതൃത്വത്തോടൊന്ന് പറയേണ്ട താമസം, താന് നേതൃത്വത്തിലേക്കോ, അല്ലെങ്കില് ഉയര്‍ന്ന ഏതെങ്കിലും സ്ഥാനങ്ങളിലേക്കോ ഉയര്‍ത്തപ്പെടുമെന്ന്. താന് ഉഴുതു മറിച്ച മണ്ണില് തനിക്ക് വേരോടിക്കുവാനും, വളരാനും കഴിയുമെന്നും അയാള്‍ക്ക് തികഞ്ഞ ആത്മ വിശ്വാസമുണ്ടായിരുന്നു. വിരൂപമെങ്കിലും, ആത്മവിശ്വാസം സ്ഫുരിക്കുന്ന മുഖവുമായാണ് ഗോപാല് തന്റെ അടുത്ത സുഹൃത്ത് കൂടിയായ, അല്ലെങ്കില് താന് അങ്ങനെ വിശ്വസിക്കുന്ന പാര്‍ട്ടി പ്രസിഡണ്ടിനെ നേരിട്ട് കാണാന് പോയത്.\n“നോക്കൂ ഗോപാല്... നമ്മുടെ രാജ്യത്തിനിന്നാവശ്യം യുവത്വം സ്ഫുരിക്കുന്ന യാവാക്കളെ ആകര്‍ഷിക്കാന് കഴിയുന്ന സുമുഖരായ യുവ നേതൃത്വത്തെയാണ്. കമ്പോള വത്കരണത്തിന്റെയും, ആഗോളവത്കരണത്തിന്റെയും നൂതന പ്രവണതകള്‍ക്കനുസരിച്ച് നാമുയര്‍ന്നില്ലായെങ്കില് അത് വിഡ്ഢിത്തമാവും. ഇന്നത്തെ യുവാക്കളെ ആകര്‍ഷിക്കാന് കഴിയണമെങ്കില് ആകര്‍ഷകമായ മുഖശ്രീ കൂടെ അത്യാവശ്യമാണ്. ഗോപാലിനറിയാത്ത കാര്യമല്ലല്ലോ ഇതൊന്നും. പിന്നെ പാര്‍ട്ടിയുടെ ഇന്നത്തെ വളര്‍ച്ചയില് ഗോപാലിനുള്ള പങ്ക് പാര്‍ട്ടി എന്നും സ്മരിക്കും. ഗോപാലിനെ പാര്‍ട്ടി സംരക്ഷിക്കും. പാര്‍ട്ടിയുടെ സ്വത്താണ് ഗോപാല്...”\nപ്രസിഡണ്ട് പറഞ്ഞ് നിര്‍ത്തുന്നതിന് മുമ്പുതന്നെ ഗോപാലിന്റെ മുഖത്ത് അവശേഷിച്ചിരുന്ന പ്രത്യാശയുടെ അന്തിവെളിച്ചവും അടിതിരിപോലെ അണഞ്ഞു പോയിരുന്നു. അതോടെ അവിടെ അന്ധകാരം നിറഞ്ഞു.\nപാര്‍ട്ടി തനിക്ക് അനുവദിച്ച് തന്നിരുന്ന പ്രചരണ വിഭാഗം ഓഫിസ് കൂടിയായ, തന്റെ വസതിയെന്ന് ഗോപാല് കരുതിയിരുന്ന, കെട്ടിടത്തിലെ, നിലക്കണ്ണാടിയില് ഗോപാല് ഒന്നുകൂടെ നോക്കി. മുമ്പ് കുട്ടിക്കാലത്ത് മൂക്കുമാത്രം കാണാമായിരുന്ന കണ്ണാടിക്കഷണത്തില് നോക്കിയതില് പിന്നെ ഇന്ന് ആദ്യമായാണ് താന് കണ്ണാടി നോക്കുന്നതെന്നയാള്‍ക്ക് തോന്നി. തന്റെ വൈരൂപ്യം വിളിച്ചോതുന്ന ലോകത്തുള്ള സകല കണ്ണാടികളും തകര്‍ക്കണമെന്ന് അയാള് ആശിച്ചു. തിരപോലെ നുരച്ചുവരുന്ന രോഷം അടക്കിനിര്‍ത്താന് അയാള്‍ക്ക് കഴിഞ്ഞില്ല.\nഗോപാല് ഭ്രാന്തനെപ്പോലെ അലറി. കണ്ണില് കണ്ടതെല്ലാമെടുത്ത്, കണ്ണാടിക്ക് നേരെ വലിച്ചെറിഞ്ഞു. ചുവരിലും, നിലത്തുമായി, ചിതറിത്തെറിച്ച തുണ്ടു കണ്ണാടിച്ചില്ലുകളില് ആയിരം ഭാവങ്ങളാര്‍ന്ന് തന്റെ വൈരൂപ്യം പ്രതിഫലിക്കുന്നതയാള്‍ക്ക് തോന്നി. അലറിക്കൊണ്ടയാള് അവയ്ക്ക് നേരെ പാഞ്ഞടുത്തു.\nദേഹമാസകലം കുപ്പിച്ചില്ലുകള് തറച്ചുകയറി, കീറിമുറിഞ്ഞ ശരീരവുമായി സര്‍ക്കാര് ആശുപത്രിയുടെ അത്യാഹിത വിഭാഗത്തിലെ മുരളുന്ന ഫാനിന് കീഴെ കിടക്കുമ്പോള് ആശയുടെ പുതു വെളിച്ചം പോലെ പ്രസിഡണ്ടിന്റെ വാക്കുകള് ഗോപാലിന്റെ ചെവിയില് മന്ത്രിച്ചു. -“പാര്‍ട്ടി ഗോപാലിനെ സംരക്ഷിക്കും. പാര്‍ട്ടിയുടെ സ്വത്താണ് ഗോപാല്..” ആശയുടെ അവസാന തിരിവെളിച്ചമായ ആവാക്കുകളില് സംരക്ഷണം തേടാന് കൊതിച്ച് കണ്ണുകളടച്ച ഗോപാലിനെ ആരോ തട്ടിയുണര്‍ത്തി.\n"ബോധം തെളിഞ്ഞോ..” - പരിചയമുള്ള പോലീസുദ്യോഗസ്ഥന് കുശലാന്വേഷണം നടത്തി. പിന്നെ ക്ഷമാപണമെന്നോണം അയാളെ അറിയിച്ചു.\n“പാര്‍ട്ടിയുടെ പ്രചരണ വിഭാഗം ഓഫീസില് ആക്രമണം നടത്തി വസ്തുവകകള് നശിപ്പിച്ചതിനെതിരെ താങ്കള്‍ക്കെതിരെ കേസ്സെടുത്തിട്ടുണ്ട്.”\nLabels: 13, sreejith muthedath


Kozhikode Heritage Centers toanew look: Renovation is in the final stages | കോഴിക്കോട്ടെ പൈതൃക കേന്ദ്രങ്ങള് മുഖംമിനുക്കുന്നു: നവീകരണം അന്തിമഘട്ടത്തില് - Malayalam Oneindia\n16 min ago കേരളത്തിൽ ഇതുവരെ വിതരണം ചെയ്തത് 1,12,12,353 ഡോസ് വാക്സിൻ, കേന്ദ്രം തന്നത് 98,83,830 ഡോസ്\n25 min ago ബിജെപി മുഖ്യശത്രുവല്ലെന്ന് കെ സുധാകരന്: ഹൈക്കമാന്റ് നിലപാട് വ്യക്തമാക്കണമെന്ന് സിപിഎം\nസാമൂതിരി കാലഘട്ടത്തിന്റെ ചരിത്രം പേറുന്ന തളിക്ഷേത്രക്കുളവും ചുറ്റുമതിലും രണ്ടുകോടി രൂപ ചെലവിലാണ് നവീകരിക്കുന്നത്. ഇതില് ഒരു 1.25 കോടി രൂപ ഡി.ടി.പി.സിയും 75 ലക്ഷം രൂപ എം.എല്.എ ഫണ്ടുമാണ്. കോഴിക്കോടിന്റെ പൈതൃകത്തിന്റേയും സംസ്‌കാരത്തിന്റേയും ഭാഗമാണ് തളിക്ഷേത്രം. ഈ പൈതൃകം കാത്തുസൂക്ഷിക്കാനാണ് തളി ടൂറിസം പദ്ധതി ലക്ഷ്യമിടുന്നത്. നവീകരണ ജോലികളുടെ 80 ശതമാനവും പൂര്‍ത്തിയായി.\nകോഴിക്കോടിന്റെയും സാമൂതിരി രാജവംശത്തിന്റേയും കഥ പറയുന്ന ഒരു ചരിത്ര മ്യൂസിയവും ക്ഷേത്രത്തിലെ ആല്‍ത്തറയ്ക്കു സമീപം ഒരുക്കുന്നുണ്ട്. കുളത്തിനു സമീപം ഇരിപ്പിടങ്ങളോട് കൂടിയ ചെറിയ ചുമരുകള് നിര്‍മിച്ച് സാമൂതിരി രാജ വംശത്തിന്റെ ചരിത്രം കൊത്തിയെടുത്തിട്ടുണ്ട്. സാമൂതിരിയുടെ അരിയിട്ടുവാഴ്ച, രേവതി പട്ടത്താനം, മാമാങ്കം, ബ്രാഹ്മണസദ്യ, കൃഷ്ണനാട്ടം തുടങ്ങി എട്ടു വിഷയങ്ങള് നിറയുന്ന ഈ ചുമരുകള്‍ക്ക്് പിന്നില് ചെറുവിവരണങ്ങളും ഉള്‍പ്പെടുത്തും. സ്റ്റേജും അതിനോടു ചേര്‍ന്ന് എല്‍ഇഡി ചുമരും ശബ്ദ-വെളിച്ച സംവിധാനവും ഒരുക്കും. ആല്‍ത്തറ, കുളക്കടവ്, കുളപ്പുര, ആറാട്ട്കടവ് എന്നിവയും തളി പൈതൃക ടൂറിസം പദ്ധതിയിലൂടെ നവീകരിക്കും. ക്ഷേത്രവുമായി ബന്ധപ്പെട്ട് സസ്യോദ്യാനവും ഭിന്നശേഷി സൗഹൃദ നടപ്പാതയും സജ്ജീകരിക്കും.\nKozhikode Heritage Centers toanew look: Renovation is in the final stages


കശ്മീരിൽ 1,80,000 സൈനികരെക്കൂടി വിന്യസിപ്പിച്ച് കേന്ദ്രം; യുദ്ധസമാനമായ സാഹചര്യം – Keyboard journal\nBy News Desk on August 4, 2019 (updated August 4, 2019)\nകശ്മീരിൽ വീണ്ടും ഒരു ലക്ഷത്തിലേറെ സെെനികരെ വിന്യസിപ്പിച്ച് കേന്ദ്ര സർക്കാർ. യുദ്ധസമാന സാഹചര്യങ്ങൾ കശ്മീരിന്റെ പ്രത്യേക പദവി എടുത്തുകളയാനുള്ള നീക്കത്തിന് മുന്നോടിയെന്നാണ് കശ്മീരിലെ മാധ്യമങ്ങളും സമൂഹമാധ്യങ്ങളും പ്രകടിപ്പിക്കുന്ന ആശങ്ക. അമർനാഥ് തീർത്ഥാടകരോടും വിദേശ സഞ്ചാരികളോടും എത്രയും പെട്ടെന്ന് കശ്മീരിൽ നിന്നും തിരിച്ച് പോകാൻ അറിയിപ്പ് നൽകിയതാണ് കശ്മീരിനെ ഭീതിയിലാഴ്ത്തിയ മറ്റൊരു കാരണം. തങ്ങളോട് സെെനിക ഉദ്യോഗസ്ഥർ തിരിച്ചുപോകാൻ പറഞ്ഞതായി വിദേശ സഞ്ചാരികൾ പറയുന്നു. അമർനാഥ് തീർത്ഥാടകരുടെ സുരക്ഷയ്ക്ക് ഭീഷണിയാകുന്ന തരത്തിൽ പാകിസ്ഥാനിൽ നിന്നും തീവ്രവാദ ആക്രമണ ഭീഷണികൾ നിലവിലുണ്ട് എന്ന് ചൂണ്ടിക്കാട്ടി ഇന്ത്യൻ ആർമിയും ജമ്മു കശ്മീർ പൊലീസും സിആർപിഎഫും ഓഗസ്റ്റ് 2ന് സംയുക്ത വാർത്താസമ്മേളനം നടത്തിയിരുന്നു.\nഎല്ലാ ജില്ലാ ഓഫീസർമാരോടും സബ് ഡിവിഷണൽ മജിസ്ട്രേറ്റ്മാരോടും തെഹ്സിൽദാർമാരോടും സെക്ടറൽ ഓഫീസ്ർമാരോടും മുന്നറിയിപ്പില്ലാതെ സ്വന്തം പരിധിവിട്ട് പോകരുതെന്നും ഉദ്യോഗസ്ഥർ ആരും തന്നെ തങ്ങളുടെ മൊബെെൽ ഫോണുകൾ സ്വിച്ച് ഓഫ് ചെയ്ത് വെക്കരുതെന്നും കാർഗിൽ ജില്ലാ മജിസ്ട്രേറ്റിന്റെ ഉത്തരവ് ഉണ്ട്. ഇന്നലെയാണ് കാർഗിലിൽ ജോലി ചെയ്യുന്ന സർക്കാർ ഉദ്യോഗസ്ഥർക്ക് ജാഗ്രതാ നിർദ്ദേശം നൽകിയത്.\nഇന്ന് ഒഡിഷയിൽ ക്വിക് റിയാക്ഷൻ സർഫസ് റ്റു എയർ മിസെെൽ പരീക്ഷണം നടത്തിയതായി ഗ്രേറ്റർ കശ്മീർ റിപ്പോർട്ട് ചെയ്യുന്നു. എയർക്രാഫ്റ്റ് റഡാറുകൾ കാരണമുണ്ടാകുന്ന ജാമിങ് പ്രതിരോധിക്കാനുള്ള സാങ്കേതികതയുള്ള മിസെെലാണ് ഇന്ത്യൻ ആർമി പരീക്ഷിച്ചത്.\n1947 മുതൽ ഇന്ത്യ ആഗ്രഹിക്കുന്നത് ഉടൻ സംഭവിക്കുമെന്നും കശ്മീരിന് പരമാധികാര പദവി നൽകുന്ന ആർട്ടിക്കിൾ 370 ഉടൻ റദ്ദാക്കപ്പെടുമെന്നും ബാബാ രാംദേവ് പറഞ്ഞത്\nദേശീയ മാധ്യമങ്ങളടക്കം റിപ്പോർട്ട് ചെയ്തു. തനിക്ക് അമിത് ഷായിൽ പ്രതീക്ഷയുണ്ടെന്നും രാംദേവ് പറഞ്ഞു.\nനാഷണൽ കോൺഫറൻസ്, പിഡിപി തുടങ്ങിയ രാഷ്ട്രീയ പാർട്ടികളുടെ നേതാക്കൾ ഇന്ന് വെെകുന്നേരം ആറുമണിക്ക് കശ്മീരിലെ സമകാലിക അവസ്ഥയെക്കുറിച്ച് ചർച്ച ചെയ്യാൻ യോഗം ചേരും. രാഷ്ട്രീയ യോഗം ചേരുന്നതിന് ഹോട്ടൽ ബുക് ചെയ്യാൻ കഴിയാത്തതിനാൽ മുൻ മുഖ്യമന്ത്രിയും പിഡിപി അധ്യക്ഷയുമായ മെഹ്ബൂബ മുഫ്തിയുടെ വീട്ടിലാണ് യോഗം നടക്കുക. ആർട്ടിക്കിൾ 35എയും ആർട്ടിക്കിൾ 370ഉം കൊണ്ട് കളിച്ചാൽ ഇന്ത്യ നേരിടാൻ പോകുന്നത് എന്താണെന്ന് ഇന്ത്യയെയും ഇന്ത്യൻ ഭരണകൂടത്തെയും ബോധ്യപ്പെടുത്താനുള്ള ശ്രമം നടത്തിയിരുന്നു എന്ന് മെഹ്ബൂബ മുഫ്തി പറഞ്ഞു.\nറോഡുകളിൽ നിലനിൽക്കുന്ന ശാന്തത അസ്വസ്ഥപ്പെടുത്തുന്നതാണ്. ഞായറാഴ്ചയായിട്ടും അതിന്റെ തിരക്കുകളൊന്നും എവിടെയും കാണാനില്ല. ഈദ് അടുക്കുകയാണ് എന്നിട്ടും എവിടെയും മാർക്കറ്റുകളിൽ തിരക്കില്ല. വളരെ മോശമായതെന്തോ സംഭവിക്കാൻ പോകുന്നു എന്നാണ് നമുക്കെല്ലാവർക്കും തോന്നുന്നത്.” – കശ്മീരി ഫെമിനിസ്റ്റ് എഴുത്തുകാരി എസ്സാർ ബതൂൽ ഫേസ്ബുക്കിൽ എഴുതി.\nകശ്മീരി മാധ്യമപ്രവർത്തക സന ഫാസ്ലി ഫേസ്ബുക്കിൽ എഴുതുന്നു, ”കശ്മീരിൽ എന്താണ് സംഭവിക്കുന്നത് എന്ന് എന്നോട് ചോദിക്കുന്ന അല്ലാത്ത ഓരോരുത്തരും അറിയാൻ, എനിക്കറിയില്ല, എന്റെ സുഹൃത്തുക്കൾക്ക് അറിയില്ല, എന്റെ കുടുംബത്തിന് അറിയില്ല, മെഹ്ബൂബയ്ക്ക് അറിയില്ല, ഗീലാനിക്ക് അറിയില്ല, ഗവർണർക്ക് അറിയില്ല, ഫറൂഖ് അബ്ദുല്ലയ്ക്ക് അറിയില്ല. നിങ്ങളുടെ പരമോന്നത നേതാവിനോടും അയാളുടെ ഡെപ്യൂട്ടിയോടും ചോദിക്കൂ, ചിലപ്പോൾ അറിയാൻ കഴിഞ്ഞേക്കും. ഇനി അറിഞ്ഞാൽ ഞങ്ങളെയും അറിയിക്കൂ, നന്ദി”.\nഓഗസ്റ്റ് രണ്ടാം തീയ്യതി നടന്ന ഇന്ത്യൻ ആർമിയുടെയും സിആർപിഎഫിന്റെയും ജമ്മു കശ്മീർ പൊലീസിന്റെയും സംയുക്ത വാർത്താ സമ്മേളനത്തിൽ ജമ്മു കശ്മീരിലെ രാഷ്ട്രീയ സാഹചര്യങ്ങളും അമർനാഥ് യാത്രികർക്ക് നേരെയുള്ള പാകിസ്ഥാന്റെ തീവ്രവാദ ആക്രമണ ഭീഷണിയും ചൂണ്ടിക്കാട്ടി വീണ്ടും സെെന്യത്തെ വിന്യസിപ്പിച്ചതോടെയാണ് ജമ്മു കശ്മീരിൽ അവ്യക്തമായ ഈ രാഷ്ട്രീയ സാഹചര്യം ഉടലെടുക്കുന്നത്. ജമ്മു കശ്മീരിന്റെ പരമാധികാരം ഉറപ്പുനൽകുന്ന ആർട്ടിക്കിൾ 370, കശ്മീർ സ്വദേശികൾക്ക് പ്രത്യേക അവകാശങ്ങളും അധികാരങ്ങളും ഉറപ്പാക്കുന്ന രീതിയിൽ കശ്മീരി എന്ന സ്വത്വത്തെ നിർവ്വചിക്കാൻ ജമ്മു കശ്മീർ നിയമസഭയ്ക്ക് അധികാരം നൽകുന്ന ആർട്ടിക്കിൽ 35 എ എന്നിവയ്ക്ക് മേൽ ദീർഘകാലമായി ഇന്ത്യൻ ഭരണകൂടം ഉയർത്തുന്ന ഭീഷണിയും സജീവമായിരിക്കുകയാണ്. 1,80,000 സെെനികരെയാണ് കഴിഞ്ഞ എട്ടുദിവസങ്ങളിലായി കശ്മീരിലേക്ക് വിന്യസിച്ചിട്ടുള്ളതെന്ന് ഒരു സിആർപിഎഫ് ഉദ്യോഗസ്ഥൻ നൽകിയ വിവരത്തിന്റെ അടിസ്ഥാനത്തിൽ ദ ക്വിന്റ് റിപ്പോർട്ട് ചെയ്യുന്നു. പ്രധാനമന്ത്രി നരേന്ദ്രമോദിക്കും ആഭ്യന്തര മന്ത്രി അമിത് ഷായ്ക്കും സുരക്ഷാ ഉപദേശകൻ അജിത് ഡോവലിനും ഒഴികെ മറ്റാർക്കും എന്താണ് സംഭവിക്കാൻ പോകുന്നതെന്ന് അറിയില്ലെന്നും 350ൽ കുറയാത്ത സെൽഫോണുകളും പ്രത്യേകമായി സജ്ജീകരിച്ച സാറ്റലെെറ്റ് ഫോണുകളും അല്ലാത്ത ഫോണുകളൊന്നും പ്രവർത്തിക്കില്ലെന്നും സെെനിക, പൊലീസ് ഉദ്യോഗസ്ഥരിൽ ചിലർ പറഞ്ഞതായി ക്വിന്റ് റിപ്പോർട്ട് ചെയ്യുന്നു.\nജമ്മു കശ്മീരിനെ മൂന്നായി വിഭജിക്കാനുള്ള പദ്ധതിയാണ് ഒരുക്കുന്നതെന്നും പാകിസ്താനെതിരെ യുദ്ധം പ്രഖ്യാപിക്കാനുള്ള ഒരുക്കമാണിതെന്നും ഊഹങ്ങളും വാദങ്ങളും നിലനിൽക്കുന്നു.\nഇതിനിടെ സാമ്പത്തിക പിന്നോക്കാവസ്ഥ അനുഭവിക്കുന്നവർക്ക് 10% സംവരണം ഏർപ്പെടുത്താനുള്ള ജമ്മു കശ്മീർ റിസർവേഷൻ ബിൽ അമിത് ഷാ നാളെ രാജ്യസഭയിൽ അവതരിപ്പിക്കും.\nകശ്മീരില് എന്ത് സംഭവിക്കുന്നുണ്ടെങ്കിലും ഭരണാധികാരികള് ഒരു സര്‍ക്കുലര് പുറത്തിറക്കുന്നതിന്‍റെ കാരണമടക്കം അറിയാനുള്ള അവകാശം കശ്മീരിന്‍റെ മണ്ണില് ജീവിക്കുന്നവര്‍ക്ക് ഉണ്ട് എന്ന് കശ്മീരിലെ ഇപ്പോഴത്തെ സ്ഥിതിഗതികള് വിലയിരുത്തിക്കൊണ്ടുള്ള ലെെവില് കശ്മീര് ന്യൂസ് ട്രസ്റ്റ് റിപ്പോര്‍ട്ട് ചെയ്യുന്നു.\nCategory: Featured, NATIONAL, NEWS, POLITICS | Tags: Article 35a, Article 370, india, kashmir | Comments: 0\nPrevious post: “ഇന്ത്യയില് ഇന്ന് കുറ്റകൃത്യം ഒരു ഭരണകൂടരീതിയായി അനുവദിക്കപ്പെട്ടിരിക്കുന്നു”; ജയിലില് നിന്ന് സഞ്ജീവ് ഭട്ടിന്‍റെ കത്ത്\nNext post: കശ്മീരിൽ മുഖ്യധാരാ രാഷ്ട്രീയ നേതാക്കള്‍ക്കെതിരെ കേന്ദ്ര നടപടി; മെഹ്ബൂബയും ഒമർ അബ്ദുള്ളയും വീട്ടുതടങ്കലിൽ


സെൻസറിംഗ് പൂർത്തിയായി ഉണ്ണി മുകുന്ദന്റെ 'മേപ്പടിയാൻ'; ഉടൻ റിലീസിനൊരുങ്ങുന്നു | 10G Media\nസെൻസറിംഗ് പൂർത്തിയായി ഉണ്ണി മുകുന്ദന്റെ ‘മേപ്പടിയാൻ’; ഉടൻ റിലീസിനൊരുങ്ങുന്നു\nനവാഗതനായ വിഷ്ണു മോഹൻ സംവിധാനം ചെയ്ത് ഉണ്ണി മുകുന്ദൻ നായകനാകുന്ന മേപ്പടിയാൻ എന്ന സിനിമയുടെ സെൻസറിംഗ് പൂർത്തിയായി. ക്ലീൻ U സെർട്ടിഫിക്കറ്റ് ആണ് ചിത്രം നേടിയത്.2മണിക്കൂർ6മിനുട്ട് ആണ് സിനിമയുടെ ദൈർഘ്യം. അഞ്ജു കുര്യൻ നായിക ആകുന്ന ചിത്രത്തിലെ ആദ്യ ഗാനം സോഷ്യൽ മീഡിയയിൽ ഏറെ തരംഗം ആയിരുന്നു. ഉണ്ണി മുകുന്ദൻ ഫിലിംസിന്റെ ബാനറിൽ ഉണ്ണി മുകുന്ദൻ തന്നെയാണ് സിനിമ നിർമ്മിക്കുന്നത്.\nഒരു പക്കാ ഫാമിലി എന്റർടൈനർ ആയിട്ട് ആണ് മേപ്പടിയാൻ ഒരുങ്ങുന്നത്. ഉണ്ണി മുകുന്ദൻ, അഞ്ജു കുര്യൻ എന്നിവർക്ക് പുറമെ ഇന്ദ്രൻസ്, കോട്ടയം രമേഷ്, സൈജു കുറുപ്പ്, അജു വർഗീസ്, കലാഭവൻ ഷാജോൺ, മേജർ രവി, ശങ്കർ രാമകൃഷ്ണൻ, ശ്രീജിത്ത് രവി, നിഷ സാരംഗ് തുടങ്ങിയവരും വേഷമിടുന്നുണ്ട്. നീൽ ഡി കുഞ്ഞ ഛായാഗ്രഹണം നിർവഹിക്കുന്ന സിനിമയുടെ സംഗീതം നിർവഹിച്ചിരിക്കുന്നത് രാഹുൽ സുബ്രമണ്യനാണ്. ഷമീർ മുഹമ്മദാണ് എഡിറ്റിംഗ്. ലൈൻ പ്രൊഡ്യൂസർ ഹാരിസ് ദേശം. ആനന്ദ് രാജേന്ദ്രനാണ് പോസ്റ്റർ ഡിസൈനിംഗ്. പ്രൊമോഷൻ കൺസൾട്ടന്റ് വിപിൻ കുമാർ.\n‘വിക്ര’മിന്റെ ഷൂട്ടിൽ ജോയിൻ ചെയ്ത് ഫഹദ് ഫാസിൽ; കമലിന്...\nസിനിമാപ്രേമികള് ഏറ്റവുമധികം കാത്തിരിക്കുന്ന പ്രോജക്റ്റുകളില് ഒന്നാണ് 'വിക്രം'. ലോകേഷ് കനകരാജ് സംവിധാനം ചെയ്യുന്ന ചിത്രത്തിലെ താരനിരയാണ് ഏറ്റവും ശ്രദ്ധിക്കപ്പെട്ടത്. കമല് ഹാസനൊപ്പം ഫഹദ് ഫാസിലും വിജയ് സേതുപതിയും സിനിമയിൽ പ്രധാന...\nഅരവിന്ദ് സ്വാമിയും ഇന്ദ്രജിത്തും ഒന്നിക്കുന്ന ‘നരകാസുരന്റെ’ ഒ ടി...\nഅരവിന്ദ് സ്വാമിയും ഇന്ദ്രജിത്തും ഒന്നിക്കുന്ന പുതിയ സിനിമ 'നരകാസുരന്റെ' റിലീസ് തിയതി പ്രാഖ്യാപിച്ചു. തമിഴിൽ എത്തുന്ന സിനിമ ഓഗസ്റ്റ് 13 ന് ഒടിടി യിൽ റിലീസ് ചെയ്യും എന്നാണ് റിപ്പോർട്ടുകൾ....\nപത്മ ടീസർ പുറത്തുവിട്ടു; പ്രധാന വേഷത്തിൽ സുരഭി ലക്ഷ്മി\nദേശീയ അവാര്‍ഡ് ജേതാവ് സുരഭി ലക്ഷ്മിയെ കേന്ദ്ര കഥാപാത്രമാക്കി ഒരുക്കുന്ന ചിത്രമാണ് പത്മ. അനൂപ് മേനോൻ നിര്‍മ്മാണവും സംവിധാനവും നിര്‍വഹിക്കുന്ന ചിത്രത്തിന്റെ ടീസർ പുറത്തുവിട്ടു. പത്മയുടെ രണ്ടാമത്തെ ടീസറാണ് ഇപ്പോൽ...


ബ്രിട്ടീഷ് പ്രധാനമന്ത്രി ബോറിസ് ജോണ്‍സന്റെ നില ഗുരുതരം; തീവ്രപരിചരണ വിഭാഗത്തിലേക്ക് മാറ്റി | PravasiExpress\nHome World World News ബ്രിട്ടീഷ് പ്രധാനമന്ത്രി ബോറിസ് ജോണ്‍സന്റെ നില ഗുരുതരം; തീവ്രപരിചരണ വിഭാഗത്തിലേക്ക് മാറ്റി\nലണ്ടന്: കോവിഡ് ബാധിതനായ ബ്രിട്ടീഷ് പ്രധാനമന്ത്രി ബോറിസ് ജോണ്‍സന്റെ നില ഗുരുതരമായതിനെ തുടര്‍ന്ന് തീവ്രപരിചരണ വിഭാഗത്തില് പ്രവേശിപ്പിച്ചു. അദ്ദേഹത്തിന്റെ ആരോഗ്യനില മോശമായതിനെ തുടര്‍ന്നാണ് തീരുമാനമെന്ന് ഡൗണിങ് സ്ട്രീറ്റ് അറിയിച്ചു. പ്രധാനമന്ത്രിയുടെ ചുമതല വിദേശകാര്യ മന്ത്രി ഡൊമനിക് റാബിന് കൈമാറി.\nശ്വാസ തടസ്സമുണ്ടായതിനെത്തുടര്‍ന്ന് ഇന്നലെ മുതല് ഓക്‌സിജന് നല്‍കി വരുന്നുണ്ട്. പക്ഷെ വെന്റിലേറ്ററില് പ്രവേശിപ്പിക്കേണ്ടി വന്നിട്ടില്ല. പനി മാറ്റമില്ലാതെ തുടര്‍ന്ന സാഹചര്യത്തിലാണ് ഞായറാഴ്ച അദ്ദേഹത്തെ ആശുപത്രിയില് പ്രവേശിപ്പിക്കുന്നത്. രാത്രി ആരോഗ്യസ്ഥിതി കൂടുതല് മോശമായതോടെ ഐസിയുവിലേക്ക് മാറ്റുകയായിരുന്നു. നേരത്തേ ഇദ്ദേഹം കൊറോണ ലക്ഷണങ്ങളെ തുടര്‍ന്ന് ഔദ്യോഗിക വസതിയില് സ്വയം നിരീക്ഷണത്തിലായിരുന്നു.\nPrevious articleബിസിനസുകാരനുമായുള്ള വിവാഹ വാര്‍ത്ത; പ്രതികരണവുമായി കീര്‍ത്തി സുരേഷ്\nNext articleവാഹനാപകടത്തിൽ പരിക്ക്; ദുബായിൽ മലയാളിക്ക്4കോടി നഷ്ടപരിഹാരം


ലക്നോ: അയോധ്യ ക്ഷേത്രനിര്‍മാണത്തിനു തുടക്കം കുറിക്കുന്ന ഭൂമിപൂജ ചടങ്ങുകള് ആരംഭിച്ചു. അല്‍പസമയത്തിനകം പ്രധാനമന്ത്രി നരേന്ദ്രമോദി ശിലാസ്ഥാപനം നിര്‍വഹിക്കും. 40 കിലോഗ്രാം തൂക്കമുള്ള വെള്ളി കൊണ്ടുള്ള ഇഷ്ടികയാണ് ഇതിനായി ഉപോയോഗിക്കുക. രാമനാമ ജപത്താലും വേദമന്ത്രോച്ചാരണത്താലും മുഖരിതമായ അന്തരീക്ഷത്തിലാണ് ചടങ്ങുകള് നടക്കുന്നത്.\nഅയോധ്യയിലെ സകേത് കോളജ് ഹെലിപാഡില് വന്നിറങ്ങിയ പ്രധാനമന്ത്രിയെ യു.പി. മുഖ്യമന്ത്രി യോഗി ആദിത്യനാഥിന്‍റെ നേതൃത്വത്തില് സ്വീകരിച്ചു. പ്രധാനമന്ത്രി ആദ്യം ഹനുമാന്‍ഗഢി ക്ഷേത്രം സന്ദര്‍ശിച്ച് പ്രാര്‍ഥിച്ചു. അവിടെ വെള്ളി കിരീടം സമര്‍പ്പിച്ച ശേഷം രാംലല്ലയിലെത്തി പ്രാര്‍ഥിച്ചു. തുടര്‍ന്നാണ് ഭൂമിപൂജയക്കായി എത്തിയത്. ചടങ്ങുകള് രാവിലെ 11.30ഓടെ ആരംഭിച്ചു.\nയു.പി ഗവര്‍ണര് ആനന്ദി ബെന് പട്ടേല്, യു.പി മുഖ്യമന്ത്രി യോഗി ആദിത്യനാഥ്, ആര്.എസ്.എസ് അധ്യക്ഷന് മോഹന് ഭഗവത്, ക്ഷേത്രനിര്‍മാണ ട്രസ്റ്റ് ചെയര്‍മാന് മഹന്ത് നൃത്യഗോപാല് ദാസ് എന്നിവരാണ് മോദിക്ക് പുറമെ പ്രധാനവേദിയില് ഉള്ളത്. കേന്ദ്ര സേനയുടെ കനത്ത സുരക്ഷ വലയത്തില് കോവിഡ് പ്രതിരോധമാനദണ്ഡങ്ങള് പാലിച്ചാണ് ചടങ്ങുകള് നടക്കുന്നത്.


ആണവ ചര്‍ച്ചകള് സ്തംഭിക്കുകയും, ഉത്തര കൊറിയന് കമ്പനികള്‍ക്ക് വാഷിംഗ്ടണ് പുതിയ ഉപരോധം ഏര്‍പ്പെടുത്തുകയും ചെയ്തതോടെ ആയുധങ്ങള് നിര്‍മ്മിക്കാന് തങ്ങള് പുതിയ മാര്‍ഗം തേടുമെന്നും ആയുധ പദ്ധതി ത്വരിതപ്പെടുത്തുമെന്നും ഉത്തര കൊറിയ ചൊവ്വാഴ്ച മുന്നറിയിപ്പ് നല്‍കി.\nആണവോര്‍ജവത്കരണത്തെക്കുറിച്ച് അവ്യക്തമായ പ്രസ്താവനയില് ഇരുവരും ഒപ്പിട്ട 2018 ജൂണില് സിംഗപ്പൂരില് നടന്ന ഒരു സുപ്രധാന ഉച്ചകോടിക്ക് ശേഷം ട്രംപും കിമ്മും മൂന്ന് കൂടിക്കാഴ്ചകള് നടത്തി. ഉപരോധം നീക്കുന്നതിനെക്കുറിച്ച് കഴിഞ്ഞ വര്‍ഷം ഹാനോയിയില് നടന്ന രണ്ടാമത്തെ ഉച്ചകോടി പരാജയപ്പെട്ടതിനെത്തുടര്‍ന്ന് ചര്‍ച്ചകള് തടസ്സപ്പെട്ടു.\nഉത്തര കൊറിയയില് ഒരു ലക്ഷത്തോളം വിദേശ തൊഴിലാളികളുണ്ടെന്നാണ് യുഎസ് അധികൃതര് 2017 ല് പറഞ്ഞത്. പ്രതിവര്‍ഷം 500 മില്യണ് ഡോളറാണ് വരുമാനം.


സമരം തുടരാൻ ഉദ്യോഗാർഥികൾ; എ.കെ. ബാലനുമായി ചർച്ചക്ക് ക്ഷണം | Madhyamam\ndate_range 26 Feb 2021 5:39 PM GMT\nസമരം തുടരാൻ ഉദ്യോഗാർഥികൾ; എ.കെ. ബാലനുമായി ചർച്ചക്ക് ക്ഷണം\nതിരുവനന്തപുരം: നിയമസഭ തെരഞ്ഞെടുപ്പ് പ്രഖ്യാപനമെത്തിയെങ്കിലും ആവശ്യങ്ങൾ അംഗീകരിക്കാത്ത സാഹചര്യത്തിൽ സമരം തുടരാൻ ഉദ്യോഗാർഥികളുടെ തീരുമാനം. അതേസമയം സെക്രേട്ടറിയറ്റ് നടയിൽ സമരം തുടരുന്ന എൽ.ജി.എസ്, സി.പി.ഒ ഉദ്യോഗാർഥികളെ മന്ത്രി എ.കെ. ബാലൻ ചർച്ചക്ക് വിളിച്ചു. ഞായറാഴ്ച രാവിലെ 11നാണ് ചർച്ച. മുഖ്യമന്ത്രിയുടെ നിർദേശത്തെ തുടർന്നാണ് ബാലെൻറ നേതൃത്വത്തിൽ മന്ത്രിതല ചർച്ചക്ക് കളമൊരുങ്ങുന്നത്.\nതെരഞ്ഞെടുപ്പ് പ്രഖ്യാപിച്ച പശ്ചാത്തലത്തിൽ ചർച്ച നടന്നാലും തീരുമാനങ്ങളുടെ കാര്യത്തിൽ അവ്യക്തതയും അനിശ്ചിതത്വവുമുണ്ട്. 'ഇക്കാര്യങ്ങെളക്കുറിച്ചെല്ലാം ധാരണയുള്ള സർക്കാറല്ലേ ചർച്ചക്ക് ക്ഷണിച്ചതെന്നും അവർ തന്നെ പോംവഴിയും കണ്ടിട്ടുണ്ടാകുമെന്നുമാ'ണ് ഇതുസംബന്ധിച്ച ചോദ്യങ്ങളോട് സമരക്കാർ പ്രതികരിച്ചത്. ആദ്യഘട്ടം മുതലേ മന്ത്രിതല ചർച്ചക്ക് വിമുഖത കാട്ടിയ സർക്കാർ പ്രക്ഷോഭം ജനശ്രദ്ധ നേടുകയും ജനകീയമാവുകയും ചെയ്തതോടെയാണ് ചർച്ചക്ക് സന്നദ്ധമാകുന്നത്. ആവശ്യങ്ങളെല്ലാം നേരത്തെതന്നെ സർക്കാർ നിയോഗിച്ച ഉദ്യോഗസ്ഥർക്ക് മുന്നിൽ അവതരിപ്പിച്ചതാണെന്നും കൂടുതലായൊന്നും ആവശ്യപ്പെടാനില്ലെന്നുമാണ് എൽ.ജി.എസ് ഉദ്യോഗാർഥികളുടെ നിലപാട്. എൽ.ജി.എസുകാരുടെ സമരം 33ാം ദിവസത്തിലേക്ക് കടക്കുകയാണ്.\nശനിയാഴ്ച രാത്രി സമരത്തിനുള്ള തയാറെടുപ്പിലാണ് സി.പി.ഒ സമരക്കാർ. മാർച്ച് മൂന്നിന് കുടുംബാംഗങ്ങളെയും സുഹൃത്തുകളെയും പെങ്കടുപ്പിച്ച് സെക്രേട്ടറിയറ്റിന് മുന്നിൽ വലിയ പ്രക്ഷോഭത്തിനും ആലോചനയുണ്ട്. മാർച്ച് രണ്ടിന് സി.പി.ഒ റാങ്ക് ലിസ്റ്റുമായി ബന്ധപ്പെട്ട കേസ് കോടതി പരിഗണിക്കുകയാണ്. തങ്ങൾക്ക് അനുകൂലമായ നിലപാട് സർക്കാർ സ്വീകരിക്കുേമാ എന്നതാണ് കണ്ടറിയേണ്ടത്. തങ്ങൾക്ക് വാക്കാൽ ഒന്നും പറയാനില്ലെന്നും കൈവശമുള്ളത് സർക്കാർ വകുപ്പുകളിൽനിന്ന് ലഭിച്ച സംസാരിക്കുന്ന രേഖകളാണെന്നും ഇവർ പറയുന്നു.\nTAGS:PSC strike AK balan


പ്രധാനമന്ത്രി നരേന്ദ്രമോദി യുഎസിലേക്ക് പോയത് പാക് വ്യോമപാത വഴി\n2 Hours 33 Minutes 42 Seconds Ago\n15 മണിക്കൂറിലേറെ പറന്നാണ് മോദിയെയും വഹിച്ചുള്ള ബി777 വിമാനം യുഎസിലെത്തിയത്\nപ്രധാനമന്ത്രി നരേന്ദ്രമോദി യുഎസിലേക്ക് പോയത് പാക് വ്യോമപാത വഴി. യാത്രയ്ക്കായി പാകിസ്താന് അനുമതി നല്‍കിയതോടെയാണ് മോദിക്ക് അയല്‍രാഷ്ട്രം വഴിയുള്ള വിമാനയാത്ര സാധ്യമായത്. 2019ല് കശ്മീരിന്റെ പ്രത്യേകാധികാരം എടുത്തു കളഞ്ഞ ശേഷമാണ് ഇന്ത്യന് വിമാനങ്ങള്‍ക്ക് പാകിസ്താന് വിലക്കേര്‍പ്പെടുത്തിയിരുന്നത്.\nനേരത്തെ മോദിക്കും രാഷ്ട്രപതി രാംനാഥ് കോവിന്ദിനും തങ്ങളുടെ വ്യോമപാത ഉപയോഗിക്കാന് മൂന്നു തവണ പാകിസ്താന് അനുമതി നിഷേധിച്ചിരുന്നു. അഫ്ഗാനില് താലിബാന് അധികാരത്തിലേറിയ ശേഷം വാണിജ്യ വിമാനങ്ങള്‍ക്ക് പറക്കാന് അനുമതിയില്ല. ആഗസ്ത് 16 മുതലാണ് അഫ്ഗാന് തങ്ങളുടെ വ്യോമപാത അടച്ചത്. അഫ്ഗാന് വഴിയുള്ള യാത്ര സുരക്ഷിതമല്ലെന്ന് സുരക്ഷാ ഉദ്യോഗസ്ഥന് സര്‍ക്കാറിനെ അറിയിച്ചിരുന്നു.\n15 മണിക്കൂറിലേറെ പറന്നാണ് മോദിയെയും വഹിച്ചുള്ള ബി777 വിമാനം യുഎസിലെത്തിയത്. ബുധനാഴ്ച രാവിലെ ഡല്‍ഹിയിലെ ഇന്ത്യന് വ്യോമസേനയുടെ ടെക്‌നിക്കല് എയര്‍ബേസില് നിന്നാണ് വിമാനം പറന്നയുര്‍ന്നത്. ഇന്ത്യന് സമയം വ്യാഴാഴ്ച പുലര്‍ച്ചെ 3.30നാണ് വിമാനം വാഷിങ്ടണിലെ ജോയിന്റ് ബേസ് ആന്‍ഡ്രൂസില് ലാന്‍ഡ് ചെയ്തത്. അമേരിക്കന് സര്‍ക്കാരിലെ ഉന്നത ഉദ്യോഗസ്ഥരും യുഎസിലെ ഇന്ത്യന് അംബാസഡര് തരണ്‍ജിത് സിങ് സന്ധു അടക്കമുള്ളവരും ചേര്‍ന്നാണ് മോദിയെ വിമാനത്താവളത്തില് സ്വീകരിച്ചത്. അമേരിക്കന് പ്രസിഡന്റ് ജോ ബൈഡനുമായുള്ള കൂടിക്കാഴ്ച, ക്വാഡ് ഉച്ചകോടി, ഐക്യരാഷ്ട്ര സംഘടനാ പൊതുസഭയെ അഭിസംബോധന ചെയ്യല് എന്നിവയാണ് മോദിയുടെ ത്രിദിന യു.എസ്. സന്ദര്‍ശനത്തില് ഉള്‍പ്പെട്ടിട്ടുള്ളത്. ഇത് ആദ്യമായാണ് ജോ ബൈഡനും മോദിയും തമ്മില് കൂടിക്കാഴ്ച നടക്കുന്നത്. വ്യാഴാഴ്ച, ഓസ്‌ട്രേലിയന് പ്രധാനമന്ത്രി സ്‌കോട്ട് മോറിസണ്, യുഎസ് വൈസ് പ്രസിഡന്റ് കമലാ ഹാരിസ് എന്നിവരുമായി കൂടിക്കാഴ്ച നടത്തും. വ്യാഴാഴ്ച ഉച്ചയ്ക്കു ശേഷമാണ് മോദിമോറിസണ് കൂടിക്കാഴ്ച. കോര്‍പറേറ്റ് കമ്പനി മേധാവികളുമായും പ്രധാനമന്ത്രി ചര്‍ച്ച നടത്തുന്നുണ്ട്, വെള്ളിയാഴ്ചയാണ് മോദിബൈഡന് കൂടിക്കാഴ്ച. ശനിയാഴ്ച യുഎന് പൊതുസഭയെ മോദി അഭിസംബോധന ചെയ്യും.


ഒമിക്രോണ്: അന്താരാഷ്ട്ര വിമാനസര്‍വീസ് പുനരാലോചനയ്ക്കു ശേഷം; ജാഗ്രതാ നിര്‍ദേശവുമായി കേന്ദ്രം | Catholic Church News Malayalam\nHome News ഒമിക്രോണ്: അന്താരാഷ്ട്ര വിമാനസര്‍വീസ് പുനരാലോചനയ്ക്കു ശേഷം; ജാഗ്രതാ നിര്‍ദേശവുമായി കേന്ദ്രം\nകൊറോണ വൈറസിന്റെ പുതിയ വകഭേദമായ ഒമിക്രോണ് വ്യാപനത്തിന്റെ പശ്ചാത്തലത്തില് അന്താരാഷ്ട്ര വിമാനസര്‍വീസുകള് പുനരാരംഭിക്കാനുള്ള തീരുമാനം കേന്ദ്രസര്‍ക്കാര് പുനരാലോചിക്കുന്നു. അന്താരാഷ്ട്ര വിമാനസര്‍വീസ് ഉപാധികളോടെ ഡിസംബര് 15-ന് പുനരാരംഭിക്കുമെന്ന് വെള്ളിയാഴ്ചയാണ് കേന്ദ്രം പ്രഖ്യാപിച്ചത്.\nഒമിക്രോണ് വിവിധ രാജ്യങ്ങളില് റിപ്പോര്‍ട്ട് ചെയ്ത പശ്ചാത്തലത്തിലാണ് ഇക്കാര്യത്തില് കേന്ദ്രം പുനരാലോചന നടത്തുന്നത്. ഇതിനിടെ അന്താരാഷ്ട്ര വിമാനയാത്രക്കുള്ള മാര്‍ഗനിര്‍ദേശം ആരോഗ്യ മന്ത്രാലയം പുതുക്കി. 14 ദിവസത്തെ യാത്രാവിവരങ്ങളുടെ സത്യവാങ്മൂലം എയര് സുവിധ പോര്‍ട്ടലില് നല്‍കണം. യാത്രക്ക് 72 മണിക്കൂര് മുമ്പ് എടുത്ത ആര്‍ടിപിസിആര് റിപ്പോര്‍ട്ട് സമര്‍പ്പിക്കണം. കോവിഡ് വ്യാപനമുള്ള രാജ്യങ്ങളില് നിന്ന് വരുന്നവര് സ്വന്തം ചിലവില് പരിശോധന നടത്തണം. കോവിഡ് പരിശോധനാഫലം വരാതെ പുറത്തുപോകാന് പാടില്ല. നെഗറ്റീവായാലും ഏഴ് ദിവസം ക്വാറന്റീന് നിര്‍ബന്ധം.


30 അണ്ടര് 30; ഫോബ്സ് പട്ടികയിൽ ഇടം നേടി സായി പല്ലവി - Samakalika Malayalam\n'30 അണ്ടര് 30'; ഫോബ്സ് പട്ടികയിൽ ഇടം നേടി സായി പല്ലവി\nBy സമകാലിക മലയാളം ഡെസ്‌ക് | Published: 09th February 2020 11:54 AM |\nLast Updated: 09th February 2020 11:54 AM | A+A A- |\nപ്രേമം എന്ന ഹിറ്റ് ചിത്രത്തിൽ മലർ എന്ന കഥാപാത്രത്തെ അവതരിച്ച് പ്രേക്ഷകഹൃദയങ്ങൾ കീഴടക്കിയ നടിയാണ് സായി പല്ലവി. പിന്നീട് നിരവധി ചിത്രങ്ങളിലൂടെ താരം തന്റെ അഭിനയപാടവം വ്യക്തമാക്കി. റൗഡി ബേബി എന്ന ഒറ്റ ഗാനരംഗം കൊണ്ട് സായി ഉണ്ടാക്കിയ തരംഗം ചെറുതല്ല. ഇപ്പോഴിതാ ഫോബ്സ് ഇന്ത്യ പട്ടികയിൽ ഇടം നേടിയിരിക്കുകയാണ് സായി പല്ലവി.\nഫോബ്സിന്റെ ’30 അണ്ടര് 30′ പട്ടികയിലാണ് താരം ഇടം നേടിയത്. 30 വയസ്സിനു താഴെ പ്രായമുള്ള യുവപ്രതിഭകളെയാണ് പട്ടികയിൽ ഉൾപ്പെടുത്തിയിരിക്കുന്നത്. പട്ടികയില് 27-ാം സ്ഥാനത്താണ് തെന്നിന്ത്യയിലെ സൂപ്പര് താരം.പട്ടികയില് ഇടം പിടിച്ച ഒരേയൊരു ചലച്ചിത്ര നടിയാണ് സായ് പല്ലവി.\nനേട്ടത്തില് സന്തോഷമുണ്ടെന്നും തന്നില് നിന്ന് സ്ത്രീകള് ഊര്‍ജം ഉള്‍ക്കൊള്ളുന്നുണ്ടെങ്കില് , ആത്മവിശ്വാസം പകരാന് സാധിക്കുന്നുണ്ടെങ്കില് അതില് സംതൃപ്തയാണെന്നും താരം പ്രതികരിച്ചു. "സിനിമയിലേക്ക് വന്ന സമയത്ത് അഭിനയം വശമില്ലായിരുന്നു. അരക്ഷിതാവസ്ഥയായിരുന്നു ചുറ്റിലുമുണ്ടായിരുന്നത്. ജനങ്ങളുടെ അംഗീകാരമാണ് അഭിനയിക്കാനുള്ള ആത്മവിശ്വാസം നല്‍കിയത്", ഫോബ്‌സ് ഇന്ത്യയ്ക്ക് നല്‍കിയ അഭിമുഖത്തില് താരം പറയുന്നു.\nസിനിമയിൽ അഭിനയിക്കുന്നതിനപ്പുറം തന്റെ നിലപാടികൾ കൊണ്ടും കയ്യടി നേടിയ താരമാണ് സായി. രണ്ട് കോടി രൂപ വാഗ്ദാനം ചെയ്യപ്പെട്ട സൗന്ദര്യവര്‍ധക വസ്തുവിന്റെ പരസ്യം താരം വേണ്ടെന്ന് വച്ചത് താരത്തിന് ഏറെ അഭിനന്ദനം നേടിക്കൊടുത്ത തീരുമാനമാണ്.\nforbes india Forbes sai pallavi 30 Under 30


മാനന്തവാടിയില് പെയ്തത് 259 മില്ലി മീറ്റര് മഴ; വ്യാഴാഴ്ച സംസ്ഥാനത്ത് ദുരിതം വിതച്ച മഴക്കണക്ക് ഇങ്ങന - Samakalika Malayalam\nമാനന്തവാടിയില് പെയ്തത് 259 മില്ലി മീറ്റര് മഴ; വ്യാഴാഴ്ച സംസ്ഥാനത്ത് ദുരിതം വിതച്ച മഴക്കണക്ക് ഇങ്ങനെ\nBy സമകാലിക മലയാളം ഡെസ്‌ക് | Published: 09th August 2019 08:11 AM |\nLast Updated: 09th August 2019 08:11 AM | A+A A- |\nതിരുവനന്തപുരം: സംസ്ഥാനത്ത് ദുരിതം വിതച്ചെത്തിയ മഴ ഏറ്റവും കൂടുതല് ശക്തമായത് വയനാട് ജില്ലയില്. മാനന്തവാടിയില് 259 മില്ലി മീറ്ററും, വൈത്തിരിയില് 244 മില്ലി മീറ്റര് മഴയുമാണ് വ്യാഴാഴ്ച ലഭിച്ചത്.\nവയനാട്ടിലെ കുപ്പാടിയില് 188 മില്ലി മീറ്റര് മഴ ലഭിച്ചപ്പോള് അമ്പലയവയില് 121.1 മില്ലി മീറ്റര് മഴ പെയ്തു. ഏറ്റവും കൂടുതല് മഴ ലഭിച്ച സ്ഥലങ്ങളില് വയനാടിന് പിന്നില് ഇടുക്കിയാണ്. ഇടുക്കി പീരുമേടില് 186 മില്ലി മീറ്ററും, മൂന്നാറില് 194 മി മീറ്റര് മഴയുമാണ് ലഭിച്ചത്. മയിലാടുംപാറയില് 92 മി മീറ്ററും പഴ പെയ്തു.\nകണ്ണൂര് ഇരിക്കൂറില് 156 മി മീറ്റര് മഴയാണ് ഇവിടെ ലഭിച്ചത്. മലപ്പുറം ജില്ലയില് ഏറ്റവും കൂടുതല് മഴ ലഭിച്ചത് നിലമ്പൂരാണ്. 106.2 മില്ലിമീറ്റര് മഴയാണ് ഇവിടെ വ്യാഴാഴ്ച പെയ്തത്. തൃശൂരില് ഏറ്റവും കൂടുതല് മഴ ലഭിച്ചത് വെള്ളാനിക്കരയിലാണ്, 81.3 മീറ്റര്. എറണാകുളം ജില്ലയിലെ പെരുമ്പാവൂരില് 86 മി മീറ്റര് മഴയും, ആലുവയില് 64 മില്ലി മീറ്ററും, കൊച്ചിയില് 66.7 മി മീറ്റര് മഴയും ലഭിച്ചു.\n118.4 മില്ലി മീറ്റര് മഴയാണ് കാഞ്ഞിരപ്പള്ളിയില് ലഭിച്ചത്. പത്തംതിട്ട കോന്നിയില് 91 മില്ലി മീറ്റര് മഴയും ലഭിച്ചു. മലപ്പുറം, കോഴിക്കോട്, വയനാട്, ജില്ലകളില് വെള്ളിയാഴ്ചയും കനത്ത മഴ ലഭിക്കുമെന്നാണ് കാലാവസ്ഥാ മുന്നറിയില്ല. ഇവിടെ റെഡ് അലേര്‍ട്ട് തുടരും.\nമാനന്തവാടി വയനാട് വൈത്തിരി കോന്നി മയിലാടുംപാറ മഴ ദുരിതപ്പെയ്ത്ത്


കരിപ്പൂർ സ്വർണക്കടത്ത് കേസ്; അർജുൻ ആയങ്കി കസ്റ്റംസിന് മുന്നിൽ ഹാജരായി |\nകരിപ്പൂർ സ്വർണക്കടത്ത് കേസ്; അർജുൻ ആയങ്കി കസ്റ്റംസിന് മുന്നിൽ ഹാജരായി\nസ്വർണക്കടത്ത് കേസിൽ ചോദ്യം ചെയ്യലിനായി അർജുൻ ആയങ്കി കൊച്ചി കസ്റ്റംസ് പ്രിവന്റീവ് ഓഫീസിൽ ഹാജരായി. ചോദ്യം ചെയ്യലിന് ഹാജരാകാൻ ആവശ്യപ്പെട്ടുകൊണ്ട് കസ്റ്റംസ് നേരത്തെ നോട്ടീസ് നൽകിയിരുന്നു. രണ്ട് അഭിഭാഷകര്‍ക്കൊപ്പമാണ് അര്‍ജുന് എത്തിയത്. ഒളിവിലുള്ള അര്‍ജുനായി ഏതാനും ദിവസങ്ങളിലായി കസ്റ്റംസ് തിരിച്ചില് നടത്തുകയായിരുന്നു. കടുത്ത നടപടികളുണ്ടാകുമെന്ന കസ്റ്റംസിന്റെ മുന്നറിയിപ്പിന് പിന്നാലെയാണ് ചോദ്യം ചെയ്യലിന് ഹാജരായത്.\nചോദ്യം ചെയ്യലിന് ഹാജരാകണമെന്ന് ആവശ്യപ്പെട്ട് കസ്റ്റംസ് കണ്ണൂരിലുള്ള അര്‍ജുന്റെ വീടിന് മുമ്പില് നോട്ടീസ് പതിക്കുകയായിരുന്നു. ഇതിന്റെ അടിസ്ഥാനത്തിലാണ് അപ്രതീക്ഷിതമായി അര്‍ജുന് ഇന്ന് കസ്റ്റംസ് ഓഫീസിലെത്തിയത്. അല്‍പ്പസമയത്തിനകം അര്‍ജുനെ ചോദ്യം ചെയ്യല് ആരംഭിക്കും. അറസ്റ്റ് അടക്കമുള്ള നടപടികളിലേക്ക് കസ്റ്റംസ് കടന്നേക്കുമെന്നും സൂചനയുണ്ട്.\nരാമനാട്ടുകര വാഹനാപകടവുമായി ബന്ധപ്പെട്ട് പിടിയിലായവര് നല്‍കിയ മൊഴിയാണ് അര്‍ജുന് ആയങ്കിയുടെ സ്വര്‍ണക്കടത്ത് ബന്ധം പുറത്തായത്. കരിപ്പൂര് വഴി കടത്തുന്ന സ്വര്‍ണം പൊട്ടിക്കുന്ന (തട്ടുന്ന) സംഘം അര്‍ജുന്റെ കീഴില് പ്രവര്‍ത്തിച്ചതായാണ് റിപ്പോര്‍ട്ട്. രാമനാട്ടുകര അപകടമുണ്ടായപ്പോള് അര്‍ജുനും സംഘവും സ്വര്‍ണം പൊട്ടിക്കാന് കരിപ്പൂരിലെത്തിയതായും ഇവരെ നേരിടാന് ചെര്‍പ്പുളശ്ശേരിയില് നിന്നെത്തിയ സംഘാണ് അപകടത്തില്‍പ്പെട്ടതെന്നുമാണ് റിപ്പോര്‍ട്ട്. 20ഓളം തവണ അര്‍ജുന്റെ നേതൃത്വത്തില് സ്വര്‍ണം പൊട്ടിച്ചതായി കസ്റ്റംസിന് മൊഴി ലഭിച്ചിരുന്നു.\nകരിപ്പൂർ സ്വർണക്കടത്തുമായി ബന്ധപ്പെട്ട് അർജുനിൽ നിന്ന് നിർണായക വിവരങ്ങൾ ലഭിക്കുമെന്നാണ് അന്വേഷണ ഉദ്യോഗസ്ഥരുടെ പ്രതീക്ഷ. കഴിഞ്ഞ ദിവസങ്ങളിലെല്ലാം ഇയാൾ ഒളിവിലായിരുന്നു. ചോദ്യം ചെയ്യലിന് ഹാജരാകുമോ എന്ന സംശയം നിലനിൽക്കെയാണ് അഭിഭാഷകനൊപ്പം അർജുൻ കസ്റ്റംസിന് മുന്നിലെത്തിയത്.\nഅര്‍ജുൻ ആര്‍ക്ക് വേണ്ടിയാണ് സ്വര്‍ണം കടത്തുന്നത് എന്നതുൾപ്പടെയുള്ള കാര്യങ്ങളാണ് കസ്റ്റംസ് അന്വേഷിക്കുന്നത്. ഇയാൾ സ്വർണത്തിനായി കരിപ്പൂരിലേയ്ക്ക് പോയ കാർ കഴിഞ്ഞദിവസം ഉപേക്ഷിക്കപ്പെട്ടനിലയിൽ കണ്ടെത്തിയിരുന്നു.കോയ്യോട് സ്വദേശി സി സജേഷിന്റേതാണ് ഈ കാർ. ഇയാളെയും കസ്റ്റംസ് ചോദ്യം ചെയ്യുമെന്നാണ് സൂചന.\n2.33 കിലോഗ്രാം സ്വർണവുമായി കഴിഞ്ഞ തിങ്കളാഴ്ച പുലർച്ചെയാണ് കോഴിക്കോട് വിമാനത്താവളത്തിൽ മൂർക്കനാട് സ്വദേശി മുഹമ്മദ് ഷഫീഖ് പിടിയിലായത്. സ്വർണം കസ്റ്റംസ് പിടികൂടിയതറിഞ്ഞ് മടങ്ങിയ അർജുനെ കുറച്ചു ദൂരം പിന്തുടർന്ന് മടങ്ങുമ്പോഴാണ് ചെർപ്പുളശേരിയിലെ ക്വട്ടേഷൻ സംഘം അപകടത്തിൽപ്പെട്ടത്.\nസൈബര് ഇടങ്ങളില് സി പി എമ്മിനായി അര്‍ജുന് ആയങ്കി നടത്തിയ ഇടപെടല് അദ്ദേഹത്തിന് പാര്‍ട്ടി ബന്ധമുണ്ടെന്ന ആരോപണം ശക്തിപ്പെടുത്തുകയായിരുന്നു. കൂടാതെ ശുഐബ് വധക്കേസിലെ പ്രതി ആകാശ് തില്ലങ്കേരിയുടെ സുഹൃത്താണ് അര്‍ജുന് എന്ന റിപ്പോര്‍ട്ടും പുറത്തുവന്നിരുന്നു. എന്നാല് അര്‍ജുന്റെ പാര്‍ട്ടി ബന്ധം സി പി എം നിഷേധിച്ചിരുന്നു. നേരത്തെ ഡി വൈ എഫ് ഐയിലുണ്ടായിരുന്ന അര്‍ജുനെ 2018ല് പുറത്താക്കിയതായി നേതൃത്വം അറിയിച്ചിരുന്നു.


July 22, 2021 8:24 am NRI Desk crime, Head News, Kerala\nNRI DESK : കൊച്ചിയിൽ നടിയെ ആക്രമിച്ച കേസിൽ വിചാരണ നേരിടുന്ന പ്രത്യേക കോടതി വിചാരണ പൂർത്തിയാക്കാൻ കൂടുതൽ സമയം തേടി. നടപടികള് പൂര്‍ത്തിയാക്കാന് സമയം കൂടുതല് വേണമെന്നാവശ്യപ്പെട്ട് കേസ് പരിഗണിക്കുന്ന സ്‌പെഷ്യല് ജഡ്ജി ഹണി എം. വര്‍ഗീസ് സുപ്രീംകോടതിയില് കത്ത് നല്‍കി. നടപടികള് പൂര്‍ത്തിയാക്കാന് സമയം കൂടുതല് വേണമെന്നാവശ്യപ്പെട്ട് കേസ് പരിഗണിക്കുന്ന സ്‌പെഷ്യല് ജഡ്ജി ഹണി എം. വര്‍ഗീസ് സുപ്രീംകോടതിയില് കത്ത് നല്‍കി.\nഎന്നാൽ കൊവിഡ് രണ്ടാം തരംഗത്തെത്തുടർന്ന് മേയിൽ ആഴ്ചകളോളം കോടതി അടച്ചിടേണ്ട സാഹചര്യമുണ്ടായെന്നും വിചാരണ പ്രതീക്ഷിച്ച വേഗത്തിൽ നീങ്ങിയില്ലെന്നും ചൂണ്ടിക്കാട്ടിയാണ് വീണ്ടും അപേക്ഷ നൽകിയത്. കേസില് മുന്നൂറിലധികം സാക്ഷികളാണ് ഉള്ളത്. ഇതുവരെ 179 സാക്ഷികളെ വിസ്തിരിച്ചു. 124 വസ്തുക്കളും പ്രോസിക്യൂഷന് ഹാജരാക്കിയ 199 രേഖകളും പരിശോധിച്ചു. സിനിമാ നടന്മാരും സെലിബ്രിറ്റികളും ഉള്‍പ്പെടുന്ന 43 സാക്ഷികളെ കൂടി വിസ്താരത്തിനായി ഉടന് ഷെഡ്യൂള് ചെയ്യുമെന്നും കോടതി അറിയിച്ചു. 11 പ്രതികളുള്ള കേസിൽ കേസിൽ നടൻ ദിലീപ് എട്ടാം പ്രതിയാണ്.\n2017ലാണ് കേസിനാസ്പദമായ സംഭവം നടക്കുന്നത്. ഫെബ്രുവരി 17, 2017 നാണ് കൊച്ചിയിൽ ദേശീയപാതയിലൂടെ സഞ്ചരിച്ച സിനിമാനടിയുടെ അതിക്രമിച്ച് കയറിയ സംഘനം താരത്തെ അക്രമിക്കുന്നതും, അപകീർത്തികരമായി ദൃശ്യങ്ങൾ ചിത്രീകരിക്കുന്നതും. ഇതേ തുടർന്ന് നടി പൊലീസിൽ പരാതിപ്പെടുകയ്യായിരുന്നു.\nTags: KOCHI ACTRESS ATTACK CASE


മാനസികാരോഗ്യത്തിനും ചർമം തിളങ്ങാനും ഈ പാനീയം ; രഹസ്യം വെളിപ്പെടുത്തി മാധുരി ദീക്ഷിത് | Madhuri Dixit reveals her healthy drink| Reason behind glowing skin| Coconut water\nNov 23, 2021, 04:59 PM IST\nതന്റെ ഔദ്യോഗിക ഇന്‍സ്റ്റഗ്രാം പേജിലൂടെയാണ് നടി ഇക്കാര്യം പറഞ്ഞിരിക്കുന്നത്.\nമാധുരി ദീക്ഷിത് | Photo: Instagram\nസോഷ്യല് മീഡിയയില് ഏറെ സജീവമാണ് ബോളിവുഡ് നടി മാധുരി ദീക്ഷിത്ത്. തന്റെ പ്രിയപ്പെട്ട ഭക്ഷണങ്ങളുടെ ചിത്രങ്ങള് നിരന്തരമായി ആരാധകര്‍ക്കുവേണ്ടി പങ്കുവയ്ക്കാറുണ്ട് അവര്. പ്രായം 50-കളില് എത്തി നില്‍ക്കുമ്പോഴും 30 കളുടെ തിളക്കമാണ് മാധുരിയുടെ ചര്‍മ്മത്തിന്. ആരാധകര് ഏറെ നാളായി അന്വേഷിച്ചുകൊണ്ടിരിക്കുന്ന ആ ചര്‍മ്മ രഹസ്യം വെളിപ്പെടുത്തിയിരിക്കുകയാണ് അവര്. തന്റെ ഔദ്യോഗിക ഇന്‍സ്റ്റഗ്രാം പേജിലൂടെയാണ് നടി ഇക്കാര്യം പറഞ്ഞിരിക്കുന്നത്.\nകരിക്കിന്റെ മുന്നിലിരിക്കുന്ന ചിത്രമാണ് മാധുരി പങ്കുവെച്ചിരിക്കുന്നത്. ഊഹിക്കാമല്ലോ, ആ പാനീയം മറ്റൊന്നുമല്ല, തേങ്ങാ വെള്ളം തന്നെ. തന്റെ ഭക്ഷണത്തില് ദിവസവും തേങ്ങാവെള്ളം ഉള്‍പ്പെടുത്താറുണ്ടെന്ന് നടി വ്യക്തമാക്കുന്നു. മാനസിക സമ്മര്‍ങ്ങള് കുറയ്ക്കുന്നതിനും ചര്‍മ്മം തിളങ്ങുന്നതിനും ആരോഗ്യം കാത്തുസൂക്ഷിക്കുന്നതിനും തന്റെ പ്രിയപ്പെട്ട പാനീയമായ തേങ്ങാവെള്ളം സഹായിക്കുന്നുവെന്ന് നടി കൂട്ടിച്ചേര്‍ത്തു.\nഅടുത്തിടെ അമ്മയ്‌ക്കൊപ്പം ഭക്ഷണം കഴിക്കുന്നതിന്റെ ചിത്രവും ഗുജറാത്തി വിഭവം കഴിക്കുന്നതിന്റെ വീഡിയോയും നടി ആരാധകര്‍ക്കായി പങ്കുവെച്ചിരുന്നു.\nContent highlights: madhuri dixit reveals the healthy drink that keeps her skin glowing


കെ.ടി.അദീബ് സൗത്ത് ഇന്ത്യന് ബാങ്കിലെ ജോലി രാജി വച്ചാണ് ഇവിടെ ജോലിക്കെത്തിയത്. ബന്ധുനിയമനവിവാദത്തിൽ മന്ത്രി കെ.ടി. ജലീല് പറഞ്ഞതെല്ലാം കളവെന്നും പി.കെ. ഫിറോസ് പറഞ്ഞു.\nkozhikode, First Published Nov 22, 2018, 3:47 PM IST\nകോഴിക്കോട്: സ്ഥിരജോലി വാഗ്ദാനം ചെയ്താണ് മന്ത്രി കെ.ടി. ജലീല് കെ.ടി. അദീബിനെ ന്യൂനപക്ഷ വികസന ധനകാര്യ കോര്‍പ്പറേഷനില് നിയമിച്ചതെന്ന് യൂത്ത് ലീഗ് സംസ്ഥാന ജനറല് സെക്രട്ടറി പി.കെ. ഫിറോസ്. കെ. ടി അദീബ് സൗത്ത് ഇന്ത്യന് ബാങ്കിലെ ജോലി രാജി വച്ചാണ് ഇവിടെ ജോലിക്കെത്തിയത്. ബന്ധുനിയമന വിഷയത്തില് മന്ത്രി കെ.ടി. ജലീല് പറഞ്ഞതെല്ലാം കളവെന്നും പി.കെ. ഫിറോസ് പറഞ്ഞു.\nഅദീബിന്‍റെ നിയമന രേഖകൾ പൂർണ്ണമായും മന്ത്രിയുടെ ഓഫീസിലേക്ക് മാറ്റിയിരിക്കുകയാണ്. അതിനാൽ വിവരാവകാശ നിയമപ്രകാരം രേഖകൾ ലഭ്യമാകുന്നില്ല. രേഖകൾ നശിപ്പിക്കാനുള്ള ഇടപെടലുകൾ നടക്കുന്നതായി സംശയമുണ്ടെന്നും പി.കെ. ഫിറോസ് പറഞ്ഞു.\n2016 ജൂലൈ 28നാണ് തന്‍റെ ലെറ്റര് പാഡില് വകുപ്പ് സെക്രട്ടറിക്ക് മന്ത്രി നിര്‍ദ്ദേശം നല്‍കുന്നത്. ന്യൂനപക്ഷ വികസന ധനകാര്യ കോര്‍പ്പറേഷനിലെ ജനറല് മാനേജര് തസ്തികയിലേക്കുളള വിദ്യാഭ്യാസ യോഗ്യത ബിരുദവും, എംബിഎയുമെന്നുള്ളത് ബിരുദം,എംബിഎ ഒപ്പം ബിടെക്, പിജിടഡിബിഎ എന്നാക്കി മാറ്റി ഉത്തരവിറക്കാനായിരുന്നു മന്ത്രിയുടെ നിര്‍ദ്ദേശം. എന്നാല് തസ്തിക സൃഷ്ടിക്കലിനും, വിദ്യാഭ്യാസ യോഗ്യത പുനര് നിശ്ചയിക്കുന്നതിനും മന്ത്രിസഭ യോഗത്തിന്‍റെ അംഗീകാരം ആവശ്യമാണെന്നും ഇതിനായി മുഖ്യമന്ത്രിയുടെ അനുമതിക്കായി ഫയല് കൈമാറണമെന്നും വകുപ്പ് സെക്രട്ടറി എ.ഷാജഹാന് വിയോജന കുറിപ്പെഴുതി ഓഗസ്റ്റ്- 3ന് മന്ത്രിക്ക് കൈമാറിയിരുന്നു. അതേസമയം, അധിക യോഗ്യത നിശ്ചയിക്കുന്നതിന് മന്ത്രിസഭയുടെ അംഗീകാരം ആവശ്യമില്ലെന്ന് ചൂണ്ടിക്കാട്ടി മന്ത്രി പിറ്റേന്ന് തന്നെ ഫയല് മുഖ്യമന്ത്രിക്ക് കൈമാറുകയായിരുന്നു. തുടര്‍ന്ന് 9ന് അംഗീകാരം നല്‍കി മുഖ്യമന്ത്രി ഫയലില് ഒപ്പുവച്ചുവെന്നാണ് രേഖകള് വ്യക്തമാക്കുന്നത്.\nമുഖ്യമന്ത്രി ഒപ്പിട്ട ഫയല് ഓഗസ്റ്റ് 17-ന് വകുപ്പ് ഉത്തരവായി പുറത്തിറങ്ങുകയായിരുന്നു. 27 ന് തസ്തികയിലേക്ക് അപേക്ഷ ക്ഷണിച്ചുള്ള പത്രകുറിപ്പ് പ്രസിദ്ധീകരിക്കുകയും മന്ത്രിബന്ധു കെ ടി അദീബ് ഉള്‍പ്പെടയുള്ളവര് തസ്തികയിലേക്ക് അപേക്ഷിക്കുകയുമായിരുന്നു. മറ്റ് ഉദ്യോഗാര്‍ത്ഥികളെ തഴഞ്ഞ് നിയമിച്ച അദീബിന്‍റെ യോഗ്യത കൂടി ചോദ്യം ചെയ്യപ്പെട്ടതിന് പിന്നാലെയാണ് ജനറല് മാനേജര് സ്ഥാനത്ത് നിന്ന് അദീബ് രാജി വച്ചത്.\nLast Updated Nov 22, 2018, 6:31 PM IST\n‘നിറവയറിൽ’ ഡാൻസുമായി ഐശ്വര്യ ലക്ഷ്മി; 'കാണെക്കാണെ' മേക്കിംഗ് വീഡിയോ


December 22, 2017 – ColorMag\nDecember 22, 2017 Jihadudheen AreekkadanUncategorizedNo Comment on സൗദി;ഗതാഗത നിയമ ലംഘനം പിടി കൂടാൻ പുതിയ ഉപകരണങ്ങൾ\nജിദ്ദ: ഗതാഗത നിയമ ലംഘനങ്ങൾ പിടി കൂടാൻ ഉടൻ അത്യാധുനിക സെൻസിറ്റീവ്  ഉപകരണങ്ങൾ സ്ഥാപിക്കുമെന്ന് സൗദി ഗതാഗത വകുപ്പ് മേധാവി കേണൽ മുഹമ്മദ് അൽ ബസ്സാമി…\nയുണൈറ്റഡ് നേഷന്‍സ്: ഇസ്രായേല് തലസ്ഥാനം തര്‍ക്കഭൂമിയായ ജറുസലേമായി പ്രഖ്യാപിച്ച അമേരിക്കന് നടപടിയെ തള്ളി ഐക്യരാഷ്ട്രസഭയിലെ 128 അംഗങ്ങള്. ട്രംപിന്റെ നിലപാടിനെ എതിര്‍ത്തുകൊണ്ടാണ് യുഎന് വിഷയം വോട്ടിനിട്ടത്. കാലങ്ങളായി…\nDecember 22, 2017 AdminUncategorizedNo Comment on സൗദിയില് 21 ഇനങ്ങള്‍ക്ക് മൂല്യവര്‍ധിത നികുതി ബാധകമല്ല\nസൗദിയില് ജനുവരി ഒന്ന് മുതല് പ്രാബല്യത്തില് വരുന്ന മൂല്യവര്‍ധിത നികുതി 21 ഇനങ്ങള്‍ക്ക് ബാധകമാകില്ല. ഇതിന്റെ പട്ടിക ജനറല് അതോറിറ്റി ഓഫ് സകാത്ത് ആന്‍റ് ടാക്സ് പുറത്തിറക്കി.…\n2018 ജനുവരി ഒന്നിന് മുമ്പ് നിര്‍മിച്ച എല്ലാ ഉല്‍പന്നങ്ങള്‍ക്കും മൂല്യ വര്‍ധിത നികുതി ബാധകമായിരിക്കുമെന്ന് സൌദിയിലെ സകാത്ത് ആന്‍റ് ടാക്സ് ജനറല് അതോറിറ്റി. ഉല്‍പാദന സമയമല്ല മറിച്ച്…\nകഴിഞ്ഞ ദിവസം റിയാദിനു നേരെ ബാലിസ്റ്റിക് മിസൈല് ആക്രമണമുണ്ടായ പശ്ചാത്തലത്തിലാണ് തെക്കന് അതിര്‍ത്തിയില് സൗദി സുരക്ഷ ശക്തമാക്കിയത്. അസീര്, നജ്റാന്, ജിസാന് എന്നീ ഭാഗങ്ങളില് കൂടുതല് സൈനികരെ…\nDecember 22, 2017 AdminUncategorizedNo Comment on സ്ത്രീകൾക്ക് ടാക്സി ഓടിക്കാനും സൗദി പെര്‍മിറ്റ് നല്‍കും; 10,000 പേരെ റിക്രൂട്ട് ചെയ്യാന് തയ്യാറായി കമ്ബനി; വഴിയാധാരമാകുന്നത് ലക്ഷക്കണക്കിന് ഇന്ത്യക്കാര്\nകാലത്തിനനുസരിച്ചുള്ള മാറ്റങ്ങള് സൗദിയിലും വരികയാണ്. സ്ത്രീകള്‍ക്ക് ഡ്രൈവിങ് ലൈസന്‍സ് അനുവദിച്ച സൗദി അടുത്ത വിപ്ലവകരമായ തീരുമാനത്തിലേക്ക് കടന്നുകഴിഞ്ഞു. സ്ത്രീകള്‍ക്ക് ടാക്സി കാറുകള് ഓടിക്കാനുള്ള പെര്‍മിറ്റ് നല്‍കാന് സൗദി…\nദുബായ് : ഹണിമൂണിനിടെ മില്ലേനിയം മില്യണയര് നറുക്കെടുപ്പില് ഇന്ത്യാക്കാരിക്ക് ദുബൈ ഡ്യൂട്ടി ഫ്രീയുടെ തകര്‍പ്പന് സമ്മാനം. ദുബൈ ഡ്യൂട്ടി ഫ്രീയുടെ 34-ാം വാര്‍ഷിക ആഘോഷത്തിന്റെ ഭാഗമായി നടത്തിയ മില്ലേനിയം…\nകുവൈത്ത് സിറ്റി: വിദേശികള്‍ക്കായി തുടങ്ങുന്ന ഇന്‍ഷുറന്‍സ് ആശുപത്രിയില് ഒാരോ സന്ദര്‍ശനത്തിനും ഫീസ് നല്‍കേണ്ടതില്ല. വാര്‍ഷിക ആരോഗ്യ ഇന്‍ഷുറന്‍സ് പ്രീമിയം മുന്‍കൂറായി അടച്ചുകഴിഞ്ഞാല് ചികിത്സ പൂര്‍ണമായും സൗജന്യമാണ്. നിലവില്…\nDecember 22, 2017 AdminUncategorizedNo Comment on 35 വർഷത്തിന് ശേഷം സൗദിയില് സിനിമ പ്രദര്ശിപ്പിക്കുമ്പോൾ ഇന്ത്യന് സൂപ്പര് നായകന്‍റെ ബ്രഹ്മാണ്ഡ ചിത്രം പ്രദര്‍ശനത്തിനെത്തും; പ്രവാസികള് ആവേശത്തില്\nസൗദി: 37 വര്‍ഷങ്ങള്‍ക്ക് ശേഷം സൗദിയില് വീണ്ടും സിനിമാ പ്രദര്‍ശനം പുനഃരാരംഭിക്കുന്നു. ഇതോടെ ഇന്ത്യന് സിനിമയും സൗദിയിലേക്ക് പ്രദര്‍ശനത്തിനെത്താനുള്ള വഴിയൊരുങ്ങിക്കഴിഞ്ഞു.സൗദിയിലെ ആദ്യ ഇന്ത്യന് സിനിമയായി പ്രദര്‍ശനത്തിനെത്തുക സ്റ്റൈല്…


Cricket Top News Uncategorised\nഇന്ത്യ ശ്രീലങ്ക രണ്ടാം ട്വന്റി ട്വന്റി മത്സരത്തിൽ ഇന്ത്യക്കെതിരെ ശ്രീലങ്കക്ക് തകർപ്പൻ ജയം.4വിക്കറ്റിനാണ് തകർത്തത്. ഇതോടെ പരമ്പര ഇപ്പോൾ സമനിലയിൽ ആണ്. അടുത്ത മത്സരത്തിൽ ജയിച്ചാൽ ഇന്ത്യക്ക് പരമ്പര നേടാം. ധനജ്ഞയ ഡി സിൽവ ആണ് മാൻ ഓഫ് തെ മാച്ച്. ആദ്യം ടോസ് നഷ്ട്ടപെട്ടു ബാറ്റിംഗിന് ഇറങ്ങിയ ഇന്ത്യക്ക്5വിക്കറ്റ് നഷ്ടത്തിൽ 132 റൺസ് ആണ് നേടാനായത്.\nഇന്ത്യക്ക് വേണ്ടി ശിക്കാർ ധവാൻ 40 റൺസ് നേടിയപ്പോൾ അരങ്ങേറ്റത്തിനെത്തിയ പടിക്കൽ 23 പന്തിൽ 29 റൺസ് നേടി. ഗെയ്ക്വാദ് 21 റൺസ് നേടി. ഒരിക്കൽ കൂടി സഞ്ജു നിരാശപ്പെടുത്തി.7റൺസ് മാത്രമാണ് നേടാനായത്. ധനാജ്ഞയ2വികറ്റ് നേടിയപ്പോൾ ചമീര, ഹാസരങ്ക, ദാസുൻ ശണക എന്നിവർ ഒരു വിക്കറ്റും നേടി.\nമറുപടിക്കിറങ്ങിയ ശ്രീലങ്കക്ക് വേണ്ടി ഡി സിൽവ 40 റൺസ് നേടി ടോപ് സ്കോർർ ആയപ്പോൾ, ബാനുക 36 റൺസും നേടി. ഇന്ത്യക്ക് വേണ്ടി കുൽദീപ് യദാവ്2വിക്കറ്റ് നേടിയപ്പോൾ, ബുവനേശ്വർ കുമാർ, ചേതൻ സക്കറിയ, വരുൺ ചക്രവർത്തി, രാഹുൽ ചാഹാർ എന്നിവർ ഓരോ വിക്കറ്റും വീഴ്ത്തി.


Pro Kabaddi 2018: Gujarat Fortunegiants record easy win over Puneri Paltan - Malayalam MyKhel\n» പ്രോ കബഡി ലീഗ്; വമ്പന് ജയത്തോടെ ഗുജറാത്ത് ഫോര്‍ച്യൂണ് ജയന്റ്‌സും ബംഗാള് വാരിയേഴ്‌സും\nപ്രോ കബഡി ലീഗ്; വമ്പന് ജയത്തോടെ ഗുജറാത്ത് ഫോര്‍ച്യൂണ് ജയന്റ്‌സും ബംഗാള് വാരിയേഴ്‌സും\nUpdated: Friday, November 30, 2018, 10:10 [IST]\nദില്ലി: പ്രോ കബഡി ലീഗിന്റെ ആറാം സീസണിലെ ബുധനാഴ്ച രാത്രി നടന്ന മത്സരത്തില് ഗുജറാത്ത് ഫോര്‍ച്യൂണ് ജയന്റ്‌സും ബംഗാള് വാരിയേഴ്‌സും ജയിച്ചു. പൂണേരി പള്‍ട്ടാനെ 35-20 എന്ന സ്‌കോറിന് തോല്‍പ്പിച്ചാണ് ഗുജറാത്തിന്റെ ജയം. ബെംഗളുരു ബുള്‍സിന് 44-37 എന്ന സ്‌കോറിന് ബംഗാള് വാരിയേഴ്‌സും തറപറ്റിച്ചു.\nഏഴു പോയന്റുകളോടെ സച്ചിനും5പോയന്റോടെ പ്രപഞ്ചനും ഗുജറാത്തിനായി തിളങ്ങി. ഗുജറാത്ത് പ്രതിരോധനിര 14 ടാക്കിള് പോയന്റുകളും ടീമിനായി സ്വന്തമാക്കി. പൂണേരി പള്‍ട്ടാന്റെ റെയ്‌ഡേഴ്‌സ് പരാജയപ്പെട്ടതാണ് തിരിച്ചടിക്ക് കാരണം. ഇതോടെ സോണ് എ യില് 15 മത്സരങ്ങളില്‍നിന്നും 63 പോയന്റോടെ ഗുജറാത്ത് ഒന്നാമതെത്തി. 18 കളികളില്‍നിന്നും 47 പോയന്റാണ് പള്‍ട്ടാന്മാര്‍ക്കുള്ളത്. സോണില് മൂന്നാം സ്ഥാനത്താണ് ടീം.\nമറ്റൊരു മത്സരത്തില് ബംഗാള് വാരിയേഴ്‌സിനായി മനിന്ദര് സിങ് 17 പോയന്റുകള് നേടി. രവീന്ദ്ര രമേഷ് എട്ടു പോയന്റുകള് സ്വന്തമാക്കി. ബെംഗളുരുവിനായി രോഹിത് കുമാര് ഹരീഷ് നായിക് എന്നിവര്9പോയന്റുകള് വീതവും പവന് കുമാര് ഏഴു പോയന്റും നേടി. തുടക്കത്തില് 10 പോയന്റിലധികം പിന്നിലായിരുന്ന വാരിയേഴ്‌സ് തകര്‍പ്പന് കളിയാണ് പിന്നീട് പുറത്തെടുത്തത്.\nStory first published: Friday, November 30, 2018, 9:57 [IST]


മാതാ അമൃതാനന്ദമയി സംസ്ഥാന സർക്കാരിന് 13 കോടി രൂപ നൽകി. – Golden mirror Tv\nമാതാ അമൃതാനന്ദമയി സംസ്ഥാന സർക്കാരിന് 13 കോടി രൂപ നൽകി.10 കോടി മുഖ്യമന്ത്രിയുടെ കൊറോണ കെയർ ഫണ്ടിലേക്കും മൂന്ന് കോടി രൂപ മുഖ്യമന്ത്രിയുടെ ദുരന്തനിവാരണ നിധിയിലേക്കു മാണ് നൽകിയത്. ലോകം മുഴുവൻ കോവിഡ് രോഗത്താൽ വേദനിക്കുമ്പോൾ, തനിക്കും അതിയായ ഹൃദയവേദന ഉണ്ടെന്ന് മാതാ അമൃതാനന്ദമയി പറഞ്ഞു.കോവിഡ് രോഗികൾക്ക് കൊച്ചി അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ ചികിൽസ നൽകും. അമൃത ആശുപത്രിയും അമൃത സർവകലാശാലയും ചേർന്ന് കോവിഡ് രോഗികൾക്കും രോഗബാധയിൽ ആശങ്ക ഉള്ളവർക്കും ഹോട്ട്ലൈനിൽ, 0476 – 28050 50 ബന്ധപ്പെടാം – Gmtv\nPrevious Previous post: ഏപ്രിൽ 20നു ശേഷം ഇളവ്.\nNext Next post: കിലോമീറ്റർ താണ്ടി മകൻ.


മിഷന് യുപി: പ്രിയങ്ക ലക്നൗ സന്ദര്‍ശിക്കും | Future Kerala\nന്യൂഡെല്‍ഹി: കോണ്‍ഗ്രസ് ജനറല് സെക്രട്ടറി പ്രിയങ്ക ഗാന്ധി ജൂലൈ 14ന് ലക്നൗ സന്ദര്‍ശിച്ച് തന്‍റെ ‘മിഷന് യുപി’ പദ്ധതി ആരംഭിക്കും. അടുത്ത വര്‍ഷം ആദ്യം സംസ്ഥാനത്ത് നിയമസഭാ തെരഞ്ഞെടുപ്പ് നടക്കുന്നതിനാല് അതിനുള്ള തയ്യാറെടുപ്പുകള് ആരംഭിക്കുകയാണ് ലക്ഷ്യം. എല്ലാ ജില്ലാ, നഗര പ്രസിഡന്‍റുമാര് ഉള്‍പ്പെടെ എല്ലാ പ്രദേശ് കമ്മിറ്റികളുമായും പ്രിയങ്ക കൂടിക്കാഴ്ച നടത്തും. കര്‍ഷക സമരത്തിന്‍റെ പശ്ചാത്തലത്തില് വിവിധ കര്‍ഷക യൂണിയനുകളുമായും പ്രത്യേക കൂടിക്കാഴ്ച നടത്തുന്നുണ്ട്.\nവിവിധ റിക്രൂട്ട്മെന്‍റ് പ്രശ്നങ്ങളുമായി പൊരുതുന്ന തൊഴിലില്ലാത്ത യുവാക്കളുടെ ഗ്രൂപ്പുകളുമായി അവര് സംവദിക്കും. അടുത്ത നിയമസഭാ തെരഞ്ഞെടുപ്പിനുള്ള പാര്‍ട്ടിയുടെ പ്രകടന പത്രിക തയ്യാറാക്കുന്നതിനെക്കുറിച്ചും പ്രിയങ്ക ഗാന്ധി സംസ്ഥാന കോണ്‍ഗ്രസ് നേതാക്കളുമായി ചര്‍ച്ച നടത്തും. പകര്‍ച്ചവ്യാധിയുടെ രണ്ടാം തരംഗത്തിനുശേഷം സംസ്ഥാനത്തെ കോണ്‍ഗ്രസ് ജനറല് സെക്രട്ടറിയുടെ ആദ്യ സന്ദര്‍ശനമാണിത്.\nതിങ്കളാഴ്ച, ഉപദേശക സമിതിയുമായി കൂടിക്കാഴ്ച നടത്തി, ഉത്തര്‍പ്രദേശിലെ ബ്ലോക്ക് പ്രമുഖ് തെരഞ്ഞെടുപ്പില് ഉണ്ടായ വലിയ തോതിലുള്ള അക്രമങ്ങളെക്കുറിച്ച് അവര് ആശങ്ക പ്രകടിപ്പിച്ചു. രാജ്യത്ത് ഇന്ധനവര്‍ധനയ്ക്കും പണപ്പെരുപ്പത്തിനും എതിരെ കോണ്‍ഗ്രസ് പ്രതിഷേധിക്കുന്നുണ്ട്. യുപിയിലും ജനങ്ങളുടെ പ്രശ്നങ്ങള് ഉന്നയിച്ച് ബിജെപി സര്‍ക്കാരിനെ സമ്മര്‍ദ്ദത്തിലാക്കാന് പാര്‍ട്ടി ശ്രമിക്കുന്നു. പ്രയാഗ്രാജില് തിങ്കളാഴ്ച കോണ്‍ഗ്രസ് പ്രവര്‍ത്തകര് ഇന്ധന വര്‍ധനയ്ക്കും പണപ്പെരുപ്പത്തിനും എതിരെ പ്രതിഷേധ പ്രകടനം നടത്തി. സംസ്ഥാനത്ത് ബിജെപി സര്‍ക്കാര് അധികാരത്തില് വന്ന കാലം മുതല് അവശ്യവസ്തുക്കളുടെ വില ഉയരുകയാണെന്ന് പ്രതിഷേധത്തിന് നേതൃത്വം നല്‍കിയ സംസ്ഥാന സെക്രട്ടറി സഞ്ജയ് തിവാരി പറഞ്ഞു. പെട്രോളിയം ഉല്‍പന്നങ്ങളുടെ വിലയില് കുറവു വരുത്തണമെന്ന് ആവശ്യപ്പെട്ടുള്ളതാണ് ജൂലൈ 17 വരെ സംസ്ഥാനതലത്തില് നടക്കുന്ന കോണ്‍ഗ്രസ് പ്രതിഷേധം.\nPrevious അമിത് ഷാ ഗുജറാത്തില്\nNext നേപ്പാളില് ഡ്യൂബയെ പ്രധാനമന്ത്രിയാക്കി സുപ്രീകോടതി


" ഇനി ഒരു സിനിമാക്കാര്യം " എം.എ. നിഷാദ്. - Cinema Prekshaka Koottayma\n" ഇനി ഒരു സിനിമാക്കാര്യം " എം.എ. നിഷാദ്.\nഎം.എ. നിഷാദിന്റെ fb പേജ് പോസ്റ്റ് .\nകൊറോണ കാലത്തെ എന്നും ആകുലതയുണ്ടാകുന്ന\nകാര്യങ്ങളാണല്ലോ നാം കേൾക്കുന്നത്..\nപക്ഷെ നമ്മൾ കേരളീയർക്ക് ഒരു പ്രത്യേകതയുണ്ട്.പ്രതിസന്ധി\nഘട്ടങ്ങളെ ധീരമായി നേരിടാനുളള കഴിവ്...അത് കൊണ്ടാണ് നമ്മളെ അതിജീവിക്കുന്ന ജനത\nകൊറാേണ എന്ന മഹാവ്യാധി നമ്മുക്കൊരുപാട് തിരിച്ചറിവുകളും സമ്മാനിച്ചിട്ടുണ്ട്..ബന്ധങ്ങളിലെ ഊഷ്മളത,യഥാർത്ഥസൗഹൃദങ്ങൾ,\nസമാധാന പ്രിയത,മറ്റുളളവരെ ആശ്രയിക്കാതെ ചിലതെല്ലാം നമ്മുക്ക് തന്നെ ക്രിയാത്മകമായി ചെയ്യാൻ കഴിയുമെന്ന പാഠം ..അങ്ങനെ ഒരുപാട് കാര്യങ്ങൾ...അത് ഒരു നല്ല കാര്യമായി തന്നെ കാണാൻ ആഗ്രഹിക്കുന്നു...\nഒരു സിനിമ പലപ്പോഴും സംഭവിക്കുകയാണ്..\nഒരു പക്ഷെ ഒരു സിനിമ ജനിക്കുന്നത് ഒരു കഥാകാരന്റെ\nമസ്സിലായിരിക്കാം..അത് സംഭവിക്കുന്നത് ഒരു കൂട്ടായ്മയിലൂടെയാണ്...\nഈ കൊറോണ കാലത്ത് അങ്ങനെ സംഭവിച്ചേക്കാവുന്ന ഒരു സിനിമയേ പറ്റിയാണ് ഈ കുറിപ്പ്...\nഇത് ഞാൻ സംവിധാനം ചെയ്യുന്ന സിനിമയല്ല,ഇത് ഞാൻ എഴുതുന്ന സിനിമയാണ്..ഇതിന് മുമ്പും,എന്റ്റെ സിനിമകൾക്ക് ഞാൻ കഥയും തിരക്കഥയുംരചിച്ചിട്ടുണ്ട്..പകൽ,നഗരം,വൈരം,കിണർ ഇതൊക്കെ എന്റ്റെ കഥകളായിരുന്നു,കഥയും തിരക്കഥയും രചിച്ചത് ആയുധം എന്ന സിനിമക്കും..ഞാൻ സംവിധാനം ചെയ്യാൻ പോകുന്ന ''കവിത സ്റ്റുഡിയോ''എന്ന ചിത്രത്തിന്റെ രചനയിൽ എന്നോടൊപ്പം പ്രിയ സുഹൃത്ത് സുനീഷ് വാരനാടും ഉണ്ടായിരുന്നു ..\nസംവിധാനം പഠിക്കാൻ നിർമ്മാതാവായി,മൂന്ന് ചിത്രങ്ങൾ നിർമ്മിച്ചു...സിനിമ എന്നും ഒരു ലഹരിയാണ് ഇന്നും..രാഷ്ട്രീയം രക്തത്തിൽ അലിഞ്ഞതും..\nഎന്നെ സംബന്ധിച്ചിടത്തോളം സിനിമയും രാഷ്ട്രീയവും ഒരു നാണയത്തിന്റെ രണ്ട് വശങ്ങളാണ്..ഞാനെന്റെ രാഷ്ട്രീയം മറച്ച് വെക്കാറില്ല..എന്റേത് ഒരിടത് പക്ഷ രാഷ്ട്രീയം\nതന്നെയാണ്..ആശയപരമായി എന്നോട് യോജിക്കുന്നവരുണ്ടാകാം എതിർക്കുന്നവരുമുണ്ടാകാം..അതൊന്നുംവ്യക്തിപരമല്ല..ഞാനെതിർക്കുന്നത് വർഗ്ഗീയ രാഷ്ട്രീയത്തേയാണ് ..അത് ഭൂരിപക്ഷ വർഗ്ഗീയതയായാലും,ന്യൂനപക്ഷ വർഗ്ഗീയതയായാലും ഒരുപോലെ എതിർക്കപെടേണ്ടത്തന്നെയാണ്..എന്തെങ്കിലും സ്വാർത്ഥ താൽപര്യങ്ങൾക്ക് വേണ്ടി വ്യക്തിത്വം പണയപ്പെടുത്തി ജീവിക്കാൻ ആഗ്രഹിക്കുന്നുമില്ല..അത് കൊണ്ട് തന്നെ സുഹൃത്തുക്കളേക്കാലും സിനിമാ രംഗത്ത് ശത്രുക്കളാണെനിക്ക് കൂടുതലും..അത് ഞാൻ കാര്യമായി എടുക്കാറുമില്ല ..എന്നാൽ ഒരുപാട് നല്ല സൗഹൃദങ്ങളും എനിക്കീരംഗത്തുണ്ട്..അത്തരം ഒരു സൗഹൃദത്തിലാണ് പുതിയ സിനിമയുടെ ജനനം..\nഞാനെഴുതുന്ന പുതിയ സിനിമയുടെ സംവിധായകൻ റോയി പി .തോമസ്സാണ്..സിനിമ അറിയുന്നവർക്ക് അദ്ദേഹത്തേ അറിയാം..പ്രതിഭാധനരായ ഭരതൻ,പദ്മരാജൻ,മോഹൻ,വേണു നാഗവളളി,ഭദ്രൻ ഇവരോടൊപ്പം സംവിധാന സഹായിയായും,പിന്നീട് ഒട്ടനേകം ചിത്രങ്ങളുടെ കലാ സംവിധായകനായും,കാനായി കുഞ്ഞിരാമനെന്ന കലാകാരന്റെ ശിഷ്യനും കൂടിയായ റോയി പി തോമസ്സ് പ്രവർത്തിച്ചിട്ടുണ്ട്..ഒരു നല്ല കാർട്ടൂണിസ്റ്റും കൂടിയാണദ്ദേഹം..\nഞാനദ്ദേഹത്തേ പരിചയപ്പെടുന്നത് വർഷങ്ങൾക്കു മുമ്പ് ഒരു ഈദ് ദിനത്തിലാണ്..എന്റെ മരിച്ച് പോയ അമ്മാവൻ അൻസാരിയുടെ സൂഹൃത്തായിരുന്നു റോയി..\nപുനലൂരിലെ തറവാട് വീട്ടിലെ പെരുന്നാൾ ദിനത്തിൽ അമ്മാവന്റെ ക്ഷണം സ്വീകരിച്ചാണ് അദ്ദേഹം അന്നെത്തിയത്..എന്റെ സിനിമാ മോഹം നന്നായി അറിയാവുന്ന അമ്മാവൻ റോയിച്ചനെ എനിക്ക് പരിചയപ്പെടുത്തിയത് ഇന്നും ഓർമ്മയിലുണ്ട്..ഭദ്രന്റെ " ഇടനാഴിയിൽ ഒരു കാലൊച്ച " എന്ന സിനിമയിലെ വർക്ക് കഴിഞ്ഞാണ് അദ്ദേഹം എത്തിയത്..സിനിമാ പ്രേമിയായ എട്ടാം ക്ളാസ്സുകാരൻ റോയി പി.തോമസ്സിനെ ഇമ്പ്രസ്സ് ചെയ്യാൻ പല നമ്പരും ഇട്ട് നോക്കിയത് ചരിത്രം..ഇന്ന് അതേ റോയി പി തോമസ്സിന് വേണ്ടി ഞാൻ പേന ചലിപ്പിക്കുന്നു...തിരക്കഥ മാത്രമല്ല അതിനേക്കാളും വലിയ ഒരുത്തരവാദിത്തമാണ് അദ്ദേഹം എന്നെ ഏൽപിച്ചിരിക്കുന്നത്...ഈ ചിത്രത്തിലെ പ്രധാന വേഷങ്ങളിലൊന്ന് ഞാൻ ചെയ്യണമെന്ന ഉത്തരവാദിത്തം..\nഅഭിനയം കൂടെ കൊണ്ട് നടക്കാൻ ഞാൻആഗ്രഹിച്ചിട്ടില്ല..സുഹൃത്തുക്കളുടെ ചിത്രങ്ങളിൽ അഭിനയിക്കുന്നു അത്ര മാത്രം..ഞാൻ ഒഴിയാൻ ശ്രമിച്ചെങ്കിലും സംവിധായകൻ അയയുന്നില്ല..സുജിത് എസ്. നായർ ,മധുപാലിന്റെ രചനയിൽ സംവിധാനം ചെയ്ത " വാക്ക് " എന്ന സിനിമ (റിലീസ് ആയിട്ടില്ല) കണ്ടത് കൊണ്ടാണ് റോയി എന്നോട് വേഷം\nചെയ്യണമെന്നാവശ്യപ്പെട്ടത്...ആ സിനിമക്ക് കഴിഞ്ഞ വർഷത്തെ അഭിനയത്തിനുളള ഫിലിം ക്രിട്ടിക്സിന്റെ ജൂറീ പുരസ്ക്കാരം എനിക്ക് ലഭിച്ചത് ഒരുപാട് സന്തോഷം നൽകിയ അനുഗ്രഹമാണ്.\nഒരുപക്ഷെ എന്നിലെ നടനിൽ അദ്ദേഹത്തിന്\nവിശ്വാസമുണ്ടായിരിക്കാം...നാല് സംവിധായകർ ഒരുക്കിയ ''ലെസ്സൻസ് ''എന്ന ആന്തോളജീ മൂവിയിലെ രമേഷ് അമാനത്ത് സംവിധാനം ചെയ്ത ''ചൂളം'' എന്ന ചിത്രം കണ്ട ശേഷം എന്നെ വിളിച്ചഭിനന്ദിച്ച നല്ല സൗഹൃദങ്ങളിൽ പെട്ടൊരാളെന്ന നിലക്ക് റോയി പി തോമസിന്റ്റെ അഭിനയിക്കാനുളള ക്ഷണം സ്വീകരിച്ചു .\nഎനിക്കേറ്റവും ഇഷ്ടപ്പെട്ട ഒരിടമാണ് കുട്ടനാടും പരിസരവും...അതിന്റെ പച്ചപ്പും ഗ്രാമീണ ഭംഗിയുമൊക്കെയുളള ഭൂമിക തന്നെയാണ് പ്രധാന ലൊക്കേഷൻ...കുട്ടനാടും എടത്വായുമൊക്കെ എനിക്ക് പരിചിതമായ ഇടങ്ങളാണ്..\nകുട്ടനാടാണ് നമ്മുടെ കഥാപാത്രങ്ങളുളളത്..അതിൽ പ്രധാനിയായ ബാലചന്ദ്രൻ മേനോനല്ല നായരാണ്...തെക്കേതിൽ ബാലചന്ദ്രൻ നായർ എന്നാണ് മുഴുവൻ പേര് അയാളെ എനിക്കറിയാം..മുരളികാവാലത്തിനേയും എനിക്കറിയാം,അമ്മുവും സുധയുമൊക്കെ എനിക്ക് പരിചിതമായ മുഖങ്ങൾ തന്നെ...അമേരിക്കൻ പ്രവാസിയായ തമ്പിച്ചൻ,ഷാപ്പ് മുതലാളി ശശാങ്കൻ,മെമ്പർ വനജ,തെക്ക് നിന്ന് വന്ന് കുട്ടനാട് സെന്റ് ജോർജ്ജ് ഓർത്തഡോക്സ് പള്ളിയിലെ ഫിലിപ്പോസച്ഛൻ,സഹായി തൊമ്മി അങ്ങനെ അങ്ങനെ നാം അറിയുന്ന നമ്മുടെ കുട്ടനാട്ട് കാരുടെ കഥയാണ് ഞങ്ങളുടെ പുതിയ സിനിമ..( ഇവരൊക്കെ ഈ സിനിമയിലെ കഥാപാത്രങ്ങളാണേ! ).\nഈ സിനിമയുടെ രചനാ വേളയിൽ മുഖപുസ്തക സൗഹൃദങ്ങളിലുളള ഒരുപാട് നല്ല സുഹൃത്തുക്കളുടെ സഹായം ഞാൻ\nതേടിയിട്ടുമുണ്ട്...എടത്വക്കാരൻ ഫേസ് ബുക്ക് പുലീ ജുബിൻ ജേക്കബ് അതിൽ പ്രധാനിയാണ്..ജുബിനെ നിന്നെ ഞാൻ ശല്ല്യം ചെയ്തുകൊണ്ടേയിരിക്കും...നല്ല ഭാഷയിൽ കവിതകളും കഥകളുമെഴുതുന്ന എന്റെ മറ്റൊരു സുഹൃത്ത് ഗീതാ ജാനകി,ജീയോളജിസ്റ്റുംകൂടിയാണ്,\nഎന്റെ കിണർ എന്ന ചിത്രത്തിന്റെ രചനാ വേളയിൽ ജിയോളജീ ഡിപ്പാർട്ട്മെന്റ്റിലെ ചില കാര്യങ്ങൾ മനസ്സിലാക്കിതന്നത് ഗീതയാണ്..മികച്ച കഥാകൃത്തിനുളള സംസ്ഥാന അവാർഡ് എനിക്ക് ലഭിച്ചത് " കിണർ " എന്ന ചിത്രത്തിനാണ്..ഈ ചിത്രത്തിലും ഗീതയുടെ സഹായം ഇതിനാൽ അഭ്യർത്ഥിക്കുന്നു..\nരാഷ്ട്രീയ പരമായി വിയോജിപ്പുളള മുഖപുസ്തകത്തിലെ പല സുഹൃത്തുക്കളും എന്റെ അഭ്യൂദയാകാംക്ഷികളുമാണ്,\nഅവരിൽ,കോൺഗ്രസ്സുകാരും,ബി ജെ പി കാരുമുണ്ട്,ജേക്കബ് സുധീറിനേയും,ജോർജ്ജ് ഡിലൈറ്റുനേയും,മുഹമ്മദ് ഷാഫിയേയും പോലുളള കോൺഗ്രസ്സുകാരും,സോമരാജ പണിക്കരും,മാധ്യമ പ്രവർത്തകനും സുഹൃത്തുമായ റെജിനായരേയും,സന്ദീപ് വചസ്പതിയേയും പോലെയുളള ബി ജെ പി സുഹൃത്തുക്കളും എനിക്ക് പിന്തുണ നൽകിയവരാണ്...പിന്നെ സഖാക്കൾ ,അവരെല്ലാം എന്റെ ചങ്ക്സാണ് ഒരാളുടെ പേര് മാത്രം പറയാൻ ഞാൻ\nആഗ്രഹിക്കുന്നില്ല...എന്നാലും ലാൽകുമാറിനേയും,നിമ്മി ആർ ദാസിനേയും പോലെയുളള സഖാക്കളേയും,ബാല്യകാല സുഹൃത്തുക്കളായ എബി മാമനേയും,അരുൺ സുധാകരനേയും,സോണി മാത്യൂവിനേയുമൊക്കെ പ്രത്യേകം പരാമർശിക്കപെടേണ്ടവർ തന്നെ കാരണം ഇവരെല്ലാം എന്റെ വിമർശകരും കൂടിയാണ്... നാളിത് വരെ എന്നെ പ്രോത്സാഹിപ്പിച്ച മുഖപുസ്തക സൗഹൃദത്തിലെ എല്ലാ സുഹൃത്തുക്കളോടും,വിമർശകരോടും ഒരേയൊരു കാര്യമേ പറയാനുളളൂ..\nവിട്ട് പോകാൻ പാടില്ലാത്ത പേരുകളിൽ എന്റെ സഹോദരതുല്ല്യനായ നടനും സംവിധായകനുമായ സോഹൻ സീനുലാൽ,ആർ മനോജ് കുമാർ (മൂവാറ്റുപുഴ)ഞാൻ അഭിനയിച്ച അവകാശികൾ എന്ന ചിത്രത്തിന്റെ സംവിധായകനും,എറണാകുളം ജില്ലാ പഞ്ചായത്ത് മെമ്പറും കൂടിയായ എൻ. അരുൺ തുടങ്ങിയവരുമുണ്ട്..പിന്നെ എന്റെ ചങ്കുകളായ ഹാരിസ് യൂനിസും,സഹീർ കാസിമും .\nമറ്റ് കഥാപാത്രങ്ങൾ ചെയ്യുന്ന അഭിനേതാക്കളേയാ അണിയറ പ്രവർത്തകരേയോ തീരുമാനിച്ചിട്ടില്ല..തിരക്കഥ പൂർത്തിയായ ശേഷം മാത്രമേ അത്തരം തീരുമാനങ്ങളിലേക്ക് കടക്കൂ..ഒരു കാര്യം ഉറപ്പ് തരാം .നിങ്ങളിഷ്ടപ്പെടുന്ന താരങ്ങൾ ഈ സിനിമയിലുണ്ടാകും...\nഎം.എ നിഷാദ് .\n( സംവിധായകൻ ,നടൻ ,തിരക്കഥാകൃത്ത് )\nസിനിമ പ്രേക്ഷക കൂട്ടായ്മയുടെ വിജയാശംസകൾ.\n" ഇനി ഒരു സിനിമാക്കാര്യം " എം.എ. നിഷാദ്. Reviewed by CPK on April 02, 2020 Rating: 5


അതിജീവനത്തിന്റെ പാതയിൽ – Sodari Magazine for Sisters\nHome Posts Writings - രചനകൾ Articles & Notes അതിജീവനത്തിന്റെ പാതയിൽ\nby Shiny Abhilash June 12, 2021 June 12, 2021\nഅതിജീവനം – നാം ഈ വാക്ക് നിരന്തരമായി കേള്‍ക്കാന് തുടങ്ങിയിട്ടു ഏകദേശം ഒരു വര്‍ഷം കഴിഞ്ഞിരിക്കുന്നു. അതിജീവനം അഥവാ Survival. അതിജീവനം എന്നാല് പൊരുത്തപ്പെടല് എന്നു കൂടി അര്‍ത്ഥമാക്കേണ്ടതുണ്ട്. പിറവി മുതല് അതിജീവനം തുടങ്ങുകയായി. ഒന്‍പതു മാസം ഒന്നുമറിയാതെ സുഖിച്ചു കിടന്നിരുന്നിടത്തു നിന്ന് ഭൂമിയിലെ പരിതസ്ഥിതിയിലേക്കുള്ള ചുവടു മാറ്റത്തില് തുടങ്ങുന്ന അതിജീവനം. ആദ്യശ്വാസം എടുക്കാന് വേണ്ടി കരഞ്ഞു തുടങ്ങുമ്പോള് മുതല് നാം അതിജീവിക്കുകയാണ്. പിന്നീടങ്ങോട്ട് മഞ്ഞും, മഴയും, വെയിലും, വെള്ളവും, വായുവും, ഭക്ഷണവും, എന്നുവേണ്ട, അതിജീവന പാതയില് ഇടര്‍ച്ചക്കല്ലുകളാകുന്ന ഒട്ടേറെ കാര്യങ്ങള് നാം തരണം ചെയ്തു നമ്മള്. നമുക്ക് പരിചിതമല്ലാത്ത ഈ ലോകത്തിലേക്കു കടന്നു വന്ന് നാം ഇതിനോടൊക്കെ പൊരുത്തപ്പെടുന്നതാണ് അതിജീവനം. പക്ഷെ ഇതു നമുക്ക് വളരെ പ്രയാസവുമാണ്. എന്നാല് ഇതു പ്രയാസമല്ലാതാകുന്ന ഇടത്തിലാണ് നമുക്കു അതിനോട് പൊരുത്തപ്പെടാനാകുക. നമ്മുടെ നാട് പ്രളയം, ഉരുള്‍പൊട്ടല്, ഓഖി, തുടങ്ങിയ പ്രകൃതി ക്ഷോഭങ്ങളെ അതിജീവിച്ചു വന്നതാണ്. എന്നാല് കൊറോണ എന്ന കുഞ്ഞന് വൈറസിന് മുമ്പില് നമ്മുടെ അതിജീവനം വളരെ മന്ദഗതിയില് ആണെന്ന് മാത്രം.\nAthijeevanathinte Paathayil / Shyni Abhilash(Kaalika Chintha)\nനിര്‍ബന്ധത്തിന് വഴങ്ങിയാണ് ശീമോനത് ചെയ്തത്. നീതിമാന്റെ കുരിശിന്റെ വലിപ്പം കണ്ടപ്പോഴേ അതിന്റെ ഭാരം ഊഹിച്ച കുറേനക്കാരന് തനിക്കാവില്ലാ അതു ചുമക്കാന് എന്നു പറഞ്ഞിട്ടുണ്ടാവും. ചുമക്കുന്ന കുരിശ് തന്റേതല്ലാത്തകൊണ്ടും കൂടെ നടക്കാന് ക്രിസ്തു ഉണ്ടായിരുന്നതുകൊണ്ടും കാല്‍വരിയിലെത്തുമ്പോള് കുരിശ് കൈ മാറാമല്ലോ എന്നോര്‍ത്തതുകൊണ്ടുമാകണം ചുമലില് ആ കുരിശു വച്ചപ്പോള് ശീമോന് ഒട്ടും ഭാരം തോന്നാതിരുന്നത്. കൂടെ നടക്കാന് അവനുള്ളിടത്തോളം കുരിശ് ഒരു ഭാരമല്ല. ഈ മഹാമാരിയിലും കൂടെ നടക്കാന് അവനുണ്ടെന്നുള്ളതാണ് ഇവയെല്ലാം അതിജീവിക്കാന് നമ്മെ പ്രാപ്തരാക്കുന്നത്. മാസ്‌കിനുള്ളില് മുഖം മറെക്കുമ്പോഴും കൈ കഴുകുമ്പോഴും നമ്മുടെ കൂടെ ഉള്ള ഒരുവന്.\nപ്രതിസന്ധികളെ തരണം ചെയ്യുവാന് ഏറ്റവും വലിയ മാതൃക കര്‍ത്താവായ യേശുക്രിസ്തു തന്നെ. പ്രതിസന്ധികളുടെ നടുവില് നിന്ന് അവന് ഒരിക്കലും പിന്നോട്ട് ഓടി മാറിയില്ല, എതിര്‍ത്തില്ല, മുഷ്ടി ചുരുട്ടിയുമില്ല. നെഞ്ചു വിരിച്ചു അവയ്ക്കിടയിലൂടെ നിര്‍ഭയമായി നടന്നു പോയി. അവനു മുമ്പില് പ്രതിസന്ധികള് വഴി മാറുകയായിരുന്നു.\nഇതാണ് വൈകാരിക അച്ചടക്കം (Emotional quotient). ജീവിത വിജയത്തിന് ഏറ്റവും അനിവാര്യമായ ഒരു ഘടകമാണ് EQ. ഇതു ജന്മനാല് ലഭിക്കുന്നതല്ല സാഹചര്യങ്ങളില് നിന്നും അനുഭവങ്ങളില് നിന്നും നാം ആര്‍ജ്ജിച്ചെടുക്കുന്ന ഒന്നാണ്. നാം ഇന്നലെ ഭയപ്പെട്ട നാളെയാണ് ഇന്ന്. ചങ്കുറപ്പോടെ ഇന്നില് നടന്നു നീങ്ങാന് സാധിക്കുന്നുവെങ്കില് നമ്മള് വിജയിയായി.\nജീവിത വിജയത്തിന് അനിവാര്യമായ5കാര്യങ്ങള്.\nSelf Exploration: സ്വയം ആത്മ പരിശോധനകള് നടത്തി നാം ആരാണെന്നു തിരിച്ചറിയുക. ഇതു ആത്മവിശ്വാസം വര്‍ധിപ്പിക്കും. നിങ്ങളുടെ വികാരങ്ങളെക്കുറിച്ചു ബോധവാന്മാരാകുക. ദേഷ്യം വരുമ്പോള് എനിക്കു ദേഷ്യം വരുന്നുണ്ട് എന്നു മനസിലാക്കുക. ഇതു ദേഷ്യം നിയന്ത്രിക്കാന് സഹായിക്കും. ഇതു സന്തോഷവും സമാധാനവും നല്‍കും.\nAvoid Negative തൗഘ്റ്സ്: നെഗറ്റീവ് ആയ ചിന്തകളെ അവസാനിപ്പിക്കുക. നിങ്ങളുടെ ചുറ്റും എന്തു നടക്കുന്നു എന്നതിനേക്കാള് നിങ്ങളുടെ ഉള്ളില് എന്തു സംഭവിക്കുന്നു എന്നതാണ് പ്രധാനം.\nTake the responsibiltiy: സ്വന്തം പ്രവര്‍ത്തിയുടെ ഉത്തരവാദിത്വം ഏറ്റെടുക്കുക. വിജയങ്ങളുടെ ക്രെഡിറ്റ് ഏറ്റെടുക്കുകയും പരാജയത്തിന്റെ ഉത്തരവാദിത്വം മറ്റുള്ളവരുടെ തലയില് കെട്ടി വെക്കാതിരിക്കുകയും ചെയ്യുക. തെറ്റു പറ്റിയെങ്കില് തിരുത്താന് ശ്രമിക്കുക.\nBe houmrous in all the situations: ജീവിതത്തെയും പ്രതിസന്ധികളെയും നര്‍മ്മ ബോധത്തോടെ വീക്ഷിക്കുക.\nRespect the emotions of others: മറ്റുള്ളവരേയും അവരുടെ വികാരങ്ങളെയും ബഹുമാനിക്കുക.\nഅതിജീവനത്തിനു നമുക്കു വേണ്ടത് ഇതാണ്. അവന് നമ്മോടു കൂടെ നടക്കുമ്പോള് അവന്റെ ക്രൂശിനോട് പൊരുത്തപ്പെട്ടു പോകാന് നമുക്കു ആകും. കുരിശു എന്റെ ചുമലുകള്‍ക്ക് ഭാരമാകുമ്പോള് പുറം ഉഴവുചാല് പോലെ കീറിയ യേശു കര്‍ത്താവിനെ ഓര്‍ക്കാം അതിജീവനത്തിനു നമുക്ക് അവനാണ് മാതൃക. നമുക്കു എന്തിനെയും അതിജീവിക്കാന് കഴിയും. അതിജീവനമെന്നാല് പൊരുത്തപ്പെടലാണ്…..\nPrevious Articleഒരു വിധവയുടെ അതിജീവനം\nNext ArticleThe trap of comparison


പലസ്തീനെ അംഗീകരിക്കുന്നതു വരെ ഇസ്രായേലിനെ രാഷ്ട്രമായി അംഗീകരിക്കേണ്ട: പി.എല്.ഒ – Malayalam today news\nപലസ്തീനെ അംഗീകരിക്കുന്നതു വരെ ഇസ്രായേലിനെ രാഷ്ട്രമായി അംഗീകരിക്കേണ്ട: പി.എല്.ഒ\nറാമല്ല: പലസ്തീനെ അംഗീകരിക്കുന്നതു വരെ ഇസ്രായേലിനെ രാഷ്ട്രമായി അംഗീകരിക്കേണ്ടെന്ന് പലസ്തീന് ലിബറേഷന് ഓര്‍ഗനൈസേഷന് (പി.എല്.ഒ) തീരുമാനിച്ചു. പി.എല്.ഒയുടെ സെന്‍ട്രല് കൗണ്‍സില് യോഗമാണ് ഇതുസംബന്ധിച്ച ശുപാര്‍ശ പലസ്തീന് പ്രസിഡന്റ് മെഹ്മൂദ് അബ്ബാസിന് കൈമാറാന് തീരുമാനിച്ചിരിക്കുന്നത്.\nഉന്നതാധികാര സമിതിയുടെ ശുപാര്‍ശയില് അന്തിമ തീരുമാനം മെഹ്മൂദ് അബ്ബാസ് സ്വീകരിക്കും. ജറൂസലേമിനെ ഇസ്രായേല് തലസ്ഥാനമായി പ്രഖ്യാപിച്ച യുഎസ് നടപടിയുടെ പശ്ചാത്തലത്തില് ഭാവി പരിപാടികള് ആലോചിക്കുന്നതിനാണ് പി.എല്.ഒ. യോഗം ചേര്‍ന്നത്. ഇസ്രായേല് യുദ്ധത്തിന് മുന്‍പ് ഉണ്ടായിരുന്ന പലസ്തീന് അതിര്‍ത്തികളും, കിഴക്കന് ജറുസലേം തലസ്ഥാനവും ഇസ്രായേല് അംഗീകരിക്കണം എന്നാണ് 1990ലെ ഓസ് ലോ കരാറില് വ്യക്തമാക്കുന്നത്. ഇക്കാര്യം അംഗീകരിച്ചു കൊണ്ടാണ് ഇസ്രായേല് കരാറില് ഒപ്പിട്ടത്.\nഇതിന് വിരുദ്ധമായാണ് ജറുസലേമിനെ തലസ്ഥാനമായി അമേരിക്കന് പ്രസിഡന്റ് ഡോണാള്‍ഡ് ട്രംപ് പ്രഖ്യാപിച്ചത്. ഇതുപ്രകാരം യു.എസ് എംബസി ഇസ്രായേല് തലസ്ഥാനമായ ടെല്‍അവീവില് നിന്ന് മാറ്റാന് ട്രംപ് ഉത്തരവിട്ടിരുന്നു. ട്രംപിന്റെ പ്രഖ്യാപനത്തോടെ പലസ്തീനെയും ഇസ്രായേലിനെയും രണ്ടു രാഷ്ട്രങ്ങളായി കാണാനുള്ള യു.എസ് നയമാണ് തകര്‍ക്കപ്പെട്ടത്.\namerican tramp, P L A, PALKASTHEEN, ramalla\nപലസ്തീനെ അംഗീകരിക്കുന്നതു വരെ ഇസ്രായേലിനെ രാഷ്ട്രമായി അംഗീകരിക്കേണ്ട: പി.എല്.ഒ added by Mtoday on January 16, 2018


ഫോര്ടിസ് ഹസ്പിറ്റല്സ് in ബന്നെരഘട്ടാ രോഡ്, ബൈംഗലോര് | 197 people Reviewed - AskLaila\n154/9, ബന്നെരഘട്ടാ രോഡ്, ബൈംഗലോര് - 560076, Karnataka\nPeople who viewed ഫോര്ടിസ് ഹസ്പിറ്റല്സ് also viewed\nHospital, വിട്ടൽ മല്ല്യാ രോഡ്\nഡക്ടര്. ഗോസ്വാമി ക്ലിനിക്\nHospital nearby ഫോര്ടിസ് ഹസ്പിറ്റല്സ്\nഡക്ടര്. സംജയ് പൈ ( അപോലോ ഹസ്പിറ്റൽ )\nHospital, ബന്നെരഘട്ടാ രോഡ്\nഷ്രി വെംകറ്റെഷ്വാരാ ഡെംറ്റൽ കലെജ് & ഹസ്പ...\nഫോസാ ഹ്യൂമ്യാനിറ്റെരിയൻ ഹസ്പിറ്റൽ\nഷ്രീ വെംകറ്റെസ്വര സ്പെഷെലിറ്റി ഹസ്പിറ്റൽ...


കെഎസ്ആർടിസിയും പരിസ്ഥിത സൗഹാർദമാവുന്നു; ഡീസലിന് പകരം ഇനി LNG ബസുകൾ - Malayalam DriveSpark\nകെഎസ്ആർടിസിയും പരിസ്ഥിത സൗഹാർദമാവുന്നു; ഡീസലിന് പകരം ഇനി LNG ബസുകൾ\nUpdated: Saturday, November 7, 2020, 23:48 [IST]\nമലിനീകരണം കുറയ്ക്കാൻ പ്രകൃതിദത്ത മാർഗങ്ങൾ ഉപയോഗിക്കുന്നതിലേക്ക് തിരിഞ്ഞിരിക്കുകയാണ് ലോക ജനത. വാഹനങ്ങളുടെയും മറ്റ് മൊബിലിറ്റി സംവിധാനങ്ങളുടേയും കാര്യത്തിലും ഇതേ ചിന്താഗചിയാണ് ഇപ്പോൾ ഏറെ കുറേ എല്ലാവർക്കുമുള്ളത്.\nമലിനീകരണം കൂടുതലായുള്ള പല നഗരങ്ങളിലും ഇപ്പോൾ പെട്രോൾ/ ഡീസൽ വാഹനങ്ങളെ ഇലക്ട്രിക് വാഹനങ്ങളും മറ്റ് പരിസ്ഥിതി സൗഹൃദ ഇന്ധനങ്ങൾ ഉപയോഗിക്കുന്ന വാഹനങ്ങളും മാറ്റിസ്ഥാപിക്കുന്നു.\nകേരളവും ഇതേ പാത പിന്തുടരാനുള്ള ഒരുക്കത്തിലാണ്. ജനങ്ങൾ ഏറ്റവും കൂടുതൽ ഉപയോഗിക്കുന്ന കെഎസ്ആർടിസി ബസുകൾ പരിസ്ഥിത സൗഹാർദമാക്കാനുള്ള ഒരുക്കത്തിലാണ് അധികൃതർ.\n400 ഓളം ഡീസൽ ബസുകൾ പ്രകൃതിവാതക ഇന്ധനത്തിലേക്ക് (LNG) മാറ്റാണ് പദ്ധതി. ഇതിനായി ഗതാഗത വകുപ്പിന്റെ അനുമതി ലഭിച്ചു കഴിഞ്ഞു. ഒരു സാധാരണ ഡീസൽ ബസ് LNG -യായി പരിവർത്തനം ചെയ്യുന്നതിന് 25 ലക്ഷം രൂപയാണ് ചെലവ്.\nഇത്തരത്തിൽ 400 -ഓളം ബസുകൾ പരിവർത്തനം ചെയ്യുന്നതിന് 100 കോടി രൂപയോളം ചെലവുണ്ടാവും. LNG ബസുകൾക്ക് ഒരു വർഷത്തെ വാറന്റിയും ആറ് വർഷത്തെ മെയിൻന്റെനൻസുമായിട്ടാണ് ഇത് വരുന്നത്.\nപഴയ ബസുകൾ LNG -യിലേക്ക് പരിഷ്കരിച്ചാൽ അത് മുതലാകുമോ എന്ന ആശങ്ക ഇതിനോടകം പലയിടത്തും നിന്ന് ഉയർന്ന് വരുന്നുണ്ട്.\nLNG ബസുകൾക്കായി കേന്ദ്ര സർക്കാരും ധനസഹായം പ്രഖ്യാപിച്ചിട്ടുണ്ടെന്ന് സംസ്ഥാന ഗതാഗത വകുപ്പ് സൂചിപ്പിച്ചു. നിലവിൽ ബസുകൾ പരിവർത്തനം ചെയ്യുന്നതിന് ആവശ്യമായ തുക നാല് ശതമാനം പലിശയിൽ കിഫ്ബി നൽകുമെന്ന് കെഎസ്ആർടിസി മാനേജിംഗ് ഡയറക്ടർ അറിയിച്ചു.\nMOST READ: പ്രീമിയം ഹാച്ച്ബാക്ക് ശ്രേണിയിലെ പ്രീമിയം കാർ; i20-യുടെ പുതിയ പരസ്യ വീഡിയോയുമായി ഹ്യുണ്ടായി\nബസുകൾക്കായുള്ള ബോഡി സ്വന്തമായി നിർമ്മിക്കുന്ന കെഎസ്ആർടിസി LNG ബസിനായുള്ള ബോഡിയും രൂപകൽപ്പന ചെയ്തിട്ടുണ്ട്, എന്നാൽ ഇതിന് ARAI സർട്ടിഫിക്കേഷൻ ലഭിച്ചിട്ടില്ല. അതിനാലാണ് പഴയ ഡീസൽ ബസുകളുടെ ഫ്യുവൽ സിസ്റ്റം മാറ്റാൻ തീരുമാനിച്ചത്.\nഇതിന് മുമ്പ് 2016 -ൽ LNG ബസുകൾ കെഎസ്ആർടിസി പരീക്ഷണാടിസ്ഥാനത്തിൽ നിരത്തുകളിലെത്തിച്ചിരുന്നു. സംസ്ഥാനത്ത് LNG നിറക്കുന്നതിനുള്ള സൗകര്യങ്ങളുടെ പരിമിതിയും, റോഡിന്റെ സാഹചര്യങ്ങളും ഇത്തരം ബസുകളുടെ സർവ്വീസിന് പ്രായോഗികമായ നിരവധി ബുദ്ധിമുട്ടുകൾ ഉണ്ടാക്കുന്നു എന്നത് വാസ്ഥവമാണ്.\nകൂടാതെ ബസുകൾക്ക് സർവ്വീസ് നടത്താൻ പെട്രോളിയം ആന്റ് എക്സ്പ്ലോസീവ് സെഫ്റ്റി ഓർഗനൈസേഷന്റെ (PESO) അംഗീകാരവും ആവശ്യമാണ്.\nഈ ചെലവുകളും സുരക്ഷാ കാരണങ്ങളുമെല്ലാം കണക്കിലെടുത്ത് ആദ്യം 50 ബസുകളിൽ പരീക്ഷണാടിസ്ഥാനത്തിൽ LNG ഫ്യുവൽ സംവിധാനം ഘടിപ്പിക്കാനാണ് അധികൃതർ ഒരുങ്ങുന്നത്. ഇവയുടെ ഓൺ-റോഡ് പരീക്ഷണം വിജയകരമായാൽ മാത്രമേ ബാക്കി ബസുകൾ ഇത്തരത്തിൽ പരിഷ്കരിക്കുകയുള്ളൂ.\nKSRTC Plans To Become Greener By ConertinG Diesel Buses To LNG. Read in Malayalam.


‘ധോണി എക്കാലത്തെയും മികച്ച ക്യാപ്റ്റൻ’ | Fanport | Indian Premier League News Malayalam\nSunday, May 16, 2021 08:47 PM\nHome Cricket Indian Premier League ‘ധോണി എക്കാലത്തെയും മികച്ച ക്യാപ്റ്റൻ’\n‘ധോണി എക്കാലത്തെയും മികച്ച ക്യാപ്റ്റൻ’\nമുൻ ഇന്ത്യൻ ക്യാപ്റ്റൻ മഹേന്ദ്ര സിംഗ് ധോണി എക്കാലത്തെയും മികച്ച ക്യാപ്റ്റൻ ആണെന്ന് മുൻ ഇംഗ്ലണ്ട് താരം കെവിൻ പീറ്റേഴ്‌സൺ. മഹേന്ദ്ര സിംഗ് ധോണിയുടെ മികച്ച പ്രകടനത്തിന് എതിരെ പറയുക പ്രയാസമാണെന്നും മുൻ ഇംഗ്ലണ്ട് താരം പറഞ്ഞു. സ്റ്റാർ സ്പോർട്സിന് അനുവദിച്ച അഭിമുഖത്തിലാണ് കെവിൻ പീറ്റേഴ്‌സൺ ക്യാപ്റ്റനെന്ന നിലയിൽ ധോണിയുടെ പ്രകടനം മികച്ചതാണെന്ന് പീറ്റേഴ്‌സൺ പറഞ്ഞത്.\nമഹേന്ദ്ര സിങ് ധോണിയുടെ കീഴിലാണ് ഇന്ത്യ 2007ൽ ടി20 ലോകകപ്പ് കിരീടവും 2011ൽ ഏകദിന ലോകകപ്പ് കിരീടവും നേടിയത്. കൂടാതെ ചെന്നൈ സൂപ്പർ കിങ്സിന്റെ കൂടെ 2010ലും 2011ലും 2018ലും ഇന്ത്യൻ പ്രീമിയർ ലീഗ് കിരീടവും നേടിയിട്ടുണ്ട്. നിലവിലെ ഇന്ത്യ കണ്ട ഏറ്റവും മികച്ച ക്യാപ്റ്റന്മാരുടെ പട്ടികയിലാണ് ധോണിയുടെ സ്ഥാനം.\nകഴിഞ്ഞ ഏകദിന ലോകകപ്പിൽ ന്യൂസിലൻഡിനോട് തോറ്റ് ഇന്ത്യ പുറത്തായതിന് ശേഷം ധോണി ഇന്ത്യക്ക് വേണ്ടി കളിച്ചിട്ടില്ല. ഐ.പി.എല്ലിൽ മികച്ച പ്രകടനം പുറത്തെടുത്ത് ഇന്ത്യൻ ടീമിൽ തിരിച്ചെത്താനുള്ള ധോണിയുടെ ശ്രമത്തിനിടെയാണ് കൊറോണ വൈറസ് മൂലം ഐ.പി.എൽ മാറ്റിവെച്ചത്.\nPrevious articleസാനിയ മിര്‍സയെ മിക്സഡ് ഡബിള്‍സ് പങ്കാളിയാക്കണമെന്നുണ്ടായിരുന്നു, എന്നാല് വിവാദങ്ങളെ ഭയന്ന് താരം അതിന് മുതിര്‍ന്നില്ല\nNext articleപോഗ്ബയെ വിമർശിക്കുന്നവർക്ക് മറുപടിയുമായി ബ്രൂണൊ ഫെർണാണ്ടസ്


നടി ആഞ്ചലയുടെ വിവാദ പരാമർശമാണ് ബോളിവുഡിലെ ഇപ്പോഴത്തെ പ്രധാന ചർച്ച വിഷയം. ബോളിവുഡ് താരം ഹൃത്വിക് റോഷൻ തന്‍റെ വഴികാട്ടിയും ഉറ്റ സുഹൃത്തുമാണെന്നുള്ള നടിയുടെ പ്രസ്താവന ഞെട്ടലോടെയാണ് ബോളിവുഡ് കേട്ടത്. എന്നാൽ തനിക്ക് നടിയെ അറിയില്ലെന്നും അവരെന്തിനാ കള്ളം പറയുന്നതെന്നും ഹൃത്വിക് റോഷൻ മറുപടി കൊടുത്തു. ട്വിറ്ററിലൂടെയാണ് താരം പ്രതികരിച്ചതോടെയാണ് സംഭവം ചർച്ചയായത്.\nഹൃത്വിക്കുമായി കണ്ടുമുട്ടിയപ്പോൾ ആദ്യം തന്നെ ആകർഷണം തോന്നിയിരുന്നെന്നും അദ്ദേഹം വളരെ പിന്തുണ നൽകിയതായും നടി വെളിപ്പെടുത്തിയിരുന്നു. ഡിഎൻഎ വാർത്തയിലാണ് നടിയുടെ അഭിമുഖ വാർത്ത പുറത്ത് വന്നിരിക്കുന്നത്. കൂട്ടത്തിൽ ഹൃത്വിക് റോഷന്‍റെ കൂടെ നിന്നെടുത്ത സെൽഫിയും ഉണ്ട്. ഉടൻ തന്നെ ഹൃത്വിക് ഇതിന് മറുപടിയും നൽകി.\nഹൃത്വിക്കിന്‍റെ മറുപടിക്ക് ഒരുപാട് കമന്‍റുകൾ വന്നിട്ടുണ്ട്. സ്വയം ആളാകാനുള്ള നടിയുടെ അടവാണെന്നും ജസ്റ്റ് ഫാനായിരിക്കുമെന്നുമൊക്കെയാണ് പലരും അഭിപ്രായം രേഖപ്പെടുത്തിയിരിക്കുന്നത്. പകുതി ഇന്ത്യനും പകുതി സ്പാനിഷുമായ ആഞ്ചല ക്രിസ്‌ലിൻസ്കി രണ്ട് തെലുങ്ക് സിനിമയിലും ഒരു കന്നഡ സിനിമയിലും അഭിനയിച്ചുട്ടുണ്ട്.


തഫ്‌സീര് – ISLAM MALAYALAM\nഖുര്‍ആന് വ്യാഖ്യാനത്തിനാണ് തഫ്‌സീര് എന്നു പറയുന്നത്. ഖുര്‍ആനിന്റെ ആശയം, പൊരുള്, വിധികള്, അവയിലടങ്ങിയിരിക്കുന്ന യുക്തികള്, തത്ത്വങ്ങള്, ഗുണപാഠങ്ങള് തുടങ്ങിയവ പ്രതിപാദിക്കുന്ന വിജ്ഞാനശാഖയാണിത്.\nഖുര്‍ആന്റെ വാച്യാര്‍ഥങ്ങളും പൊതുവെ അതിന്റെ ഉദ്ദേശ്യലക്ഷ്യങ്ങളും മനസ്സിലാക്കാന് മുഹമ്മദ് നബിയുടെ കാലത്തെ അറബികള്‍ക്ക് പ്രയാസമുണ്ടായിരുന്നില്ല. പിന്നീട് ഇസ്‌ലാം അറബികളല്ലാത്ത ഭാഷണസമൂഹത്തിലേക്ക് വ്യാപകമായതോടെ പരിഭാഷയും വ്യാഖ്യാനങ്ങളും അനിവാര്യമായിത്തീര്‍ന്നു. ഖുര്‍ആനിലെ പല ഭാഗങ്ങളെക്കുറിച്ചും മുഹമ്മദ് നബി വിശദീകരിച്ചുതന്നിട്ടുണ്ട്. നബി വചനങ്ങളെല്ലാം ശേഖരിക്കപ്പെട്ടതിലൂടെ ഇത്തരം വ്യാഖ്യാനങ്ങളും ശേഖരിക്കപ്പെട്ടു. ഒരു ഖുര്‍ആന് സൂക്തത്തിന് മുഹമ്മദ് നബിയുടെ വ്യാഖ്യാനം കണ്ടെത്താന് കഴിഞ്ഞില്ലെങ്കില് ആ സൂക്തത്തെപ്പറ്റി സ്വഹാബികള് (നബിയുടെ അനുചരന്മാര്) നല്‍കിയ വ്യാഖ്യാനം കണ്ടെത്താന് ശ്രമിക്കുകയാണ് പണ്ഡിതന്മാര് ചെയ്തിരുന്നത്. ഇബ്‌നു മസ്ഊദ്, ഇബ്‌നു അബ്ബാസ് തുടങ്ങിയ സ്വഹാബിമാര് ഇത്തരത്തില് ഖുര്‍ആന് വ്യാഖ്യാനം നിര്‍വഹിച്ചിരുന്ന പ്രമുഖരായിരുന്നു. നബിയുടെ അനുചരന്മാരുടെ തൊട്ടുപിന്നിലായി വന്ന തലമുറയുടെ ഖുര്‍ആന് വ്യാഖ്യാനങ്ങളാണ് പിന്നീട് കൂടുതല് സ്വീകാര്യം. ഇവരില് ഏറ്റവും പ്രധാനിയാണ് മുജാഹിദ്. ഇബ്‌നു അബ്ബാസില്‍നിന്നാണ് ഇദ്ദേഹം ഖുര്‍ആന് വ്യാഖ്യാനം പഠിച്ചത്. സഈദുബ്‌നു ജുബൈര്, ഇക്‌രിമ, അത്വാഅ്, ഹസനുല് ബസ്വ്‌രി, റബീഅ്, ഖതാദ, അബുല് ആലിയ തുടങ്ങിയവര് ഈ വിഭാഗത്തില് പ്രശസ്തരാണ്.\nഇവര്‍ക്കുശേഷമുള്ള ഖുര്‍ആന് വ്യാഖ്യാതാക്കളാണ് ബൃഹത്തായ തഫ്‌സീര് ഗ്രന്ഥങ്ങളിലൂടെ ഈ വിജ്ഞാനശാഖയെ ശക്തിപ്പെടുത്തിയവര്. മുസ്‌ലിംസമൂഹം പണ്ടുമുതല്‍ക്കേ അവലംബിച്ചുപോരുന്ന തഫ്‌സീര് ഗ്രന്ഥമാണ് തഫ്‌സീറുത്ത്വബരി. ഇമാം ത്വബരിയുടേതാണീ ഗ്രന്ഥം. ഇമാം ഇബ്‌നു കഥീര് രചിച്ച തഫ്‌സീറുല് ഖുര്‍ആനുല് അളീം എന്ന വ്യാഖ്യാന ഗ്രന്ഥമാണ് ആധികാരികമായ മറ്റൊരു വ്യാഖ്യാനഗ്രന്ഥം.\nസ്വാതന്ത്ര്യസമരനേതാവും പണ്ഡിതനുമായിരുന്ന മൗലാനാ അബുല് കലാം ആസാദ് രചിച്ച ഖുര്‍ആന് വ്യാഖ്യാനഗ്രന്ഥമാണ് തര്‍ജ്ജുമാനുല് ഖുര്‍ആന്. സര് സയ്യിദ് അഹ്മദ് ഖാന്, ഉബൈദുല്ലാസിന്ധി എന്നിവരും ഇതേപോലെ ചിന്താരംഗത്ത് തരംഗങ്ങള് സൃഷ്ടിച്ച വ്യാഖ്യാതാക്കളാണ്. ഇരുപതാംനൂറ്റാണ്ടിലെ ശ്രദ്ധേയമായ രണ്ട് തഫ്‌സീറുകളാണ് അമീന് അഹ്‌സന് ഇസ്വ്‌ലാഹിയുടെ തദബ്ബുറെ ഖുര്‍ആനും മൗലാനാ അബുല് അഅ്‌ലാ മൗദൂദിയുടെ തഹ്ഫീമുല് ഖുര്‍ആനും.\nമലയാളഭാഷയിലെ ഖുര്‍ആന് വ്യാഖ്യാനങ്ങള്‍ക്ക് തുടക്കം കുറിക്കുന്നത് 1953 ല് സി.എന് അഹ്മദ് മൗലവിയുടെ ‘പരിശുദ്ധ ഖുര്‍ആന്: പരിഭാഷയും വ്യാഖ്യാനവും’ എന്ന ഗ്രന്ഥത്തിലൂടെയാണ്. 1960 കളില് പുറത്തിറങ്ങിയ വിശുദ്ധ ഖുര്‍ആന് വിവരണം എന്ന മുഹമ്മദ് അമാനീ മൗലവിയുടെ ഖുര്‍ആന് വ്യാഖ്യാനഗ്രന്ഥമാണ് മറ്റൊന്ന്. മൗലാനാ മൗദൂദിയുടെ തഫ്ഹീമുല് ഖുര്‍ആന്റെ മലയാള പരിഭാഷയാണ് മറ്റൊരു സംരംഭം. മൗലാനാ മൗദൂദി മൂലകൃതി ഉറുദുവില് എഴുതി പൂര്‍ത്തിയാക്കിയ 1972 ല്‍ത്തന്നെ ഇതിന്റെ ഒന്നാം വോള്യത്തിന്റെ പരിഭാഷ കോഴിക്കോടുനിന്നും പുറത്തിറങ്ങി.\nഇരുപതാം നൂറ്റാണ്ടിലെ ഇസ്‌ലാമികചിന്തകനായിരുന്ന ഈജിപ്തിലെ സയ്യിദ് ഖുതുബ് രചിച്ച ഫീ ളിലാലില് ഖുര്‍ആന് എന്ന അറബിയിലുള്ള ഖുര്‍ആന്‍വ്യാഖ്യാനഗ്രന്ഥത്തിന്റെ മലയാള പരിഭാഷ 2010 ല് പുറത്തിറങ്ങി.


മൊബൈല് ചാര്‍ജ്ജറില് നിന്നും പൊള്ളലേറ്റ് പിഞ്ചുകുഞ്ഞ് മരിച്ചു\nFirst Published Dec 7, 2016, 4:38 AM IST\nഗുരുതരമായി പൊള്ളലേറ്റ കുട്ടി പിന്നീട് മരണത്തിനു കീഴടങ്ങി. കുഞ്ഞിന്റെ പൊള്ളലേറ്റ ശരീരഭാഗത്തിന്റെ ചിത്രം വൈറലായി മാറുന്നത് ഉള്‍പ്പെടെയുള്ള വാര്‍ത്തകള് അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്യുന്നുണ്ട്. കുഞ്ഞിനെ ചികിത്സിച്ച ആശുപത്രിയിലെ നഴ്സ് പോസ്റ്റ് ചെയ്ത ചിത്രങ്ങളാണ് വൗറലാകുന്നത്.\nകുഞ്ഞിന് ഗുരുതരമായി പൊള്ളലേല്‍ക്കുമ്പോള് തൊട്ടടുത്തു കിടന്ന് ഇതൊന്നും അറിയാതെ മാതാവ് ഉറങ്ങുന്നുമുണ്ടായിരുന്നു. കുറേ നേരം കഴിഞ്ഞ് കുഞ്ഞിന്റെ അനക്കമൊന്നും കേള്‍ക്കാത്തതിനാല് ഉണര്‍ന്ന് നോക്കുമ്പോള് കുഞ്ഞ് ശ്വസന പ്രക്രിയ നടത്തുന്നില്ലെന്നും നാഡിമിടിപ്പ് നിശ്ചലമായ നിലയിലും കണ്ടെത്തി.\nതുടര്‍ന്ന് കുഞ്ഞിനെ ആശുപത്രിയില് എത്തിച്ചെങ്കിലും മരിച്ചിരുന്നു. തുടര്‍ന്ന് ഡോക്ടര്‍മാര് നടത്തിയ പരിശോധനയിലാണ് വൈദ്യൂതാഘാതം ഏറ്റതായി കണ്ടെത്തിയത്. കൈകളിലും ശരീര ഭാഗങ്ങളിലും പൊള്ളലേറ്റ പാടും ഉണ്ടായിരുന്നു. കുട്ടികള്‍ക്കരികില് മൊബൈല് ഫോണ് ചാര്‍ജ്ജ് ചെയ്യാന് വെയ്ക്കുന്നത് അപകടകരമെന്ന കുറിപ്പോടെയാണ് സാമൂഹ്യമാധ്യമങ്ങളില് ചിത്രം പോസ്റ്റ് ചെയ്തിട്ടുള്ളത്.\nഇത്തരം സംഭവങ്ങള് അടുത്ത കാലത്ത് ആവര്‍ത്തിക്കുന്നത് പതിവാണ്. കുളിക്കുന്നതിനിടയില് ഫോണ് ചാര്‍ജ്ജ് ചെയ്യാന് ശ്രമിച്ചതിനെ തുടര്‍ന്ന് മോസ്‌ക്കോയില് ഈ വര്‍ഷം ആദ്യം ഒരു 14 കാരി വൈദ്യൂതാഘാതമേറ്റ് മരിച്ചിരുന്നു. ചാര്‍ജജ്‌റിന്റെ പഌിന്റെ അറ്റം ബാത്ത്ടബ്ബിലെ വെള്ളത്തില് വീഴുകയായിരുന്നു.


Emalayalee.com - ജോയി ചാക്കപ്പന് ഫൊക്കാന 2020 കണ്‍വെന്‍ഷന് ചെയര്‍മാന്\nfokana 06-Apr-2019 ഫ്രാന്‍സിസ് തടത്തില്\nന്യൂജേഴ്‌സി: ഫൊക്കാനയുടെ 19-ാമത് അന്താരാഷ്ട്ര കണ്‍വെന്‍ഷന്റെ ചെയര്‍മാനായി ജോയി ചാക്കപ്പനെ നിയമിച്ചു. 2020 ജൂലൈ ഒമ്പതു മുതല് 11 വരെ അറ്റ്‌ലാന്റിക്ക് സിറ്റിയിലെ അതിപ്രശസ്തമായ ബാലീസ് കസിനോസ് ആന്‍ഡ് റിസോര്‍ട്ട്‌സില് നടക്കുന്ന കണ്‍വെന്‍ഷന്റെ മുഖ്യമേല്‍നോട്ടം വഹിക്കാനുള്ള ചുമതലയാണ് ചാക്കപ്പന് എന്ന പേരില് പൊതുവെ അറിയപ്പെടുന്ന ജോയി ചാക്കപ്പനെ തേടിയെത്തിയിരിക്കുന്നത്. ചരിത്രത്തില് ആദ്യമായാണ് കസിനോകളുടെ നഗരമായ അറ്റ്‌ലാന്റിക്ക് സിറ്റിയില് ഏതെങ്കിലുമൊരു മലയാളി സംഘടനകളുടെ അന്താരാഷ്ട്ര കണ്‍വന്‍ഷന് അരങ്ങേറുന്നത്. കണ്‍വെന്‍ഷന്റെ രജിസ്‌ട്രേഷനുകള് നടത്തുന്നതിന്റെ ഔദ്യോഗിക കിക്ക് ഓഫ് ഏപ്രില് ആറിന് ശനിയാഴ്ച വൈകുന്നേരം 5ന് ബാലീസ് കസിനോസ് ആന്‍ഡ് റിസോര്‍ട്‌സിലെ മാല്‍ബറോണ് കോണ്‍ഫറന്‍സ് ഹാളില് നടക്കും.\nതൃശ്ശൂര് ജില്ലയിലെ കൊരട്ടി സ്വദേശിയായ വളപ്പില് പരേതരായ ചാക്കപ്പന് മറിയം ദമ്പതികളുടെ എട്ടുമക്കളില് നാലാമനായി ജനിച്ച ജോയി ചാക്കപ്പന് കാലടി ശ്രീശങ്കരാ കോളേജില് നിന്ന് ബിഎസ്സി ഫിസിക്‌സില് ബിരുദം നേടിയ ശേഷം 1983-ല് അമേരിക്കയിലെ ന്യൂജേഴ്‌സിയില് കുടിയേറി. പിന്നീട് അമേരിക്കയില് കമ്പ്യൂട്ടര് സയന്‍സില് ഉപരിപഠനം പൂര്‍ത്തിയാക്കിയ അദ്ദേഹം ഫൈസര്‍വ് കമ്പനിയില് ഐ.ടി.വിഭാഗത്തില് ഇന്‍ഫര്‍മേഷന് അനലിസ്റ്റായി പ്രവര്‍ത്തിക്കുന്നു.\n2018-ല് ഫിലാഡല്‍ഫിയായില് നടന്ന ഫൊക്കാനയുടെ 18-മത് അന്താരാഷ്ട്ര കണ്‍വെന്‍ഷന്റെ ബാങ്ക്വറ്റ് ആന്‍ഡ് കള്‍ച്ചറല് പ്രോഗ്രാം കമ്മിറ്റി കോര്‍ഡിനേറ്റായിരുന്ന ജോയി ചാക്കപ്പന് ന്യൂജേഴ്‌സിയില് പ്രമുഖ സാമൂഹ്യസംഘടനയായ കേരള കള്‍ച്ചറല് ഫോറത്തിലൂടെ(കെ.സി.എഫ്.)യാണ് സാമൂഹ്യരംഗത്ത് കടന്നു വന്നത്. 20 വര്‍ഷം മുമ്പ് കെ.സി.എഫില് എത്തിയ ചാക്കപ്പന് കെ.സി.എഫിന്റെ പ്രസിഡന്റായി രണ്ടു തവണയും(നാല് വര്‍ഷം) സെക്രട്ടറിയായി ഒരു തവണയും സേവനമനുഷ്ഠിച്ചിട്ടുണ്ട്. ഇപ്പോള് കെ.സി.എഫിന്റെ ട്രസ്റ്റി ബോര്‍ഡ് മെമ്പറാണ്.\nബര്‍ഗന്‍ഫീല്‍ഡിലെ കലാസാംസ്‌ക്കാരിക സംഘടനയായ 'നാട്ടുകൂട്ടം'ത്തിന്റെസ്ഥാപകരിലൊരാളായ ബോര്‍ഡ് അംഗമാണ്. ന്യൂജേഴ്‌സി സെന്റ് ജോര്‍ജ് സീറോ മലബാര് പള്ളിയുടെ ആരംഭം മുത്ല്(ട്രസ്റ്റിയായും സെക്രട്ടറിയായും പ്രവര്‍ത്തിച്ച ചാക്കപ്പന് നാലു തവണ ട്രസ്റ്റി(8 വര്‍ഷം) ഒരു തവണ സെക്രട്ടറി, കമ്മറ്റി അംഗം എന്നീ പദവികള് വഹിച്ചിരുന്നു. ഇപ്പോള് എസ്.എം.സി.സിയുടെ പാരിഷ് പ്രസിഡന്റാണ്.) 2003 ല് ന്യൂജേഴ്‌സില് ഏറെ വിജയകരമായി നടന്ന സീറോ മലബാര് നാ്ഷ്ണല് കണ്‍വെന്‍ഷന്റെ ജനറല് സെക്രട്ടറിയായിരുന്ന ചാക്കപ്പന് കണ്‍വെന്‍ഷന് മികച്ച രീതിയില് ക്രമീകരിക്കുന്നതിനുള്ള കഴിവുണ്ടെന്ന് തെളിയിച്ച് വ്യ്ക്തിയാണ്. ഈ നൈപുണ്യമാണ് ജോയി ചാക്കപ്പനെ ഫൊക്കാനയുടെ ന്യൂജേഴ്‌സി കണ്‍വെന്‍ഷന്റെ അമരക്കാരനാക്കാന് യോഗ്യത നേടിക്കൊടുത്തത്. നാട്ടില് സജീവ യൂത്ത് കോണ്‍ഗ്രസ് പ്രവര്‍ത്തകനായിരുന്നു.\nമികച്ച സംഘടനാ പാടവം, കണ്‍വെന്‍ഷന് നടത്തിയുള്ള മുന് പരിചയം തുടങ്ങിയ കഴിവുകളാണ് ചാക്കപ്പനെ കണ്‍വെന്‍ഷന് ചുമതലയ്ക്ക് അര്‍ഹനാക്കിയതെന്ന് ഫൊക്കാന പ്രസിഡന്റ് മാധവന് ബി.നായര് സെക്രട്ടറി ടോമി കൊക്കാട്, ട്രഷറര് സജിമോന് ആന്റണി, എക്‌സിക്യൂട്ടീവ് വൈസ് പ്രസിഡന്റ് ശ്രീകുമാര് ഉണ്ണിത്താന് എന്നിവര് പറഞ്ഞു.\nയുവാക്കള്‍ക്ക് പ്രാമുഖ്യം നല്‍കുന്ന ചരിത്രത്തിന്റെ ഏടുകളിേേലക്ക് മാറാവുന്ന അവിസ്മരണീയമാകുന്ന കണ്‍വെന്‍ഷനായിരിക്കും അറ്റ്‌ലാന്റിക്ക് സിറ്റിയിലെ കടലോരത്ത് നടക്കുന്ന സമ്മേളനമെന്നു ജോയി ചാക്കപ്പന് പറഞ്ഞു. കണ്‍വെന്‍ഷന്റെ ഒരുക്കങ്ങള്‍ക്കുള്ള പ്രാഥമിക ഘട്ടം ആരംഭിച്ചുകഴിഞ്ഞുവെന്നും ഫൊക്കാന എക്‌സിക്യൂട്ടീവുമായി അന്തരചര്‍ച്ചകള് നടന്നു വരികയാണെന്നും അദ്ദേഹം പറഞ്ഞു.\nഏപ്രില് ആറിനു നടക്കുന്ന കിക്ക്ഓഫ് ചടങ്ങില് ഏവരെയും സ്വാഗതം ചെയ്ത ചാക്കപ്പന് ഇത് ഫൊക്കാനയുടെ മാത്രം സമ്മേളനമല്ല ന്യൂജേഴ്‌സിയിലെ മുഴുവന് മലയാളികളുടെ അതിഥ്യമരുളുന്ന ഉത്സവമാമാങ്കമായിരിക്കുമെന്നും അദ്ദേഹം പറഞ്ഞു.